പ്രായത്തിൽ ‘മറിമായ’മില്ല, എനിക്ക് 46, മോൾക്ക് 21! സോഷ്യൽ മീഡിയയുടെ സംശയങ്ങൾക്ക് നിയാസ് ബക്കർ മറുപടി പറയുന്നു | niyas backer actor special interview\nനടനും മിമിക്രി കലാകാരനുമായ നിയാസ് ബക്കറുടെ മകളുടെ വിവാഹ വിഡിയോയായിരുന്നു കഴിഞ്ഞ ദിവസം സോഷ്യൽ മീഡിയയിൽ വൈറൽ. മലയാള സിനിമയുടെ മെഗാസ്റ്റാർ മമ്മൂട്ടിയുൾപ്പടെയുള്ള താരങ്ങളുടെ സാന്നിധ്യം ചടങ്ങിനെ കളറാക്കിയെങ്കിലും സകലരും അതിശയത്തോടെ ചോദിച്ചത് ഒരേ ചോദ്യം,\n‘നിയാസിന് കെട്ടിക്കാറായ മോളോ...’ ?\nഈ അത്ഭുതപ്പെടലിൽ പ്രേക്ഷകരെ കുറ്റം പറയാൻ പറ്റില്ല. കാരണം അവർ കണ്ട, കാണുന്ന നിയാസ് ബക്കർ പയ്യനാണ്. ഏറിയാൽ അഞ്ചിലോ ആറിലോ ഒക്കെ പഠിക്കുന്ന രണ്ടു ചെറിയ പിള്ളേരുടെ ബാപ്പ. ആ ധാരണകളും ഊഹങ്ങളുമൊക്കെ തകർന്നു വീണത്, നിയാസിന്റെ പ്രിയ രാജകുമാരി ജസീലയെ പുയ്യാപ്ല മുനീർ താലി ചാർത്തിയതോടെയാണ്.\nസോഷ്യൽ മീഡിയയിലെ വട്ടംകൂടി വർത്തമാനങ്ങളൊക്കെ കണ്ടാണ് നിയാസിനെ വിളിച്ചത്. കാര്യം പറഞ്ഞപ്പോൾ ‘ഇതൊക്കെ എത്ര കേട്ടിരിക്കുന്നു’ എന്ന മട്ടിൽ അദ്ദേഹം ആസ്വദിച്ചു ചിരിച്ചു. തൊട്ടു പിന്നാലെ വന്നു രസികൻ മറുപടി,\n‘‘ഞാൻ ആരുടെയും ശ്രദ്ധയിൽ പെടാത്തതു കൊണ്ടാകാം. എന്നെ ശ്രദ്ധിക്കാത്തതു കൊണ്ട് എന്റെ മോൾ വളർന്നതും പലരും അറിഞ്ഞില്ല’’.\nനാടകം, മിമിക്രി, സിനിമ, ടെലിവിഷൻ ഷോ, സീരിയൽ എന്നിങ്ങനെ അഭിനയ കലയിൽ നിയാസ് ബക്കർ കൈ വെക്കാത്ത മേഖലകൾ കുറവ്. വാത്സല്യത്തിലെ കുഞ്ഞമ്മാമയായും ഗാന്ധർവത്തിലെ അബൂക്കയായും മലയാളികളുടെ ഹൃദയം കീഴടക്കിയ പ്രിയ നടൻ അബൂബക്കറുടെ മൂത്ത മകൻ, മിമിക്രി വേദികളിലെ മുടിചൂടാ മന്നനായ കലാഭവൻ നവാസിന്റെ ചേട്ടൻ...നിയാസിന് വിശേഷണങ്ങൾ ഇനിയുമുണ്ട്. സിനിമയിലും സ്റ്റേജിലുമൊക്കെയായി വർഷങ്ങള് പലത് കടന്നെങ്കിലും അദ്ദേഹത്തെ താരമാക്കിയത് മഴവിൽ മനോരമയിലെ ജനപ്രിയ ടെലിവിഷൻ പരിപാടിയായ ‘മറിമായ’മാണ്. സ്വാഭാവികമായ അഭിനയ മുഹൂർത്തങ്ങളുമായി ചുരുങ്ങിയ കാലത്തിനുള്ളിൽ നിയാസ് ജനപ്രിയനായി. നിയാസ് ബക്കർ ‘വനിത ഓൺലൈനു’മായി സംസാരിക്കുന്നു...\n‘നിയാസിന് കെട്ടിക്കാറായ മോളോ...’ എന്നാണ് പലരുടെയും ചോദ്യം ?\nഎന്റെ രൂപമൊക്കെ വച്ച് മുൻപും പലരും ഈ ചോദ്യം ചോദിച്ചിട്ടുണ്ട്. നവാസ് എന്റെ ചേട്ടനാണെന്നായിരുന്നു മിക്കവരുടെയും ധാരണ. എന്നെക്കാൾ രണ്ടു വയസ്സിനു താഴെയാണവൻ. കക്ഷി നേരത്തേ ഫീൽഡിൽ വന്നതു കൊണ്ടും എന്നെക്കാൾ ഹൈറ്റും വെയിറ്റുമൊക്കെയുള്ളതു കൊണ്ടും ഞാൻ പൊതുവേ അനുജനായിപ്പോയതാ. ഒരിക്കൽ മഴവിൽ മനോരമയിലെ ‘സിനിമാ ചിരിമാ’ എന്ന പ്രോഗ്രാമിൽ സംവിധായകൻ സിദ്ധിഖിക്ക എന്നെയും നവാസിനെയും നിർത്തി ഇത് ചേട്ടൻ ഇതാണ് അനിയൻ എന്ന് വ്യക്തമായി പറഞ്ഞ് പരിചയപ്പെടുത്തിയിരുന്നു. അതേ പോലെ സിനിമയിൽ ഞാൻ ചെയ്തതിൽ അധികവും പയ്യൻ കഥാപാത്രങ്ങളാണല്ലോ. പക്ഷേ ഗ്രാമഫോണൊക്കെ വന്നിട്ട് പതിനഞ്ച് കൊല്ലം കഴിഞ്ഞു എന്നതാണ് മറ്റൊരു തമാശ.\nഎന്നാലും മുഖത്തിനോ രൂപത്തിനോ വലിയ മാറ്റമില്ലെന്നു പറഞ്ഞപ്പോൾ നിയാസ് രസിച്ചു ചിരിച്ചു. സംസാരത്തിനിടയിൽ പുട്ടിനു പീരയെന്ന പോലെ അദ്ദേഹം ചിരി വിതറിക്കോണ്ടേയിരിക്കും.\n25 ൽ മണവാളൻ\nഞങ്ങൾ വടക്കാഞ്ചേരിക്കാരാണ്. എനിക്കിപ്പോൾ 46 വയസ്സായി. 25 – ാം വയസ്സിലായിരുന്നു വിവാഹം. ബാപ്പയുടെ ആത്മസുഹൃത്ത് കെ.വി മുഹമ്മദിന്റെ മകളാണ് ഹസീന. ചെറുപ്പം മുതലേ അറിയാമെങ്കിലും സൗഹൃദമൊന്നുമുണ്ടായിരുന്നില്ല. അവളുടെ വീട്ടിൽ മൂന്നു പെൺകുട്ടികളും തീരെ ഇളയ ഒരു അനിയനുമാണ്. അതുകൊണ്ടു തന്നെ സൗഹൃദത്തിനൊന്നും പറ്റിയ സാഹചര്യമുണ്ടായിരുന്നില്ല. എന്റെ ബാപ്പയും അവളുടെ ബാപ്പയും കുട്ടിക്കാലം മുതൽ ഒരുമിച്ചു നാടകം കളിച്ചിരുന്നവരാണ്.\nവിവാഹം കഴിക്കുമ്പോൾ ഞാൻ ചെറിയ സ്റ്റേജ് ഷോസ് ഒക്കെ ചെയ്യുകയാണ്. നവാസ് കലാഭവനിലും ഞാൻ മാള അരവിന്ദേട്ടന്റെ നാടകസമിതിയിലുമായിരുന്നു.\nഞങ്ങൾ മൂന്ന് ആൺ മക്കളാണ്. ബാപ്പ പരിപാടികൾക്ക് പോകുമ്പോൾ ഉമ്മയും കൂടെപ്പോകും. അതിനാൽ ഞങ്ങൾ മൂന്നു പേരും മിക്കപ്പോഴും വീട്ടിൽ ഒറ്റയ്ക്കായിരുന്നു. അത്തരം ഒറ്റപ്പെടലുകൾ ഉണ്ടാകുന്നു എന്നു തോന്നിയതിനാലാകും എന്നെ നേരത്തെ പിടിച്ചു കെട്ടിച്ചത്. ഞങ്ങളുടെ ഏറ്റവും ഇളയ അനുജൻ നിസാമുദ്ദീൻ മാധ്യമപ്രവർത്തകനാണ്. എന്റെ മോള് ജസീലയ്ക്കിപ്പോൾ 21 വയസ്സ് കഴിഞ്ഞു. മരുമകൻ മുനീർ ഖത്തറിലാണ്.\nമറിമായത്തിനു ശേഷമാണ് തന്റെ കരിയർ മാറി മറിഞ്ഞതെന്ന് നിയാസ് പറയുന്നു.\nഅഭിനയത്തിൽ ബാപ്പയുടെ ജനിറ്റിക്കൽ സ്വാധീനമുണ്ടാകാം. പക്ഷേ, കരിയറിലെ ഒരു നേട്ടവും വൈകി വന്നതാണെന്ന് എനിക്കു തോന്നിയിട്ടില്ല. വിധിച്ചതു പോലെ എന്നാണ് കരുതുന്നത്. ഓരോ വർഷവും കഴിഞ്ഞ വർഷത്തേക്കാൾ കുറച്ചു കൂടി മെച്ചപ്പെട്ടിട്ടുണ്ടെന്നു വിചാരിക്കും. നമുക്ക് ലഭിക്കുന്ന അവസരങ്ങൾ നന്നായി ഉപയോഗിക്കുന്നു. പതിനഞ്ചു വർഷമായി സിനിമയിൽ നിലനിൽക്കാൻ പറ്റുന്നുണ്ടല്ലോ. അതു തന്നെ ധാരാളം.\nആദ്യം മുഖം കാണിക്കുന്നത് ഭരതേട്ടന്റെ വെങ്കലത്തിലാണ്. ഒരു ഡയലോഗൊക്കെയുള്ള ചെറിയ വേഷം. ശ്രദ്ധേയമായ ആദ്യത്തെ കഥാപാത്രം സിബി സാറിന്റെ ഇഷ്ടത്തിലാണ്. പിന്നീട് ഗ്രാമഫോൺ, പട്ടണത്തിൽ സുന്ദരൻ, സ്പീഡ്, ഓർഡിനറി തുടങ്ങി അമ്പതോളം സിനിമകൾ. പിന്നെ എന്തു കൊണ്ടാണ് ഇടവേള വന്നതെന്ന് അറിയില്ല. നിയോഗം അതായിരിക്കാം. മറിമായം വന്നതോടെയാണ് ബ്രേക്ക് ലഭിച്ചത്. സ്റ്റേജ് ഷോ ഇപ്പോഴുമുണ്ട്. ഇടയ്ക്ക് ഞാനും നവാസും സ്വന്തമായി ഒരു ട്രൂപ്പ് തുടങ്ങിയിരുന്നു.\nപത്തു വർഷമായി ആലുവയിലാണ് നിയാസും കുടുംബവും താമസം. മോന്റെ പേര് താഹ. ഒൻപതാം ക്ലാസിൽ പഠിക്കുന്നു.\nഎന്തായാലും ആളുകളുടെ മനസ്സിലെ പയ്യൻ ഇമേജ് അങ്ങനെ തന്നെയിരിക്കട്ടേ. ഞാൻ കഴിക്കുന്ന ഒരു മെഡിസിനുണ്ട്. അത് വലിയ വിലയ്ക്ക് വിൽക്കാനിരിക്കുകയാണ്.\nഅതെന്താണെന്നു ചോദിച്ചതും ഒരു പൊട്ടിച്ചിരിയോടെ നിയാസ് പറഞ്ഞു നിർത്തിയതിങ്ങനെ,\n‘‘നന്നായി ചിരിക്കുക, നല്ല സൗഹൃദങ്ങളുണ്ടാക്കുക, എല്ലാത്തിലും തൃപ്തരാകുക...’’\nഹൃദയങ്ങൾ കീഴടക്കാന് വിനീതും പ്രണവും കല്യാണിയും! ‘ഹൃദയം’ പ്രഖ്യാപിച്ച് മോഹൻലാൽ\nസുപ്രിയയുടെ ‘താടിക്കാരനെ’ കൊരങ്ങാ എന്ന് വിളിച്ച് ജയസൂര്യ! ‘ഒന്ന് കൂടണ്ടേ’ എന്ന് പൃഥ്വിയും! പോസ്റ്റ് വൈറൽ


ഡിലീറ്റ് ചെയ്ത ഫോട്ടോകൾ മൊബൈലിൽ തിരിച്ചെടുക്കാം..😨😨 ഒരു ആപ്പും വേണ്ടാ.. ഈയൊരു ട്രിക്ക് മാത്രം മതി.👌👌 - Classic Movies Malayalam\nനമ്മളെല്ലാവരും സ്മാർട്ട് ഫോൺ ഉപയോഗിക്കുന്നവരാണ്. ഇന്നത്തെ കാലത്ത് കൊച്ചു കുട്ടികൾ മുതൽ മുതിർന്ന ആളുകൾ വരെ സാമാന്യം നല്ല രീതിയിൽ സ്മാർട്ട് ഫോൺ ഉപയോഗിക്കുന്നവരാണ്. നിത്യജീവിതത്തിൽ ഒഴിവാക്കാനാകാത്ത ഒന്നായി മാറിയിരിക്കുകയാണ് മൊബൈൽ ഫോൺ.\nഎന്നാൽ എല്ലാവരെയും നിരാശരാക്കുകയും ചെയ്യുന്ന ഒരു പ്രധാന പ്രശ്‌നമാണ് അറിഞ്ഞോ അറിയാതെയോ ഗ്യാലറിയിൽ ഫോട്ടോകൾ നഷ്ടപ്പെടുന്നത്. ഒരു അപ്പ്ലിക്കേഷന്റെയും സഹായം കൂടാതെ ചെറിയൊരു ട്രിക്ക് മാത്രം ഉപയോഗിച്ചു കൊണ്ട് അവയെല്ലാം നമുക്ക് തിരിച്ചു കൊണ്ടുവരാൻ കഴിയും..\nഏങ്ങനെയാണെന്ന് വീഡിയോയില് വിശദമായി കാണിച്ചു തരുന്നുണ്ട്. ഈ വീഡിയോ നിങ്ങൾക്ക് ഇഷ്ടമാകും എന്നു കരുതുന്നു. ഏവർക്കും വളരെയധികം ഉപകാരപ്രദമായ അറിവാണിത്. ഈ വീഡിയോ നിങ്ങളെയെല്ലാവരെയും സഹായിക്കും എന്ന് കരുതുന്നു.\nവീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Live Tips Media ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


Lakes – Palathully\nവിസ്മയ ജലപ്പരപ്പ് ! – LAKE TANA\nby Julius Manuel February 3, 2018 February 3, 2018\nഎണ്‍പത്തിനാല് കിലോമീറ്റര് നീളത്തിലും അറുപത്തിയാറു കിലോമീറ്റര് വീതിയിലും പരന്നു കിടക്കുന്ന അതിവിശാലമായ ജല മൈതാനം ! …. കമഴ്ത്തിവെച്ച കറിക്കലം പോലെ അങ്ങും ഇങ്ങും കാണുന്നത് കൂറ്റന് ഹിപ്പോകളുടെ തലകളാണ് ….. ഇതിനിടയിലൂടെ പാപ്പിറസ് കൊതുമ്പു വള്ളത്തില് ചാടിമറിയുന്ന മീനുകളെ പിടിക്കുവാന്…\nby Julius Manuel January 2, 2018\n2,700 km2 ഉള്ള കിവു തടാകം ആഫ്രിക്കയിലെ വലിയ തടാകങ്ങളിൽ ഒന്നാണ് . റുവാണ്ടക്കും കോംഗോക്കും (Democratic Republic of the Congo) ഇടയിലാണ് ഇതിന്റെ സ്ഥാനം . ചുറ്റും താമസിക്കുന്ന രണ്ട് മില്ല്യൻ ജനങ്ങളുടെ ആഹാര സ്രോതസ് ഈ തടാകമാണ്…\nby Julius Manuel November 13, 2017\nLake Retba-Senegal ആഫ്രിക്കയിലെ സെനഗലിൽ Cap Vert peninsula ൽ ഉള്ള Lake Retba എന്ത് കൊണ്ടും അത്ഭുതങ്ങൾ നിറഞ്ഞതാണ്. കടുത്ത പിങ്ക് നിറമാണ് ഇവിടുത്തെ ജലത്തിന്. Dunaliella salina എന്ന ആൽഗ ആണ് ഇതിനു കാരണക്കാരൻ. ഇത് നിർമ്മിച്ച് പുറത്തേക്കു…\nLakesWonders of Nature\nതെക്കേ അമേരിക്കയുടെ തെക്കേ അറ്റത്ത് , ചിലിയുടെയും അർജന്റീനയുടെയും അതിർത്തിയിലാണ് 1,850 km² വിസ്താരമുള്ള General Carrera തടാകം സ്ഥിതി ചെയ്യുന്നത് . അർജന്റീനയിൽ പക്ഷെ ഇതിന്റെ പേര് Buenos Aires തടാകം എന്നാണ് . അഞ്ഞൂറ് മീറ്ററോളം ആഴമുള്ള തടാകത്തിന്റെ…\nശുദ്ധജല സമുദ്രം !- ബൈക്കൽ തടാകം\nചരിത്രാതീതകാലത്ത് ദക്ഷിണസൈബീരിയ നിറയെ ഇടതൂർന്ന വനങ്ങളായിരുന്നു . പട്ടാപ്പകൽ പോലും സൂര്യപ്രകാശം കടന്ന് ചെല്ലാൻ മടിക്കുന്ന നിബിഡവനങ്ങളിൽ മനുഷ്യരും മൃഗങ്ങളും പരസ്പ്പരം പോരടിച്ചു ജീവിച്ചിരുന്നു . പക്ഷെ, ഈ ആദിമമനുഷ്യരെയും മൃഗങ്ങളെയും കനത്ത ഭീതിയിലാഴ്ത്തുന്ന മറ്റൊരു ജീവി കൂടി ഈ വനങ്ങളിൽ…


മഹാന്‍മാരായ പരിഷ്‌കര്‍ത്താക്കളില് ഒരാളാണ് മുഹമ്മദ് നബി. അദ്ദേഹം മനുഷ്യ സമൂഹത്തിന് വലിയ സേവനങ്ങളാണ് ചെയ്തത്. ഒരു സമൂഹത്തെ ഒന്നടങ്കം അദ്ദേഹം സന്‍മാര്‍ഗ്ഗത്തിലേക്ക് നയിച്ചു. ശാന്തിയിലേക്കും സമാധാനത്തിലേക്കും അവരെ വഴി നടത്തി. അവരെ ഇഹലോകവിരക്തിയോടെ ജീവിക്കാന് പഠിപ്പിച്ചു. രക്തം ചിന്തുന്നതു തടഞ്ഞു. മനുഷ്യബലിക്ക് അറുതിവരുത്തി. നാഗരികതയുടെയും വികസനത്തിന്റെയും പാത തുറന്നിട്ടു. ഒരു മഹാവ്യക്തിത്വത്തിനു മാത്രമേ ഇതൊക്കെ നിര്‍വഹിക്കാന് സാധിക്കൂ. അത്തരമൊരു വ്യക്തി നമ്മുടെയൊക്കെ ആദരവിന് എന്തുകൊണ്ടും അര്‍ഹനാണ്.


സമൂഹത്തിലും രാജ്യത്തും മാറ്റം വേണമെങ്കിൽ തെരഞ്ഞെടുപ്പിൽ വോട്ട് ചെയ്യണം; വിദ്യാ ബാലൻ\nMumbai, First Published 14, Mar 2019, 8:17 PM IST\n'വോട്ട് ചെയ്യുക എന്നത് നമ്മുടെ കടമയാണ്. പരസ്പരം വിരലുകൾ ഉയർത്തിയാൽ നമുക്കൊന്നും ലഭിക്കില്ല. പകരം വിരലിൽ മഷി പതിപ്പിച്ചാൽ അനുകൂലമായ മാറ്റം തന്നെ ഉണ്ടാകും'; വിദ്യാ ബാലൻ പറഞ്ഞു.\nമുംബൈ: വോട്ടവകാശത്തിന്റെ പ്രാധാന്യത്തെക്കുറിച്ച് വിവരിച്ച് ബോളിവുഡ് താരം വിദ്യാ ബാലൻ. സമൂഹത്തിൽ മാറ്റം വേണമെങ്കിൽ വോട്ട് രേഖപ്പെടുത്തണം എന്ന് പറഞ്ഞുകൊണ്ടാണ് താരം രംഗത്തെത്തിയിരിക്കുന്നത്. ലോക്സഭ തെരഞ്ഞെടുപ്പില് വോട്ട് ചെയ്യാൻ ജനങ്ങളെ പ്രേരിപ്പിക്കണമെന്നാവശ്യപ്പെട്ട് പ്രധാനമന്ത്രി നരേന്ദ്ര മോദി കഴിഞ്ഞ ദിവസം സിനിമാ താരങ്ങളോട് ട്വിറ്ററിലൂടെ അഭ്യര്‍ത്ഥിച്ചിരുന്നു.\nഇതിനു പിന്നാലെയാണ് വോട്ട് രേഖപ്പെടുത്തുന്നതിന്റെ പ്രാധാന്യത്തെ പറ്റി പറഞ്ഞുകൊണ്ട് വിദ്യാ ബാലൻ രംഗത്തെത്തിയത്. സമൂഹത്തിലും രാജ്യത്തും മാറ്റം വേണമെങ്കിൽ നമ്മൾ അതിന്റെ ഭാഗമാകണമെന്നും അതിന് ആദ്യം തെരഞ്ഞെടുപ്പിൽ വോട്ട് ചെയ്യണെന്നും വിദ്യ പറഞ്ഞു.\n'വോട്ട് ചെയ്യുക എന്നത് നമ്മുടെ കടമയാണ്. പരസ്പരം വിരലുകൾ ഉയർത്തിയാൽ നമുക്കൊന്നും ലഭിക്കില്ല. പകരം വിരലിൽ മഷി പതിപ്പിച്ചാൽ അനുകൂലമായ മാറ്റം തന്നെ ഉണ്ടാകും'; വിദ്യാ ബാലൻ കൂട്ടിച്ചേർത്തു.\nഅതേസമയം മോദിയുടെ അഭ്യര്‍ത്ഥനയ്ക്ക് തന്‍റെ ട്വിറ്ററിലൂടെ മോഹന്‍ലാല് മറുപടി നല്‍കിയിരുന്നു. 'തീർ‌ച്ചയായും സർ. ഊർജസ്വലമായ ജനാധിപത്യം പുലരുന്നതിന് ജനങ്ങൾ തങ്ങളുടെ സമ്മതിദാന അവകാശം നിർവ്വഹിക്കേണ്ടതിന്‍റെ ആവശ്യത്തെ കുറിച്ച് അവരോട് പറയുന്നതിനെ ഒരു ഉത്തരവാദിത്തമായി കാണുന്നു'- മോഹൻലാല് പറഞ്ഞു.\nവോട്ട് ചെയ്യേണ്ടതിന്‍റെ പ്രധാന്യം ജനങ്ങളെ ബോധവൽക്കരിക്കാനും വോട്ട് ചെയ്യാൻ പ്രേരിപ്പിക്കാനും വേണ്ട ശ്രമങ്ങള് നടത്തണമെന്നുമാണ് പ്രധാനമന്ത്രി മോഹന്‍ലാലിനോട് ആവശ്യപ്പെട്ടത്. 'താങ്കളുടെ പ്രകടനങ്ങൾ വർഷങ്ങളായി ലക്ഷക്കണക്കിന് ആരാധകരെയാണ് രസിപ്പിക്കുന്നത്. നിരവധി അവാർഡുകൾ താങ്കൾ നേടി കഴിഞ്ഞു. വോട്ട് ചെയ്യേണ്ടതിന്‍റെ പ്രധാന്യം ജനങ്ങളെ ബോധവൽക്കരിക്കാനും വോട്ട് ചെയ്യാൻ പ്രേരിപ്പിക്കാനും വേണ്ട ശ്രമങ്ങള് നടത്തണമെന്ന് അഭ്യര്‍ഥിക്കുന്നു'- സാമൂഹ്യമാധ്യമത്തിലൂടെ മോദി ആവശ്യപ്പെട്ടു.


astrology by Jayashree: August fourth week | സെപ്റ്റംബറിലെ ഒരു അമാവാസ്യ അപാരത: ഓഗസ്റ്റ് അവസാന വാരഫലവുമായി നിങ്ങളുടെ ഈ ആഴ്ചയിൽ ജയശ്രീ - MarunadanMalayalee.com\nAugust 24, 202103:50 PM IST Permalink\nജ്യോതിഷം അത് ലോകത്ത് എല്ലായിടത്തും ജനങ്ങൾ അറിയാൻ ആഗ്രഹിക്കുന്ന വിഷയ൦ ആണ്. ചിലർ അതിനെ വിമർശിക്കുന്നു, ചിലർ അത് സ്വന്തം ജീവിതത്തിൽ ഉപയോഗിക്കുന്നു. പല സ്ഥലത്തും പല രീതിയിൽ ഉള്ള ജ്യോതിഷം ആണെങ്കിലും, അതിന്റെ ലക്‌ഷ്യം മനുഷ്യരുടെ നന്മ മാത്രമാണ്. ഗ്രഹങ്ങളുടെ നീക്കം, അവ സൂചിപ്പിക്കുന്ന വിഷയങ്ങൾ എന്നിവ യഥാർത്ഥത്തിൽ എവിടെ നിന്ന് തുടങ്ങി എന്ന് ഇന്നും ആർക്കും അറിയില്ല. എങ്കിലും ചില പുസ്തകങ്ങളിൽ ഗ്രഹങ്ങളെ നോക്കി ലോകത്തിന്റെ അവസ്ഥ എന്തായിരുന്നു എന്ന് മനസിലാക്കിയിരുന്നു. ഇനി കൊറോണ എന്ന് വന്നു, എന്നതിനെക്കുറിച്ച് ഒരു ജ്യോത്സ്യന്മാരും പറഞ്ഞില്ല, ഇനി എന്ന് പോകും എന്ന് ഒരു ജ്യോത്സ്യന്മാരും പറഞ്ഞില്ല എന്ന് പറയുന്നവർക്കായി , താഴെ എന്റെ വെബ്സൈറ്റ് , യൂട്യൂബ് എന്നിവയുടെ ലിങ്ക് കൊടുത്തിട്ടുണ്ട്. ഇവ രണ്ടിലും ആവശ്യത്തിലേറെ ഇൻഫോർമേഷൻ കൊറോണയെ കുറിച്ച് തന്നിട്ടുള്ളതായി മനസിലാക്കാൻ കഴിയും.\nഅപ്പോൾ ഇന്നത്തെ ലോകത്തിന്റെ അവസ്ഥയെ കുറിച്ചും സമീപ ഭാവിയിൽ ഉണ്ടാകാൻ പോകുന്ന ചില കാര്യങ്ങളെ കുറിച്ചും നിങ്ങളെ അറിയിക്കാൻ നിങ്ങളുടെ ശ്രദ്ധ മഹാഭാരതത്തിലേക്ക് ഞാൻ ക്ഷണിക്കുന്നു. അതിഭയങ്കരമായ ഒരു യുദ്ധത്തിന്റെ കഥയാണ് മഹാഭാരത൦ എന്ന് നമുക്ക് എല്ലാവര്ക്കും അറിയാമല്ലോ. ഈ യുദ്ധത്തെ ധർമ യുദ്ധം എന്ന് വിളിക്കുന്നു. ഞാൻ അങ്ങനെ വിളിക്കുന്നില്ല, കാര്യം വെറും അനാവശ്യമായ ഒരു യുദ്ധം എന്ന് മാത്രമേ ഞാൻ കാണുന്നുള്ളൂ . പിന്നെ എന്റെ അഭിപ്രായം എന്റെ മാത്രം ആണ്. അപ്പോൾ മഹാഭാരതത്തിലെ ഒരു പർവ്വം ആണ് ഭീഷ്മ പർവ്വം. ഈ പുസ്തകത്തിലെ മൂന്നാം അദ്ധ്യായം ഏതാണ്ട് മിക്കതും നക്ഷത്രങ്ങളെയും ഗ്രഹങ്ങളേയും കുറിച്ച് ഉള്ളതാണ്. ഈ മൂന്നാം അധ്യായത്തിൽ, വ്യാസൻ ( കൃഷ്ണ ദ്വൈപായനൻ ) തന്റെ പുത്രൻ ആയ ധൃതരാഷ്ട്രാരോട് യുദ്ധത്തിന്റെ ലക്ഷണങ്ങൾ എങ്ങനെ ആകാശത്ത കാണപ്പെടുന്നു എന്ന് വിശദീകരിക്കുന്നു. ഇന്നീ ലോകത്ത് നടമാടുന്ന സകല വൃത്തികേടുകളും, യുഗ ഭേദമെന്യേ അന്നും ഉണ്ടായിരുന്നു എന്നും ഈ അധ്യായത്തിൽ നിന്ന് നമുക്ക് മനസിലാക്കാവുന്നതാണ്. അഞ്ചു കാലുള്ള മൃഗങ്ങൾ, രണ്ടു തലകൾ ഉള്ളവ, മൂന്നു കാലുള്ള കുതിരകൾ, മൃഗങ്ങൾ എല്ലാം അശുഭകരമായ ശബ്ദം പുറപ്പെടുവിക്കുന്നു, ചില സ്ത്രീകൾ നാലും അഞ്ചും പെൺകുട്ടികളെ ഒറ്റതവണ പ്രസവിക്കുന്നു. ഈ കുട്ടികൾ ആവട്ടെ ഉണ്ടായ ഉടൻ തന്നെ നൃത്തം ചെയ്യുന്നു , താമരകളും ആമ്പൽപ്പൂക്കളും മരങ്ങളിൽ വളരുന്നു . ഇങ്ങനെ കുറെ കാര്യങ്ങൾ പറഞ്ഞു കഴിഞ്ഞു അദ്ദേഹം പൂർണ ചന്ദ്രനേയും , അമാവാസ്യ ചന്ദ്രനേയും കുറിച്ച് പറയുന്നു.\nസാധാരണ രണ്ടാഴ്ച കൂടുമ്പോൾ ആണ് പൂർണ ചന്ദ്രനും, അമാവാസ്യ ചന്ദ്രനും ഉണ്ടാകുക. സാധാരണ പതിനാലു ദിവസക്കണക്കിന് ആണ് ഇവ പ്രത്യക്ഷപ്പെടുക. എന്നാൽ ചിലപ്പോൾ പതിനഞ്ചോ, പതിനാറോ ദിവസം കൂടുമ്പോൾ ഇവ പ്രത്യക്ഷപ്പെടും. അവ സാധാരണ ദിവസങ്ങൾ ആയിരിക്കും. എന്നാൽ പതിമൂന്നു ദിവസത്തെ കാലയളവിൽ ഇവ വന്നാൽ അത് അസാധാരണമാണ്. അങ്ങനെ അവ വന്നാൽ, ദേശത് കൂട്ടക്കുരുതി ഉണ്ടാകും എന്നാണു മഹാഭാരതത്തിൽ പറയുന്നത്. രക്ത ദാഹികൾ ആയ രക്ഷ്സന്മാർക്ക് അവരുടെ ദാഹം അടക്കുവാൻ കഴിയില്ല, പിന്നെ പറഞ്ഞിരിക്കുന്ന കാര്യം എനിക്കും വിശ്വസിക്കാൻ പ്രയാസമാണ്. എന്നാലും പറയാതിരിക്കാൻ കഴിയില്ല, നദികളിലെ ജല൦ വിപരീത ദിശകളിലേക്ക് ഒഴുകും, കിനരുകലിടെ ജലം പതഞ്ഞു പൊങ്ങും, ആകാശത് നിന്ന് ചീറ്റലോടെ ഉള്കകൾ ഭൂമിയിൽ പതിക്കും. കൈലാസം, മന്ദാരം, ഹിമവത് ദേശത് നിന്നും ഉള്ള പർവതങ്ങളിൽ നിന്നും മഹാ സ്ഫോടനങ്ങൾ ഉണ്ടാകും , കടലുകളിലെ ജല൦ ഭൂമിയുടെ പ്രകമ്പനം കൊണ്ട് ഉയരും . ഇത് മാത്രമല്ല ഇങ്ങനെ ഉള്ള പല കാര്യങ്ങളും ഈ അധ്യയത്തിൽ പറഞ്ഞിരിക്കുന്നു.\nഇനി ഇപ്പോൾ നിങ്ങൾ എന്നോട് ചോദിക്കാം, “ഇതൊക്കെ ഞങ്ങളോട എന്തിനു പറയുന്നു “ അതിനു കാരണം ഉണ്ട്,. ഈ വരുന്ന മാസം, അതായത് സെപ്റ്റെംബർ മാസം എട്ടാം തീയതി തുടങ്ങുന്ന Lunar phase( എനിക്ക് അതിന്റെ മലയാളം അറിയില്ല ) പതിമൂന് ദിവസത്തെ ആണ്. ഭദ്ര പഥ മാസം ശുക്ല പക്ഷം രണ്ടു തിഥി കുറവായതിനാൽ സെപ്റ്റംബർ മാസം പതിമൂണ്ൺ ദിവസത്തെ Lunar phase ആണ് ഉണ്ടാകുക. ശുക്ല പ്രതി പഥ , ശുക്ല ത്രിതീയ ഇവ രണ്ടു ഇല്ലാതെ വരുക ഒരു സൂര്യോദ്ദയം മുതൽ അടുത്ത സൂര്യോദയം വരെ ഈ തിഥികൾ വരുന്നതിനാൽ ആണ്. ഏഴാം തീയതി അമാവാസ്യ വരുമ്പോൾ ഇരുപത്തിഒന്നാം തീയതി പൂർണ ചന്ദ്രൻ എത്തുന്നു.\nഇത് പോലെ മെയ് 2010 പതിമൂന്നു ദിവസത്തെ lunar phase വന്നപ്പോൾ പല ഗവൺമേന്റുകളും അസ്ഥിരത നേരിടുകയും, മുസ്ലിം തീവ്രവാദി ഗ്രൂപുകൾക്ക് തിരിച്ചടികൾ നേരിടുകയും ചെയ്തു എന്നതാണ് . അന്നാണ് ജോൺസൺ ആൻഡ് ജോണ്സൺ അവരുടെ പല മരുന്നുകളും മാർക്കറ്റിൽ നിന്ന് പിൻവലിച്ചത് , ബ്രിട്ടനിലെ പൊതു തിരഞ്ഞെടുപ്പ്, ഗോർഡൻ ബ്രൗണിന്റെ രാജി, , പല രാജ്യങ്ങളിലും, അറബ് രാജ്യങ്ങൾ ഉൾപ്പടെ ഉള്ള വിപ്ലവ൦ എന്നിവ മാത്രമല്ല പല അപകടങ്ങളിൽ ആയി നിരവധി ജനങ്ങൾക്ക് ജീവൻ നഷ്ടപ്പെടുകയും ചെയ്തു. എങ്കിലും കൂടുതൽ തിരിച്ചടി നേരിട്ടത് പല ഗവൺമെന്ടുകൾക്കും ആയിരുന്നു.\nകൈലാസം, മന്ദാരം, ഹിമാവത് എന്നാ മൂന്നു ദേശങ്ങളിൽ ആണ് സ്ഫോടനങ്ങൾ കൂടുതൽ ഉണ്ടാകുക എന്നതാണ് മഹാഭാരതത്തിൽ പറഞ്ഞിരിക്കുന്നത്. മെയ് 2010 ൽ നെപാളിൽ വൻ പ്രതിഷേധമാണ് നടന്നത്. ഈ മൂന്നു ദേശങ്ങളുൽ ഭാരതത്തിന്റെ വടക്കുള്ള ഭാഗങ്ങൾ ആണല്ലോ. സൂര്യൻ, ചൊവ്വ എന്നിവ ഈ സമയം കന്നി രാശിയിൽ ആയതിനാൽ തന്നെ നമ്മുടെ എല്ലാവരുടെയും സാമ്പത്തിക ബാധ്യതകളും വര്ധിക്കുന്നതാണ്.\nകഴിഞ്ഞ ആഴ്ച പോലെ തന്നെ ഈ ആഴ്ചയും നിങ്ങളുടെ ബിസിനസ് ബന്ധങ്ങളും വ്യക്തി ബന്ധങ്ങളും പ്രധാനം ആകുന്നതാണ്. പുതിയ ബിസിനസ് ഓഫറുകൾ, ജോബ് ഓഫറുകൾ എന്നിവ പ്രതീക്ഷിക്കുക. പക്ഷെ ഇവയിൽ നിന്നെല്ലാം പല തരം സങ്കീർണതകളും ഉണ്ടാകുന്നതാണ്. പുതിയ ബിസിനസ് ബന്ധങ്ങൾ, നിലവിൽ ഉള്ള ബിസിനസ് ബന്ധങ്ങളിൽ പുതിയ മാറ്റങ്ങൾ, പ്രതീക്ഷിക്കാവുന്നതാണ്.സഹ പ്രവർത്തകരുമായുള്ള ചർച്ചകൾ, പുതിയ ജോലിക്ക് വേണ്ടി ഉള്ള ശ്രമം എന്നിവ ജോലിയുടെ ഭാഗമായി പ്രതീക്ഷിക്കുക . അതെ സമയം ആരോഗ്യം, സൗന്ദര്യം എന്നിവയുടെ മേലും ശ്രദ്ധ ഉണ്ടാകും. പുതിയ ഭക്ഷണ ക്രമം, ആരോഗ്യ ക്രമം എന്നിവ ഏറ്റെടുക്കുന്ന അവസരവും ആണിത്.\nകഴിഞ്ഞ ആഴ്ച പോലെ തന്നെ ഈ ആഴ്ചയും ജോലിയിൽ കൂടുതൽ ശ്രദ്ധിക്കേണ്ടി വരുന്നതാണ്. പുതിയ ജോലികൾ, ഈ ജോലിയിലെ തടസങ്ങൾ എന്നിവയും പ്രതീക്ഷിക്കുക. കല ആസ്വാദനം എന്നാ മേഖലയിൽ നിന്നുള്ള അവസരങ്ങളും പ്രതീക്ഷിക്കുക. സ്വന്തം സംരംഭങ്ങളിൽ കൂടുതൽ റിസ്കുകൾ എത്റെടുക്കതിരിക്കുക. നിങ്ങളുടെ കഴിവുകൾ മറ്റുള്ളവരുടെ മുൻപിൽ പ്രദർശിപ്പിക്കാനുള്ള കഠിന ശ്രമം നടത്തും,. വിനോദ പരിപാടികളിൽ പങ്കെടുക്കാനുള്ള അവസരവും ഈ സമയം പ്രതീക്ഷിക്കാവുന്നതാണ്. സമാന മനസ്കരുമായുള്ള ചർച്ചകൾ, ടീം ജോലികൾ എന്നിവയും പ്രതീക്ഷിക്കുക.ജോലി സ്ഥലത്തെ നീക്കങ്ങൾ ഈ അവസരം പ്രധാനമാകുന്നതാണ്. നിങ്ങളുടെ ആരോഗ്യവും ശ്രദ്ധിക്കേണ്ട അവസ്ഥ ഉണ്ടാകുന്നതാണ്.\nകഴിഞ്ഞ ആഴ്ച പോലെ തന്നെ ഈ ആഴ്ചയും ക്രിയെട്ടീവ് ജോലികളിൽ നിന്നുള്ള അവസരം ഉണ്ടാകുന്നതാണ്. കുട്ടികൾ, യൂത്ത് ഗ്രൂപ്പുകൾ എന്നിവർക്ക് ഒപ്പം ജോലി ചെയ്യേണ്ട അവസരവും ഉണ്ടാകും സ്വന്തം ബിസിസ് മെച്ചപ്പെടുത്താനുള്ള അവസരങ്ങൾ തേടുന്നതാണ്. അതിനാൽ ഈ അവസരങ്ങളെ സൂക്ഷിച്ചു ഉപയോഗിക്കുക. പുതിയ ടീം അംഗങ്ങളെ ലഭിക്കാനുള്ള അവസരവും ഈ ദിവസങ്ങളിൽ ഉണ്ടാകുന്നതാണ്. കുടുംബ ജീവിതം. വീട് എന്നിവയിൽ കൂടുതൽ ശ്രദ്ധ എത്തുന്ന സമയമാണ്. ബന്ധു ജന സമാഗമം, കുടുംബ യോഗങ്ങൾ എന്നിവയും ഈ അവസരം ഉണ്ടാകും. വീടിനോട് സംബന്ധിച്ച സീരിയസ് ചർച്ചകൾ, പുതിയ ഉപജീവന മാർഗത്തെ കുറിച്ചുള്ള ചർച്ച, പല വിധ റിയൽ എസ്റ്റേറ്റ് ഡീലുകൾ, മാതാ പിതാക്കലുമായുള്ള ചർച്ചകൾ, വീട്ടിൽ നിന്നുള്ള യാത്രകൾ എന്നിവയും പ്രതീക്ഷിക്കുക. ഇവയിൽ എല്ലാം തന്നെ പല വിധത്തിൽ ഉള്ള തടസങ്ങളും പ്രതീക്ഷിക്കുക.\nകഴിഞ്ഞ ആഴ്ച പോലെ തന്നെ ഈ ആഴ്ചയും നിങ്ങളുടെ കുടുംബ ജീവിതത്തെ കുറിച്ചുള്ള ശ്രദ്ധ ഉണ്ടാകുന്നതാണ്. കുടുംബ യോഗങ്ങൾ, കുടുംബ സ്വത്തിനെ കുറിച്ചുള്ള തർക്കങ്ങൾ എന്നിവയും ഈ ആഴ്ച ഉണ്ടാകും, മുതിര്ന്ന അംഗങ്ങളുടെ ആരോഗ്യത്തിന്മേൽ കൂടുതൽ ശ്രദ്ധ വരുന്നതാണ്.പല വിധ റിയൽ സ്റ്റേറ് ഡീലുകൾ, വീട്ടിൽ നിന്നുള്ള യാത്രകൾ എന്നിവയും ഈ സമയം പ്രതീക്ഷിക്കുക. ആശയ വിനിമയങ്ങൾ കൊണ്ടുള്ള നിരവധി ജോലികൾ, ഈ ആഴ്ച പ്രതീക്ഷിക്കുക സ്വന്തം സംരംഭങ്ങൾക്ക് വേണ്ടി ഉള്ള ശ്രമം, കൂടുതൽ ആശയ വിനിമയങ്ങൾ, ഒരേ സമയം നിരവധി ജോലികളിൽ ശ്രദ്ധ കേന്ദ്രീകരിക്കേണ്ട അവസരം, പുതിയ ഇലെക്ട്രോനിക് ഉപകരങ്ങൾ വാങ്ങാനോ, അവയെ കുറിചു പഠിക്കാനോ ഉള്ള അവസരം എന്നിവ പ്രതീക്ഷിക്കുക . ചെറിയ ശാരീരിരിക അസ്വസ്ഥതകളും ഈ അവസരതിന്റെ പ്രത്യേകതയാണ്.\nസാമ്പത്തിക വിഷയങ്ങളെ കുറിച്ചുള്ള ആശങ്ക വർധിക്കുന്ന സമയമാണ്. പുതിയ സാമ്പത്തിക പദ്ധതികളെ കുറിച്ചുള്ള ചർച്ചകൾ പ്രതീക്ഷിക്കുക.\nപുതിയ ജോലി, പുതിയ ജോലി എന്നിവയ്ക്കുള്ള അവസരമാണിത്.,ഈ അവസരം മെച്ചമായി ഉപയോഗിക്കാം. നിലവിലുള്ള ജോലിയിൽ കൂട്ടിച്ചേർക്കലുകൾ ഉണ്ടാകാം. അധിക ചെലവ് നിയന്ത്രിക്കേണ്ട നിരവധി സാഹചര്യങ്ങൾ എത്താം. വസ്തുവകകളുടെ ക്രയവിക്രയംവിലപിടിച്ച വസ്തുക്കൾ വാങ്ങാനുള്ള അവസരം,എന്നിവയും ഉണ്ടാകാം. നിങ്ങളുടെ കഴിവുകളെ മറ്റുള്ളവർ എങ്ങനെ കാണുന്നു എന്ന ആശങ്ക ഉണ്ടാകുന്ന അവസരമാണ്.കഴിവുകൾ വികസിപ്പിക്കാനും അതുവഴി കൂടുതൽ അവസരങ്ങൾ ലഭിക്കാനും അനുയോജ്യമായ സമയമാണിത്.സംസാരത്തിൽ വ്യക്തത പാലിച്ചില്ല എങ്കിൽ തർക്കങ്ങളും ഉണ്ടാകാം.\nസഹോദരങ്ങൾ, സഹോദര തുല്യരായ വ്യക്തികൾ എന്നിവരോടുള്ള ആശയ വിനിമയങ്ങൾ പ്രതീക്ഷിക്കുക. എഴുത്ത്, എഡിറ്റിങ്. സെയ്ല്സ്, എന്നാ മേഖലയിൽ ജോലി ചെയ്യുന്നവർക്കുള്ള നിരവധി അവസരങ്ങൾ ഈ അവസരം ഉണ്ടാകം. ഇലെക്ട്രോനിക് ഉപകാരണങ്ങൾ വാങ്ങാനുള്ള അവസരം, പുതിയ നെറ്റ് വർക്കിങ് അവസരങ്ങൾ എന്നിവയും പ്രതീക്ഷിക്കുക . നിരവധി ചെറു യാത്രകളും ഈ സമയം ഉണ്ടാകാം.\nനിങ്ങളുടെ വ്യക്തി ജീവിതവും ഔദ്യോഗിക ജീവിതവും വളരെ ശ്രദ്ധ നേടുന്ന അവസരമാണ്. ആരോഗ്യകാര്യത്തിൽ കൂടുതൽ ശ്രദ്ധ വേണ്ടി വരും. പുതിയ ബിസ്നസ് ബന്ധങ്ങളും വ്യക്തി ബന്ധങ്ങളും ഈ സമയം ഉണ്ടാകുന്നതാണ് . നിങ്ങളുടെ ജീവിതം ഒരു പുതിയ ദിശയിലേക്ക് മാറുന്ന അവസരവും ഇത് തന്നെ ആണ്. പുതിയ ജോബ് ഓഫർ, ബിസിനസ് ബന്ധങ്ങൾ എന്നിവയും പ്രതീക്ഷിക്കുക .സാമ്പത്തിക വിഷയങ്ങളുടെ മേൽ ശ്രദ്ധ ഉണ്ടാകുന്ന അവസരമാണിത്. ലോണുകൾ നല്കാലനും ലഭിക്കാനും ഉള്ള ശ്രമം, നിലവിൽ ഉള്ള സാമ്പത്തിക ബാധ്യതകളെ കുറിച്ചുള്ള ഒരു അവലോകനം, പാര്ട്ട് ടൈം ജോലികള്ക്ക് വേണ്ടി ഉള്ള ശ്രമം, പുതിയ സേവിങ്ങ്സ് പ്ലാനിനെ കുറിച്ചുള്ള ചര്ച്ച്, എന്നിവ ഈ അവസരം പ്രതീക്ഷിക്കുക, പുതിയ സാമ്പത്തിക പ്ലാനുകൾ ശ്രദ്ധിച്ചു വേണം ഏറ്റെടുക്കാൻ . വളരെ അധികം ചെലവ് വരുന്ന സമയമാണ്. അതിനാൽ ശ്രദ്ധയോടു കൂടി വേണം മുന്നോട്ട് നീങ്ങാൻ.\nനിങ്ങളുടെ വൈകാരികമായ വെല്ലുവിളികളുടെ മേൽ ഉള്ള ശ്രദ്ധ ഈ ആഴ്ച ഉണ്ടാകും . ഏകാന്തനായി തീരാനുള്ള ആഗ്രഹം. മാനസിക സമ്മര്ദ്ദ ങ്ങളുടെ മേൽ ഒരു ശ്രദ്ധ ഉണ്ടാകും. ധ്യാനം, പ്രാര്ത്ഥകന എന്നിവയും ഈ അവസരം ശ്രദ്ധേയമാകും. സഹ പ്രവര്ത്ത കരുമായുള്ള തര്ക്കയങ്ങൾ പ്രതീക്ഷിക്കുകആത്മീയ യാത്രകൾ, ദൂര യാത്രകൾ, ഭാവി പദ്ധതികളെ കുറിച്ചുള്ള ചർച്ചകൾ . ശാരീരിരിക അസ്വസ്ഥതകളും ഈ അവസരം ഉണ്ടാകാം. ഈ ആഴ്ച വ്യക്തി ജീവിതത്തിൽ പുതിയ തുടക്കങ്ങൾ പ്രതീക്ഷിക്കുക. പുതിയ പ്രോജക്ക്ട്ടുകൾ, ജീവിതത്തിൽ പുതിയ വ്യക്തികളുടെ ആഗമനം എന്നിവയും പ്രതീക്ഷിക്കുക. ജോലി സ്ഥലത് കൂടുതൽ കൃത്യതയോടെ ജോലി ചെയ്യാൻ ശ്രമിക്കണം, അല്ലാത്ത പക്ഷം നിങ്ങളുടെ കഴിവുകൾ ചോദ്യം ചെയ്യപ്പെട്ടേക്കാം. നിങ്ങളുടെ ആരോഗ്യവും ഈ സമയം പ്രധാനമാകും. ദഹന സംബന്ധമായ അസുഖവും ഈ സമയം പ്രതീക്ഷിക്കുക.\nനിങ്ങളുടെ ലാഭത്തിനു വേണ്ടി ഉള്ള ജോലികളിൽ നോട്ടം എത്തുന്നതാണ്. ലോങ്ങ് ടേം ബന്ധങ്ങളിൽ നിന്നുള്ള വെല്ലുവിളികൾ ഉണ്ടാകാം, സുഹൃദ് ബന്ധങ്ങൾ, സാമൂഹിക ബബന്ധങ്ങൾ എന്നിവയിൽ നിന്നുള്ള തര്ക്ക ങ്ങളും പ്രതീക്ഷിക്കുക ചാരിറ്റി പ്രവര്തബനങ്ങൾ, കമ്യൂണിക്കേഷൻ രംഗത്ത് നിന്നുള്ള ജോലികൾ, പുതിയ ലോങ്ങ് ടേം ജോലികൾ, പുതിയ സുഹൃത്തുക്കളെ ലഭിക്കാനുള്ള ശ്രമം, ടെക്ക്നിക്കൽ കമ്യൂണിക്കേഷൻ രംഗത്ത് നിന്നുള്ള അവസരങ്ങൾ, പുതിയ ഗ്രൂപുകളിൽ ചേരാനുള്ള ശ്രമം എന്നിവയും പ്രതീക്ഷിക്കുക. ഗ്രൂപ്പ് ജോലികൾ ഈ അവസരം പ്രധാന്മാകും. പല വിധത്തിലുള്ള വെല്ലുവിളികൾ ഈ അവസരം പ്രതീക്ഷിക്കുക. ഏകാന്തനായി തീരാനുള്ള ആഗ്രഹം, ദൂര യാത്രകള്ക്ക് വേണ്ടി ഉള്ള ശ്രമ൦ , ഏകാന്തനായി തീരാൻ ഉള്ള ആഗ്രഹം, എന്നിവയും ഉണ്ടാകും. പ്രാർത്ഥന, ധ്യാനം. എന്ന വിഷയങ്ങളിൽ കൂടുതൽ താല്പര്യവും ഉണ്ടാകുന്നതാണ്.\nദൂര യാത്രകളും , ചെറു യാത്രകളും ഈ സമയം പ്രതീക്ഷിക്കാവുന്നതാണ്. വിദേശത്ത നിന്നും ഉള്ള പ്രോജക്ക്ട്ടുകൾ ലഭിക്കാൻ വേണ്ടി ഉള്ള ശ്രമം നടത്തും. ഈ പ്രോജക്ക്ട്ടുകള്ക്ക് വേണ്ടി ഉള്ള നിരവധി ചര്ച്ചണകളും പ്രതീക്ഷിക്കുക. എഴുത്ത്, പ്രസിദ്ധീകരണം, മാസ് കമ്യൂണിക്കേഷൻ, ജേര്ണോലിസം എന്നാ മേഖലയിൽ നിന്നും ഉള്ള അവസരങ്ങള്ക്ക്സ വേണ്ടി നിങ്ങൾ ശ്രമിക്കുന്നതാണ്. ആത്മീയ യാത്രകൾ, ബിസിനസ് ട്രിപ്പുകൾ , ഉല്ലാസ യാത്രകൾ എന്നിവയും അധികമായി സംഭവിക്കാവുന്ന അവസരമാണിത്. നിയമ വശത്തെ കുറിച്ചുള്ള ചര്ച്ചവകൾ, തത്വ ചിന്താ പരമായ ചര്ച്ച കൾ എന്നിവയും ഈ അവസരം പ്രതീക്ഷിക്കുക. പുതിയ ജോലിക്ക് വേണ്ടി ഉള്ള ശ്രമം പ്രതീക്ഷിക്കുക. അധികാരികലുമായുള്ള ചര്ച്ച . കല ആസ്വാദനം എന്നാ മേഖലയിൽ നിന്നുള്ള ജോലികൾ . പുതിയ ഉത്തര വാദിതങ്ങളും ഉണ്ടാകും. പുതിയ റിയൽ എസ്റ്റേറ്റ് ഡീലുകളും, കുടുംബ യോഗങ്ങളും കുടുംബ സ്വത്തിനെ കുറിച്ചുള്ള ചർച്ചകളും ഉണ്ടാകുന്നതാണ്. അധികാരികളിൽ നിന്നുള്ള കൂടുതൽ ആശയ വിനിമയം ഉണ്ടാകും. അവർ പുതിയ ജോലികൾ നിങ്ങളെ എല്പിക്കുന്നതാണ്.


| ജയിലില് പ്രത്യേക പരിഗണനയില്ല; ദിലീപ് രാത്രിയും പകലും ഉറങ്ങിത്തീര്‍ത്തു; 'ഗ്രേറ്റ് ഫാദര്' കാണാന് സഹതടവുകാര്‍ക്കും അവസരം നല്‍കിയില്ല | Mangalam\nWednesday, May 23, 2018 Last Updated9Min 36 Sec ago English Edition\nMonday 17 Jul 2017 07.02 AM\nആലുവ: സിനിമാ താരം ദിലീപിനു ജയിലില് ഉറക്കത്തിന്റെ കാലം. ശനിയാഴ്ച െവെകിട്ട് വീണ്ടും ആലുവ സബ് ജയിലിലെത്തിയ ദിലീപ് രാത്രിയും ഇന്നലെ പകലുമായി ഉറങ്ങിയാണു സമയം തീര്‍ത്തത്. സഹതടവുകാര് ഉറക്കത്തിനു തടസമുണ്ടാകാതിരിക്കാന് പ്രത്യേകം ശ്രദ്ധിച്ചു. പോലീസ് കസ്റ്റഡിയില് രാവും പകലും നീണ്ട ചോദ്യം ചെയ്യലിന്റെയും തെളിവെടുപ്പിന്റെയും ക്ഷീണത്തിലായിരുന്നു ദിലീപ്. ജയിലില് മടങ്ങിയെത്തുന്നതിനു മുമ്പു തന്നെ സഹതടവുകാരന് ഭക്ഷണം വാങ്ങി സൂക്ഷിച്ചിരുന്നു.\nഇതു കഴിച്ചശേഷം ഉറങ്ങാന് കിടന്ന താരം ഇന്നലെ രാവിലെ ആറിന് ജയില് ജീവനക്കാര് സെല്ലില് പരിശോധനയ്‌ക്കെത്തിയപ്പോഴേക്കും എഴുന്നേറ്റിരുന്നു. ജീവനക്കാര് പോയ ഉടന് വീണ്ടും കിടന്നു. സഹതടവുകാര് കത്തിച്ച നാല് കൊതുകുതിരികളുടെ നടുവിലായിരുന്നു താരത്തിന്റെ ഉറക്കം. ഏഴരയ്ക്കു വീണ്ടുമുണര്‍ന്നു. കുളിക്കുന്നതിനും മറ്റാവശ്യങ്ങള്‍ക്കുമായി സഹതടവുകാര് സെല്ലിന് പുറത്തിറങ്ങുന്ന സമയമാണ് ദിലീപ് ഉണര്‍ന്നത്. എല്ലാ ഞായറാഴ്ചകളിലും രാവിലെ തടവുകാരെ സിനിമ കാണിക്കാറുണ്ട്. മിക്കവാറും ദിലീപിന്റെ തമാശ ചിത്രങ്ങളാണു തടവുകാര് ആവശ്യപ്പെടുക. ഇന്നലെ ദിലീപിന്റെ ചിത്രം പ്രദര്‍ശിപ്പിക്കേണ്ടെന്നു ജയില് ജീവനക്കാര് തീരുമാനിച്ചിരുന്നു.\nമമ്മൂട്ടി നായകനായ ''ദ് ഗ്രേറ്റ് ഫാദര്'' എന്ന സിനിമയാണ് ഇന്നലെ പ്രദര്‍ശിപ്പിച്ചത്. പക്ഷേ, ദിലീപിനും സെല്ലില് ഒപ്പമുള്ള നാല് റിമാന്‍ഡ് തടവുകാര്‍ക്കും സിനിമ കാണാനുള്ള അനുവാദം ലഭിച്ചില്ല. പ്രതികളെ പരസ്പരം സ്വാധീനിക്കാന് സാധ്യതയുള്ളതിനാലാണിത്. സിനിമ പ്രദര്‍ശനം നടക്കുമ്പോഴും ദിലീപ് മയക്കത്തിലായിരുന്നു. ഉറക്കമുണരുമ്പോള് സഹതടവുകാരുമായും ജയില് ജീവനക്കാരുമായും സംസാരിക്കുന്നതിനും ദിലീപിന് മടിയൊന്നുമുണ്ടായില്ല. താരത്തിനു പ്രത്യേക പരിഗണനയൊന്നും ജയില് അധികൃതര് നല്‍കുന്നുമില്ല.\nഅതിനിടയില് ദിലീപിന്റെ വീടിന് മുന്‍പില് കാവല് നിന്ന എടത്തല സ്‌റ്റേഷനിലെ അഡീഷണന് എസ്.ഐ. കെ.കെ. കുഞ്ഞുമുഹമ്മദി (54)നെ രക്തസമ്മര്‍ദം കൂടിയതുമൂലം ഗുരുതരാവസ്ഥയില് ആശുപത്രിയില് പ്രവേശിപ്പിച്ചു. ചെങ്ങമനാട് പനയകടവ് സ്വദേശിയാണ്. ആലുവ കൊട്ടാരക്കടവിലുള്ള ദിലീപിന്റെ വീടിനു മുന്‍പില്‍വച്ച് ഞായറാഴ്ച പുലര്‍ച്ചേ നാലുമണിയോടെ കുഞ്ഞുമുഹമ്മദ് കുഴഞ്ഞു വീഴുകയായിരുന്നു. തുടര്‍ന്ന് ആലുവ നഗരത്തിലെ സ്വകാര്യ ആശുപത്രിയില് പ്രവേശിപ്പിച്ചു. അവിടെനിന്ന് ആലുവ രാജഗിരി ആശുപത്രിയിലേക്ക് മാറ്റുകയായിരുന്നു. പരിശോധനയില് രക്തക്കുഴലുകള്‍ക്ക് തകരാര് സംഭവിച്ചത് കണ്ടെത്തിയതിനെ തുടര്‍ന്ന് അടിയന്തര ശസ്ത്രക്രിയയ്ക്കു വിധേയനാക്കി.


Swadesabhimani memorial: follow up | കൂടില്ലാ വീടും പത്ത് സെന്റ് സ്ഥലവും പന്ത്രണ്ടു ലക്ഷം മുടക്കി വാങ്ങി തിരുവനന്തപുരം പ്രസ് ക്ലബിന് കൈമാറിയത് സുരേഷ് ഗോപി; കൈമാറ്റ ചടങ്ങിൽ പരിപാലന തുകയായി അഞ്ച് ലക്ഷവും കെപിസിസിയുടെ വകയായി സുധീരൻ നൽകിയത് നൽകിയത് അഞ്ചു ലക്ഷവും; പത്ത് ലക്ഷം ലഭിച്ചിട്ടും സ്വദേശാഭിമാനിയുടെ സ്മാരകത്തെ തിരിഞ്ഞു നോക്കാതെ പ്രസ് ക്ലബ്; സംരക്ഷണ ചുമതല പൂർണമായും സർക്കാരിനു കൈമാറണമെന്നു സ്വദേശാഭിമാനി സംരക്ഷണ സമിതി മറുനാടനോട് - MarunadanMalayalee.com\nApril 13, 202008:18 PM IST Permalink\nതിരുവനന്തപുരം: തൂലിക പടവാളാക്കി അനീതിക്കും അഴിമതിക്കുമെതിരെ പടപൊരുതിയ സ്വദേശാഭിമാനി രാമകൃഷ്ണപിള്ളയുടെ മാതൃഗൃഹമായ കൂടില്ലാ വീട് നാശോന്മുഖമായ അവസ്ഥയിൽ. കൂടില്ലാ വീടിന്റെ ഒരു മതിൽ കൂടി ഇടിഞ്ഞുവീണാൽ കൂടില്ലാ വീട് വെറും ഓർമ്മയായി മാറും. നെയ്യാറ്റിൻകര അതിയന്നൂരിലാണ് കൂടില്ലാ വീട് സ്ഥിതി ചെയ്യുന്നത്. നിലവിൽ സ്മാരകത്തിന്റെ സംരക്ഷണം ഏറ്റെടുത്തിരിക്കുന്നത് തിരുവനന്തപുരം പ്രസ് ക്ലബാണ്. പ്രസ് ക്ലബ് തിരിഞ്ഞു നോക്കാത്ത അവസ്ഥ വന്നതോടെയാണ് വീട് നാശോന്മുഖമായി മാറുന്നത്. ധീരനായ മാധ്യമ പ്രവർത്തകനായ സ്വദേശാഭിമാനിയെ ഓർമിക്കാൻ സ്മാരകങ്ങൾ ഏറെയില്ല. ഈ ഘട്ടത്തിൽ തന്നെയാണ് അദ്ദേഹത്തിന്റെ മാതൃഗൃഹം അവഗണന കാരണം സ്മൃതിയിലേക്ക് മറയാൻ തുടങ്ങുന്നത്. പത്രസ്വാതന്ത്ര്യം നിഷേധിക്കുന്ന ഭരണകൂട പ്രതികാരത്തിന്റെ കേരളത്തിലെ ആദ്യത്തെ ഇരയോട് മാധ്യമ ലോകം നീതി ചെയ്യേണ്ടതല്ലേ എന്ന ചോദ്യമാണ് കൂടില്ലാ വീട് ഉയർത്തുന്നത്.\nകൂടില്ലാ വീടും പത്ത് സെന്റു സ്ഥലവും 2014-ലാണ് എംപിയും നടനുമായ സുരേഷ് ഗോപി വാങ്ങി തിരുവനന്തപുരം പ്രസ് ക്ലബിന് കൈമാറുന്നത്. സ്വദേശാഭിമാനിയുടെ ബന്ധുക്കൾക്ക് 12,86,000 രൂപ നൽകിയാണ് സ്മാരകം സുരേഷ് ഗോപി പ്രസ് ക്ലബിന് കൈമാറിയത്. ഇത് സംരക്ഷിക്കാൻ പത്ത് ലക്ഷം രൂപ കൂടി വേണം എന്ന് കൈമാറ്റ ചടങ്ങിൽ തന്നെ ആവശ്യമുയർന്നപ്പോൾ സുരേഷ് ഗോപി വീണ്ടും അഞ്ചു ലക്ഷം രൂപ ചടങ്ങിൽ വെച്ച് നൽകി. അന്ന് ചടങ്ങിൽ സംബന്ധിച്ച കെപിസിസി അധ്യക്ഷൻ വി എം.സുധീരനും കെപിസിസിയുടെ വകയായി അഞ്ച് ലക്ഷം രൂപ നൽകി. കൂടില്ലാ വീടും പത്ത് ലക്ഷം രൂപയും വന്നു ചേർന്നത് പ്രസ് ക്ലബിൽ തന്നെയാണ്. . പക്ഷെ പണം കൈപ്പറ്റിയതല്ലാതെ സംരക്ഷിക്കാനുള്ള ശ്രമങ്ങൾ ഒന്നും പ്രസ് ക്ലബിന്റെ ഭാഗത്ത് നിന്നും വന്നില്ല. ഇപ്പോൾ കൂടില്ലാ വീട് എതു നിമിഷവും തകർന്നു വീഴുന്ന അവസ്ഥയിലാണ്. കൂടില്ലാ വീട് സംരക്ഷിക്കണം എന്നാവശ്യപ്പെട്ട് ഇപ്പോൾ രംഗത്ത് വന്നിരിക്കുന്നത് സ്വദേശാഭിമാനി സംരക്ഷണ സമിതി ട്രസ്റ്റാണ്. ഒന്നുകിൽ പ്രസ് ക്ലബ് കൂടില്ലാ വീട് സംരക്ഷിക്കണം. അല്ലെങ്കിൽ ഉടമസ്ഥാവകാശവും സംരക്ഷണ ചുമതലയും സർക്കാരിനു കൈമാറണം- സ്വദേശാഭിമാനി സംരക്ഷണ സമിതി ട്രസ്റ്റിന്റെ സെക്രട്ടറി നന്ദനം ജയകൃഷ്ണൻ മറുനാടൻ മലയാളിയോട് പറഞ്ഞു.\nപ്രസ് ക്ലബ് തിരിഞ്ഞു നോക്കാത്ത അവസ്ഥ വന്നപ്പോഴാണ് നാട്ടുകാർ തന്നെ സ്വദേശാഭിമാനി സംരക്ഷണ സമിതി ട്രസ്റ്റും മുഴുവൻ രാഷ്ട്രീയപാർട്ടികളെയും ഉൾപ്പെടുത്തി വീടിനെ സംരക്ഷിക്കാൻ ജനകീയ സമിതിയും രൂപീകരിച്ചത്. അതിനു ശേഷമാണ് ഇവർസ്മാരകത്തിന്റെ സംരക്ഷണ ചുമതല പേറുന്ന പ്രസ് ക്ലബ് ഭാരവാഹികളെ കണ്ടത്. പത്ത് ലക്ഷം ഓഫർ ചെയ്‌തെങ്കിലും കെപിസിസിയുടെ വകയായ അഞ്ച് ലക്ഷം വന്നില്ലാ എന്നാണ് അന്നത്തെ പ്രസ് ക്ലബ് ഭാരവാഹികൾ ഇവരോട് പറഞ്ഞത്. സുരേഷ് ഗോപി നൽകിയ അഞ്ച് ലക്ഷം മാത്രമാണ് ഉള്ളത് എന്നും പറഞ്ഞിരുന്നു. കെപിസിസിയുടെ ഭാഗത്ത് നിന്നും പണം വന്നിട്ടില്ലാ എന്ന് പ്രസ് ക്ലബ് അറിയിച്ചതോടെ ജനകീയ സമിതി നേതാക്കൾ സുധീരനെ കണ്ടു. ഇതോടെ സുധീരൻ കെപിസിസിയുടെ അക്കൗണ്ടിൽ നിന്നും തുക ട്രാൻസ്ഫർ ചെയ്തതിന്റെ വിശദാംശങ്ങൾ ജനകീയ സമിതിക്ക് കൈമാറി. ഇതോടെ വീണ്ടും ജനകീയ സമിതി പ്രസ് ക്ലബ് ഭാരവാഹികളെ കണ്ടു. പക്ഷെ ഒഴുക്കൻ മട്ടിലുള്ള പ്രതികരണമല്ലാതെ പിന്നീടും പ്രസ് ക്ലബിന്റെ ഭാഗത്ത് നിന്നും കൂടില്ലാ വീട് സംരക്ഷിക്കേണ്ട നീക്കങ്ങൾ ഒന്നും വന്നില്ല. ഇപ്പോൾ സ്വദേശാഭിമാനിയുടെ സ്മാരകമായ കൂടില്ലാ വീട് ഏത് നിമിഷവും തകർന്നു വീഴുന്ന അവസ്ഥയിലാണ്. സർക്കാരിന്റെ അതിവേഗമുള്ള ഇടപെടൽ ആവശ്യമാണ്-ജയകൃഷ്ണൻ പറയുന്നു.\nഈ കാര്യത്തിൽ ഒരു വ്യക്തത തിരുവനന്തപുരം പ്രസ് ക്ലബിനുമില്ല. കുറേപ്പേർ സ്ഥാനം ഏറ്റെടുക്കുകയും ഒഴിയുകയും ചെയ്തിട്ടുണ്ട്. ഫണ്ടിന്റെ പേരിലുള്ള യൂട്ടിലിറ്റി സർട്ടിഫിക്കറ്റ് ഒന്നും ലഭിച്ചിട്ടില്ല. കൂടുതൽ കാര്യങ്ങൾ അന്വേഷിക്കേണ്ടതുണ്ട്. അന്വേഷിച്ചാലല്ലാതെ ഒന്നും പറയാൻ കഴിയില്ല-പ്രസ് ക്ലബിലെ നിലവിലെ താത്കാലിക ചുമതല വഹിക്കുന്ന സെക്രട്ടറി സാബ്ല്യു തോമസ് പറയുന്നു. പ്രസ് ക്ലബ് നിലവിൽ പ്രശ്‌നങ്ങളുടെ കാണാക്കയത്തിലാണ്. സദാചാര ഗുണ്ടായിസം എന്ന ആരോപണത്തിന്റെ പേരിൽ പ്രസ് ക്ലബ് സെക്രട്ടറി രാധാകൃഷ്ണൻ പ്രസ് ക്ലബിൽ നിന്നും അറസ്റ്റിലായതോടെ തുടങ്ങിയ പ്രശ്‌നത്തിൽ നിന്നും പ്രസ് ക്ലബ് കരകയറിയിട്ടില്ല. മാധ്യമ പ്രവർത്തകർ തന്നെ പ്രശ്‌നത്തിൽ രണ്ടു ചേരിയിലാണ്. അതുകൊണ്ട് തന്നെ നിലവിലേ അവസ്ഥയിൽ പ്രസ് ക്ലബിൽ നിന്നും കൂടുതൽ പ്രതീക്ഷിക്കുക പ്രയാസമാകും. അതുകൊണ്ട് തന്നെ സ്വദേശാഭിമാനി സംരക്ഷണ സമിതി ട്രസ്റ്റ് പറയുന്ന രീതിയിൽ സർക്കാർ ഇടപെടൽ തന്നെയാകും ഫലപ്രദമായ വഴി. പ്രസ് ക്ലബിന്റെ പ്രശ്‌നം ഇങ്ങനെയാണെങ്കിൽ സ്വദേശാഭിമാനിയുടെ ചരിത്രം കേരളത്തിലെ മാധ്യമ പ്രവർത്തകരോട് പലതും പറയുന്നുണ്ട്. സംഭവ ബഹുലമായ ജീവിതകഥയാണ് സ്വദേശാഭിമാനിയുടേത്. ആവിഷ്‌കാര സ്വാതന്ത്ര്യത്തിന്റെയും ചിന്താസ്വാതന്ത്ര്യത്തിന്റെയും ശക്തനായ വക്താവായിരുന്നു സ്വദേശാഭിമാനി.\nശ്രീമൂലംതിരുനാൾ മഹാരാജാവിന്റെ കാലത്താണ് സ്വദേശാഭിമാനി രാമകൃഷ്ണപിള്ളയെ തിരുവിതാംകൂറിൽ നിന്ന് നാടുകടത്തുന്നത്. 1907-ൽ തിരുവിതാംകൂർ ദിവാനായ പി. രാജഗോപാലാചാരിയുടെ തെറ്റായ നയങ്ങളെ 'സ്വദേശാഭിമാനി' പത്രം നിശിതമായി വിമർശിച്ചു. പത്രത്തിന്റെ പത്രാധിപർ രാമകൃഷ്ണപിള്ളയായിരുന്നു. ദിവാന്റെ അഴിമതിയും സ്വഭാവദൂഷ്യങ്ങളും സ്വദേശാഭിമാനി പത്രം റിപ്പോർട്ട് ചെയ്തത് അധികാരികളെ ചൊടിപ്പിച്ചു. ദിവാനും സേവകരും രാജാവും ചേർന്ന് പത്രം കണ്ടുകെട്ടാനും പത്രാധിപരെ നാടുകടത്താനും തീരുമാനിച്ചു. 1910 സെപ്റ്റംബർ 26-ന് സ്വദേശാഭിമാനി പ്രസ്സും പിള്ളയുടെ വീടും പൊലീസ് അടച്ചുപൂട്ടി മുദ്രവെച്ചു. അന്നുരാത്രിതന്നെ അദ്ദേഹത്തെ നാടുകടത്തി. 1915-ൽ സ്വദേശാഭിമാനിയും കുടുംബവും കണ്ണൂരിലെത്തി. 1916 മാർച്ച് 28-ന് സ്വദേശാഭിമാനി തന്റെ 38-മത്തെ വയസിലാണ് കണ്ണൂരിൽ വെച്ച് സ്വദേശാഭിമാനി മരിക്കുന്നത്. തിരുവിതാംകൂറിൽ രാഷ്ട്രീയ പത്രപ്രവർത്തനത്തിന് ഹരിശ്രീ കുറിച്ചത് സ്വദേശാഭിമാനിയായി രുന്നു. സംഭവബഹുലമായ ജീവിതകഥയാണ് സ്വദേശാഭിമാനിയുടേത്. നെയ്യാറ്റിൻകര നരസിംഹൻപോറ്റിയുടെയും ചക്കിയമ്മയുടെയും മകനായിരുന്നു രാമകൃഷ്ണപിള്ള. ഹൈസ്‌കൂൾ വിദ്യാർത്ഥിയായിരിക്കുമ്പോൾ നെയ്യാറ്റിൻകര കോടതിയിലെ കൈക്കൂലിക്കാരനായ മുൻസിഫിനെതിരെ അദ്ദേഹം പത്രത്തിൽ കുറിപ്പ് എഴുതി.\n'വഞ്ചിഭൂപഞ്ചിക', 'കേരളദർപ്പണം' എന്നീ പത്രങ്ങളുടെ പത്രാധിപരായി രാമകൃഷ്ണപിള്ള പ്രവർത്തിച്ചത് അമ്മാവൻ കേശവപിള്ളയെ ക്ഷുഭിതനാക്കി. അമ്മാവൻ അദ്ദേഹത്തെ വീട്ടിൽനിന്നു പുറത്താക്കി. ആദ്യ പുറത്താക്കൽ ഇങ്ങനെ. ഭരണത്തിന്റെ ഉന്നതതലങ്ങളിൽ നിലനിന്ന അഴിമതി, സ്വജനപക്ഷപാതം എന്നിവ റിപ്പോർട്ടുചെയ്തതിന്റെ പേരിൽ രാമകൃഷ്ണ പിള്ള നോട്ടപ്പുള്ളിയായി. തുടർന്ന് 'കേരള പഞ്ചിക' വിട്ടു. മറ്റുള്ള പ്രസിദ്ധീകരണങ്ങളിൽ നിന്നും അദ്ദേഹത്തിനു ഇതേ പ്രശ്‌നങ്ങളുടെ പേരിൽ രാജി വയ്‌ക്കേണ്ടി വന്നു. കോളജ് വിദ്യാർത്ഥിയായപ്പോഴേയ്ക്കും രാമകൃഷ്ണപിള്ളയെ തേടി സ്വദേശാഭിമാനി പത്രത്തിന്റെ പത്രാധിപർ സ്ഥാനം എത്തി. 1906 ജനുവരിയിലാണ് അദ്ദേഹം സ്വദേശാഭിമാനിയുടെ പത്രാധിപത്യം ഏറ്റെടുക്കുന്നത്. വക്കം മൗലവിയുടെ ഉടമസ്ഥതയിലുള്ളതായിരുന്നു സ്വദേശാഭിമാനി പത്രം.\nതിരുവിതാംകൂറിലെ അഴിമതികൾക്കെതിരായ തുടരൻ മുഖ പ്രസംഗങ്ങൾ അന്നത്തെ ദിവാൻ പി. രാജഗോപാലാചാരിയെയും അഴിമതിക്കാരായ രാജസേവകന്മാരെയും പ്രകോപിപ്പിച്ചു. ഇതിനെ തുടർന്നാണ് നാടുകടത്തൽ വരുന്നത്. 1956ൽ ഐക്യ കേരളം രൂപീകൃതമായി ഇ.എം.എസ് സർക്കാർ അധികാരത്തിൽ വന്നപ്പോഴാണ് സ്വദേശാഭിമാനിക്ക് സ്മാരകമുണ്ടാകുന്നത്. 1957 ഓഗസ്റ്റ് 13ന് അന്നത്തെ രാഷ്ട്രപതി ഡോ. രാജേന്ദ്ര പ്രസാദാണ് സ്വദേശാഭിമാനിയുടെ പ്രതിമ നാടിന് സമർപ്പിച്ചത്. നെയ്യാറ്റിൻകര സ്വദേശാഭിമാനി പാർക്കിൽ സ്വദേശാഭിമാനിയുടെ പ്രതിമയുണ്ട്. ഈ പ്രതിമയും കൂടില്ലാ വീടും മാത്രമാണ് അദ്ദേഹത്തിന്റെ ഓർമ്മ നിലനിർത്തുന്നത്. പ്രസ് ക്ലബിന്റെ നോട്ടക്കുറവ് കാരണം കൂടിലാ വീടും നശിക്കുകയാണ്. ഈ ഘട്ടത്തിൽ തന്നെയാണ് സർക്കാരിനു കൂടില്ലാ വീട് കൈമാറണമെന്ന് സ്വദേശാഭിമാനി സംരക്ഷണ സമിതി ട്രസ്റ്റിന്റെ ആവശ്യത്തിനു അർത്ഥ തലങ്ങൾ ഏറുന്നത്. ഇനി കൂടില്ലാ വീടിനെ സംരക്ഷിച്ചു നിർത്തണമെങ്കിൽ പ്രധാനമാകുന്നത് സംസ്ഥാന സർക്കാരിന്റെ അടിയന്തിര ഇടപടൽ മാത്രമാണ്


ഉയര്‍ന്ന ജാതിക്കാരന്റെ പറമ്പില് ആട് കയറിതിന് ദളിതനെ കാല് പിടിച്ച് മാപ്പ് പറയിച്ചു; വിഡിയോ – Chandrika Daily\nBy web desk3Wednesday October 14, 2020 08:24 am\nഉയര്‍ന്ന ജാതിക്കാരന്റെ പറമ്പില് ആട് കയറിതിന് ദളിതനെ കാല് പിടിച്ച് മാപ്പ് പറയിച്ചു; വിഡിയോ\nദളിത് വിഭാഗത്തില് ഉള്‍പ്പെട്ട പോള് രാജ് എന്ന വ്യക്തി വളര്‍ത്തുന്ന ആട് ഉയര്‍ന്ന ജാതിയില് പെട്ട സങ്കിലി തേവരുടെ പറമ്പില് മേഞ്ഞുവെന്നതായിരുന്നു കുറ്റം\nചെന്നൈ: ഉയര്‍ന്ന ജാതിക്കാരന്റെ പറമ്പില് ആട് കയറിയതിന്റെ പേരില് ദളിതനെ കാലുപിടിച്ചു മാപ്പ് പറയിച്ച സംഭവത്തില് ഏഴ് പേര് അറസ്റ്റില്. തമിഴ്‌നാട്ടിലെ തൂത്തുക്കുടിയിലാണ് സംഭവം.\nദളിത് വിഭാഗത്തില് ഉള്‍പ്പെട്ട പോള് രാജ് എന്ന വ്യക്തി വളര്‍ത്തുന്ന ആട് ഉയര്‍ന്ന ജാതിയില് പെട്ട സങ്കിലി തേവരുടെ പറമ്പില് മേഞ്ഞുവെന്നതായിരുന്നു കുറ്റം. കയര് അഴിഞ്ഞുപോയതോടെയാണ് ആട് ഇവരുടെ പറമ്പിലേക്ക് എത്തിയത്. എന്നാല് പോള് രാജും സങ്കിലി തേവരും തമ്മില് ഇതിന്റെ പേരില് വാക്കു തര്‍ക്കമുണ്ടായി.\nപിന്നാലെ തന്റെ ആളുകളേയും കൂട്ടി പോയി സിങ്കിലി തേവര് പോള് രാജിനെ മര്‍ദിച്ചു. ഈ സമയം പോള് രാജും തിരിച്ച് അടിച്ചു. ദളിതനായ പോള് രാജ് മര്‍ദിച്ചത് തേവര് സമുദായത്തിന് അപമാനമായെന്ന് പറഞ്ഞാണ് പോള് രാജിനെ കൊണ്ട് കാലില് വീണ് മാപ്പ് പറയിച്ചത്. സംഭവത്തിന്റെ വിഡിയോ സമൂഹമാധ്യമങ്ങളില് വൈറലായിരുന്നു.ദൃശ്യങ്ങള് പ്രചരിച്ചതോടെ പോള് രാജ് പൊലീസില് പരാതി നല്‍കി. ഇതോടെയാണ് സിങ്കിലി തേവര് ഉള്‍പ്പെടെ ഏഴ് പേര് അറസ്റ്റിലായത്.


പി.ടി.എ നിലപാട് ധിക്കാരം : സി.കെ.മുഹമ്മദ് ~ ente mongam\nപി.ടി.എ നിലപാട് ധിക്കാരം : സി.കെ.മുഹമ്മദ്\nFriday, May 11, 2012 news box No comments\nഖേദകരമെന്ന് പറയട്ടെ പി ടി എ പ്രസിഡന്റിന്റെ ഒന്ന് രണ്ട് സ്റ്റേറ്റ്മെന്റ് കണ്ടപ്പോഴാണ് എക്സിക്യൂട്ടീവ് മെമ്പറെന്ന നിലക്ക് പ്രതികരിക്കാമെന്ന് കരുതിയത്. അടിസ്ഥാന രഹിതമായ ആ വാദങ്ങള് വ്യക്തമാക്കട്ടെ. മുസ്ലിം സ്കൂള് 165 ദിവസവും ജനറല് സ്കൂള് 195 ദിവസവും ഇതാണല്ലോ പി.ടി.എ പ്രസിഡ്ന്റിന്റെ ഒരു വാദം. യതാര്‍ഥ്യം മുസ്ലിം സ്കൂള് 190 ഉം ജനറല് സ്കൂള് 193 ദിവസവും ആണ്. മുസ്ലിം സ്കൂള് നോമ്പിന് അവധി നല്‍കുമ്പോള് ജനറല് സ്കൂള് നോമ്പ് മാസത്തില് ഉച്ചവരെ ക്ലാസ്സ് പ്രവര്‍ത്തിക്കുന്നുള്ളു. രണ്ടര മാസത്തെ അവധി അദ്ധ്യാപകരും വിദ്ധ്യാര്‍ത്ഥികളും റമദാനില് ക്ഷീണിച്ച് മാസം കഴിച്ചു കൂട്ടുന്നു എന്നതാണ് വാസ്ഥവം.\nകഴിഞ്ഞ ദിവസം പ്രസിദ്ധീകരിച്ച സര്‍വെ റിപ്പോര്‍ട്ട് എന്താണ് സത്യാവസ്ഥ....?\nസാധാരണ പി.ടി.എ ജനറല് ബോഡിയിലേക്ക് മാനേജ്മെന്റ് പോലുമറിയാതെ മുസ്ലിം കലണ്ടര് എടുത്ത് കളയുന്ന ചര്‍ച്ച അനാവശ്യമായി കൊണ്ട് വരുന്നു. അതില് പങ്കെടുത്തത് ഭൂരിഭാഗവും സ്ത്രീകളും തുച്ചമായി പുരുഷന്മാരുമായിരുന്നു. നാട്ടിലെ ഒരു പൊതു വിദ്ധ്യാഭ്യാസ സ്ഥാപനത്തില് നടത്തുന്ന പരിഷ്കാരം എന്ന നിലക്ക് ഇത് യഥാര്‍ത്ഥത്തില് നാട്ടുകാര്‍ക്കിടയിലും ചര്‍ച്ചക്ക് വരേണ്ടതായിരുന്നു. ശക്തമായ എതിര്‍പ്പിനെ തുടര്‍ന്ന് വോട്ടിങ്ങ് നടത്താന് സമ്മത പത്രം വിദ്ധ്യാര്‍ത്ഥികള്‍ക്ക് നല്‍കുമെന്നു അവര് പ്രഖ്യാപിച്ചു. അവിടെ ഒരു അദ്ധ്യാപകന്റെ ക്യാന്‍വാസ് പ്രസംഗം നടത്തിയതില് കുറെ സ്ത്രീകള് അതില് അകപ്പെട്ടു. ജനറല് ബോഡിയില് പങ്കെടുക്കാത്തവരായിരുന്നു ഭൂരിപക്ഷം രക്ഷിതാക്കളും. അവര്‍ക്ക് എന്താണ് വിഷയം എന്നു പോലും പിടി കിട്ടിയിരുന്നില്ല. സമ്മത പത്രത്തിന്റെ കോപ്പി കിട്ടിയ രക്ഷിതാക്കള് കാര്യം എന്തെന്നറിയാതെ സ്കൂളില് നിന്നും കിട്ടിയതെല്ലെ എന്ന് പറഞ്ഞ് അനുകൂലിക്കുന്നു എന്ന് അടയാള്‍പ്പെടുത്തി. സമ്മത പത്രത്തില് മുസ്ലിം കലണ്ടര് മാറ്റുന്നു എന്നു എന്ന പരമാര്‍ത്ഥം പോലും ചേര്‍ക്കുവാന് അവര് തയ്യാറായില്ല. അവര് തെയ്യാറക്കി അവര് തന്നെ വിതരണവും ചെയ്തു അവര് തന്നെ എണ്ണി തിട്ടപ്പെടുത്തി. ഏതായാലും എക്സിക്യൂട്ടീവ് യോഗത്തില് നിഷാദ് മാസ്റ്റര് അവതരിപ്പിച്ച കണക്ക് ഇങ്ങനെയാണ് അനുകൂലിക്കുന്നവര് 555 എതിര്‍ക്കുന്നവര് 275, മാറി നിന്നവര് 50 മൊത്തം 880 ഇതിന്റെ ശതമാനം ആര്‍ക്കും പരിശോധിക്കാവുന്നതാണ്. ഇത് ഏതായാലും പ്രസിഡന്റിന്റെതായി വന്ന പ്രസ്ഥാവനയോട് യോജിക്കുന്നതല്ല എന്ന് വ്യക്തമാണല്ലോ..?\nനോമ്പും വെള്ളിഴായ്ച്ചയും പരിശുദ്ധമായി കരുതുന്ന നാട്ടുകാര് ഈ വിഷയത്തില് പ്രതികരിക്കുന്നതില് ഒരു തെറ്റുമില്ല. ഇന്നത്തെ പി ടി എ അല്ല ഇന്നലെ, നാളെ അതു കൊണ്ട് തന്നെയാണ് പഞ്ചായത്ത് മെമ്പര്‍മാരായ സി.കെ മുഹമ്മദ്, ബി. കുഞ്ഞുട്ടി, ആമിന ടീച്ചര് എന്നിവരും മഹല്ല് പ്രസിഡന്റ്, സെക്രട്ടറി, ഖാദിമുല് ഇസ്ലാം സംഘം സെക്രട്ടറി, ഉമ്മുല്‍ഖുറാ മസ്ജിദ് സെക്രട്ടറി, കെ എന് എം ഇരു വിഭാഗത്തിന്റെയും ആളുകള് , രാഷ്ട്രീയ, സാംസ്കാരിക, മതരംഗത്തുള്ളവര് നാട്ടുകാര് ഇതില് പ്രതികരിച്ചത്. ഒരു നാടിന്റെ പൊതു വികാരത്തിനെതിരെ നിലപാട് സ്വീകരിക്കുന്ന പി.ടി.എയുടെ നിലപാട് ധിക്കാരപരമാണന്ന് പറയാതിരിക്കാന് വയ്യ.\nഹിജറ വര്‍ഷം ഓരോ വര്‍ഷവും 14 ദിവസം മുന്നോട്ട് വരുന്നതിനാല് ഒന്നു രണ്ട് വര്‍ഷത്തിനകം നോമ്പും വെക്കേഷനും മെയ് മാസത്തില് അടുത്ത് വരുന്നുണ്ട് അത് കൊണ്ട് മുസ്ലിം സ്കൂള് കലണ്ടര് സ്കൂള് 10 മാസം മുതല് 11 മാസം വരെ പ്രവര്‍ത്തിക്കേണ്ടി വരുന്നു. വെക്കേഷന് ഒരു മാസവും ഒന്നരമാസവുമായി കുറയുകയും ചെയ്യുന്നു. ഈ ആനുകൂല്യം മോങ്ങത്തുകാര്‍ക്ക് ലഭിക്കണം. ജൂണില് നോമ്പും മെയ് അവധിയും, എപ്രില് നോമ്പും മെയ് അവധിയും രണ്ട് വര്‍ഷം കഴിഞ്ഞാല് ലഭിക്കുന്നു. ഇത് അഞ്ച് ആറ് വര്‍ഷങ്ങള് തുടരുന്നുണ്ട്. അതു കൊണ്ട് തന്നെ ധൃതി പിടിച്ചുള്ള ഈ നീക്കത്തിന്റെ പൊരുള് മനസ്സിലാകുന്നില്ല. മുസ്ലിം കലണ്ടറാണ് ഏറ്റവും അനുയോജ്യമെന്ന് മുന് ഡി ഡി ഇ പോലുള്ള വിദ്ധ്യാഭ്യാസ വിദഗ്തരും, ജനറല് സ്കൂള് സ്കൂളിലെ അനുഭവ സാക്ഷ്യമുള്ള ഭൂരിപക്ഷം അദ്ധ്യാപകരും, വിദ്ധ്യാര്‍ത്ഥികളും സാക്ഷ്യപ്പെടുത്തുന്നുണ്ട്.


മോഡേൺ ഹോസ്പിറ്റലുകളുടെ ഇസ്ലാമിക വേരുകള് | islamonlive\nHome/Counselling/Health/മോഡേൺ ഹോസ്പിറ്റലുകളുടെ ഇസ്ലാമിക വേരുകള്\nഡേവിഡ് ഡബ്ല്യൂ. ഷാന്‍സ്04/10/2020\nIn Egypt, the al-Mansur Qalawun Complex in Cairo includesahospital, school and mausoleum. It dates from 1284-85.\n‘പരിപൂര്‍ണ്ണമായും അസുഖം സുഖപ്പെടുന്നത് വരെ സ്ത്രീ-പുരുഷന്മാരടക്കം എല്ലാ രോഗികള്‍ക്കും ആശുപത്രിയില് സുരക്ഷിതരായി തങ്ങാം. സ്വദേശികള്-വിദേശികള്, ശക്തര്-അശക്തര്, ധനികന്-ദരിദ്രന്, ജോലിയുള്ളവന്-ഇല്ലാത്തവന്, കാഴ്ചയുള്ളവന്-അന്ധന്, ശാരീരികവും മാനസികവുമായി രോഗിയായവന്, വിദ്യാസമ്പന്നന്-നിരക്ഷരന് തുടങ്ങി എല്ലാവരുടെയും ചെലവുകള് ആശുപത്രി തന്നെ വഹിക്കുന്നതാണ്. പ്രതിഫലം നല്‍കണമെന്ന ഒരു വ്യവസ്ഥയും ഉണ്ടായിരുന്നില്ല. പ്രതിഫലം നല്‍കാത്തതിന്‍റെ പേരില് വ്യംഗ്യമായി പോലും ആരും വിമര്‍ശിക്കപ്പെട്ടില്ല. ഉദാരമതിയായ അല്ലാഹുവിന്‍റെ മഹിമ കൊണ്ട് മാത്രമാണ് പരിപൂര്‍ണ്ണ സുഖം പ്രാപിക്കാനാവുക’.\n(കയ്റോയിലെ മന്‍സൂര് ഖലാവൂന് ആശുപത്രിയുടെ മുന്‍ഭാഗത്ത് എഴുതിവെച്ച കുറിപ്പ്, ക്രി. 1284)\nആരോഗ്യത്തോടും ചികിത്സയോടുമുള്ള ആധുനിക പാശ്ചാത്യരുടെ സമീപനത്തിന് ബാബിലോണ്, ഈജിപ്ത്, ഗ്രീസ്, റോം, ഇന്ത്യന് നാഗരികതകളോടാണ് അവര് കടപ്പെട്ടിരിക്കുന്നത്. സാമൂഹിക, വൈദ്യശാസ്ത്ര രംഗത്തെ വലിയൊരു കണ്ടുപിടുത്തമായിരുന്നു ഹോസ്പിറ്റല്. ഇന്നത് മറ്റു സ്ഥാപനങ്ങലെപ്പോലെത്തന്നെ നാം നിസാരമായി കാണുന്ന ഒരു സ്ഥാപനം മാത്രമാണ്. വളരെ വിരളമായി മാത്രമേ അത് ആവശ്യമുള്ളൂവെങ്കില് പോലും അത് നിര്‍മ്മിക്കാന് മുന്‍കയ്യെടുക്കുന്നവര് നന്ദിയോടെ സ്മരിക്കപ്പെടേണ്ടവരാണ്. ലോകത്ത് എവിടെ ചെന്നാലും ഇന്ന് നമ്മുടെ വേദന മാറ്റാനും അസുഖങ്ങളില് നിന്നും ആക്സിഡന്‍റുകളില് നിന്നും രക്ഷനേടാനും സഹായകമാകുന്ന ഹോസ്പിറ്റലുകളുണ്ട്.\nമധ്യകാലങ്ങളില് ഇസ്ലാമിക സമൂഹത്തില് വികസിച്ചു വന്ന ആരോഗ്യ പരിരക്ഷയോടുള്ള സാമൂഹികവും ശാസ്ത്രീയവുമായ വ്യവസ്ഥാപിത സമീപനത്തില് കൈവരിച്ച നേട്ടമാണ് ഇന്നത് തുടര്‍ന്ന് കൊണ്ടുപോകാന് നമ്മെ പ്രേരിപ്പിക്കുന്നത്. ഖലീഫമാര്, സുല്‍ത്താന്മാര്, പണ്ഡിതന്മാര്, വൈദ്യ പരിശീലകന്മാര് തടങ്ങിയ ഒരു നീണ്ടനിര വളരെ വൈവിധ്യമായിരുന്ന പാരമ്പര്യങ്ങളില് നിന്നുള്ള പുരാതന അറവുകളെല്ലാം സമന്വയിപ്പിച്ച് നടത്തിയ വര്‍ഷങ്ങള് നീണ്ട നിരന്തര അന്വേഷണങ്ങളുടെയും ഗവേഷണങ്ങളുടെയും ഫലമായിരുന്നു ഈ ബീമാരിസ്ഥാന്. അവര് വികസിപ്പിച്ചെടുത്ത ബീമാരിസ്ഥാന്(ആതുരാലയം) ആധുനിക ഹോസ്പിറ്റലുകളുടെ കേവലമൊരു മൂലരൂപം മാത്രമായിരുന്നില്ല. മറിച്ച്, ആധുനിക മള്‍ട്ടി-സര്‍വീസ് ഹെല്‍ത്ത് കെയര്, മെഡിക്കല് എഡ്യൂക്കേഷന് സെന്‍ററുകളോടെല്ലാം വേര്‍തിരിച്ചു കാണാനാകാത്ത വിധം വളരെ സാമ്യമുള്ളതുമായിരുന്നു. ചികിത്സാ കേന്ദ്രമായും രോഗികള്‍ക്കും ആക്സിഡന്‍റ് ആയവര്‍ക്കുമെല്ലാം പൂര്‍ണ്ണ സുഖം പ്രാപിക്കുന്നത് വരെ തങ്ങാനുള്ള വീടുകളായും ബീമാരിസ്ഥാന് നിലകൊണ്ടു. വീട്ടില് പരിരക്ഷ ലഭിക്കാത്ത വയോധികര്‍ക്കും രോഗികള്‍ക്കും സംരക്ഷണവും ഉപജീവനമാര്‍ഗ്ഗവുമായിരുന്നു ബീമാരിസ്ഥാന്.\nAlso read: നൂഹ് പ്രവാചകന്റെ പ്രബോധനവും സുപ്രധാനമായ ഗുണപാഠങ്ങളും\nമധ്യകാല ഇസ്ലാമിക നാഗരികത വൈദ്യശാസ്ത്ര മേഖലയിലെ വികസനത്തിന് നല്‍കിയ ഊര്‍ജ്ജത്തിന്‍റെയും ചിന്തയുടെയും മധുര ഫലമായിരുന്നു ബീമാരിസ്ഥാന്. ഇന്നുള്ളത് പോലെത്തന്നെ, വലിയ ഹോസ്പിറ്റലുകളോട് ചേര്‍ന്ന് മെഡിക്കല് സ്കൂളുകളും മുതിര്‍ന്ന വൈദ്യന്മാര് രോഗികളെ നേരിട്ട് ചികിത്സിക്കാന് വിദ്യാര്‍ത്ഥികളെ പരിശീലിപ്പിച്ചിരുന്ന ലൈബ്രറികളുമുണ്ടായിരുന്നു. ഹോസ്പിറ്റല് തന്നെ നേരിട്ട് വിദ്യാര്‍ത്ഥികള്‍ക്ക് പരീക്ഷകളും ഡിപ്ലോമകളും നടത്തി. ആരോഗ്യം, ചികിത്സ, വൈദ്യശാസ്ത്ര ജ്ഞാനത്തിന്‍റെ പ്രസരണം തുടങ്ങിയവയെ പ്രോത്സാഹിപ്പിക്കാന് ആത്മാര്‍ത്ഥമായ ഇടപെടലുകളായിരുന്നു ബീമാരിസ്ഥാനുകള് നടത്തിയിരുന്നത്.\nപുരാതന കാലം മുതല്‍ക്ക് തന്നെ രോഗികള്‍ക്കുള്ള പരിചരണ സ്ഥലങ്ങള് നിലവിലുണ്ടായിരുന്നുവെങ്കിലും അടിസ്ഥാനപരവും വളരെ വ്യവസ്ഥാപിതവുമായ പരിചരണമൊന്നും നല്‍കപ്പെട്ടിരുന്നില്ല. ഹെല്ലനിസ്റ്റിക്ക് കാലഘട്ടത്തില് ഇതില് വലിയ മാറ്റങ്ങളുണ്ടായെങ്കിലും രോഗികളെ ചികിത്സിക്കാനുള്ള ചെറിയൊരു ഇടം എന്നതിലപ്പുറമൊന്നും പ്രാധാന്യം അവകള്‍ക്കുണ്ടായിരുന്നില്ല. മധ്യകാല യൂറോപ്പിന്‍റെ ആദ്യകാലങ്ങളില് രോഗം അമാനുഷികമാണെന്നും അതിനാല് തന്നെ അതിന്‍റെ ചികിത്സ മനുഷ്യ കഴിവിന് നിയന്ത്രണാതീതമാണെന്നുമുള്ള ദാര്‍ശനിക വിശ്വാസം പരക്കെ വ്യാപിച്ചു. അതോടെ ആശുപത്രികളെല്ലാം സന്യാസിമാരുടെ സത്രങ്ങളും മഠങ്ങളുമായി മാറി. അവിടെയവര് രോഗികളുടെ ശാരീരിക ചികിത്സക്ക് പകരം ആത്മാവിന്‍റെ മോക്ഷത്തിന് പ്രാധാന്യം നല്‍കി.\nമുസ്ലിം വൈദ്യശാസ്ത്രജ്ഞന്മാരുടേത് അതില് നിന്നെല്ലാം വളരെ വ്യത്യസ്തമായൊരു സമീപനമായിരുന്നു. ‘രോഗത്തോടൊപ്പം അതിനുള്ള മരുന്നുമില്ലാതെ ഒരിക്കലും ഒരു രോഗവും അല്ലാഹു മനുഷ്യനിലേക്ക് ഇറക്കുകയില്ല, ‘രോഗവും അതിനുള്ള മരുന്നും നല്‍കുന്നത് അല്ലാഹു തന്നെയാണ്, എല്ലാ രോഗങ്ങള്‍ക്കും മരുന്നും അവന് നിശ്ചയിച്ചിട്ടുണ്ട്. അതുകൊണ്ട് നിങ്ങള് സ്വയം ചികിത്സ തേടുക’ തുടങ്ങി ഇമാം ബുഖാരിയും അബു ദര്‍ദാഉം ഉദ്ധരിച്ച പ്രവാചക വചനങ്ങളായിരുന്നു അവരെ മുന്നോട്ട് നയിച്ചിരുന്നത്. യുക്തിസഹവും അനുഭവേധ്യമായ മാര്‍ഗ്ഗങ്ങളിലൂടെയുള്ള ആരോഗ്യ പുനസ്ഥാപനമായിരുന്നു മുസ്ലിം വൈദ്യന്മാരുടെ ലക്ഷ്യം.\nAlso read: മഹല്ലുകളുടെ ആധുനികവല്‍കരണത്തിന് പത്ത് ഇന കര്‍മ്മ പദ്ധതികള്\nThis plaque on the wall of the Bimaristan Arghun in Aleppo, Syria, commemorates its founding by Emir Arghun al-Kamili in the mid-14th century. Care for mental illnesses here included abundant light, fresh air, running water and music.\nആതുരാലയങ്ങളുടെ മാതൃകളിലും മുസ്ലിംകള് ഈ വ്യതിരിക്തത പുലര്‍ത്തിയിരുന്നു. പടിഞ്ഞാറില് രോഗികള്‍ക്കുള്ള കിടക്കകളും സൗകര്യങ്ങളുമെല്ലാം സംവിധാനിച്ചിരുന്നത് ദൈനംദിന ശവസംസ്കാരങ്ങള് കാണാന് കഴിയുന്ന തരത്തിലായിരുന്നു. റൂമുകള് അലങ്കരിക്കപ്പെട്ടിട്ടുണ്ടെങ്കില് അവ പലപ്പോഴും വെളിച്ചമെത്താതെ ഇരുട്ട് കൂടിയതും വാസ്തുവിദ്യയുടെ ബലഹീനതയും കാലാവസ്ഥക്ക് ഉചിതവുമാകാത്തത് കാരണം എപ്പോഴും ഈര്‍പ്പമുള്ളതുമായിരുന്നു. എന്നാല് ഇസ്ലാമിക നഗരങ്ങളില്, കാലാവസ്ഥക്ക് യോചിച്ചും ഈര്‍പ്പമില്ലാതെ സൂക്ഷിച്ചുമായിരുന്നു കെട്ടിടങ്ങളും വീടുകളുമെല്ലാം തയ്യാറാക്കിയിരുന്നത്. മാത്രമല്ല, വെളിച്ചവും ശുദ്ധവായുവും എപ്പോഴും ലഭ്യമാകുന്ന രീതിയിലായിരുന്നു ഹോസ്പിറ്റലുകളെല്ലാം. വൈദ്യശാസ്ത്ര രീതിയായ ഹ്യൂമറലിസത്തിന് സമാനമായി ആത്മീയതയെക്കാള് ശാരീരിക ചികിത്സക്ക് പ്രാധാന്യം നല്‍കുന്ന ചികിത്സാ സമ്പ്രദായമായിരുന്നു മുസ്ലിംകള് ഉപയോഗിച്ചത്.\nമുഹമ്മദ് നബിയുടെ ജീവിതകാലത്ത് ചികിത്സക്കായി റുഫൈദത്തുല് അസ്ലമിയ്യ തയ്യാറാക്കിയ കൂടാരമാണ് ആദ്യ ഇസ്ലാമിക പരിചരണ കേന്ദ്രമായി അറിയപ്പെടുന്നത്. ഖന്‍ദഖ് യുദ്ധവേളയില് പരിക്കേറ്റവര്‍ക്ക് ഒരു പ്രത്യേക കൂടാരത്തില് റുഫൈദത്തുല് അസ്ലമിയ്യ എന്ന സ്ത്രീ ചികിത്സ നടത്തിയത് വളരെ പ്രശസ്തമാണ്.\nAlso read: മരണാസന്നമായവരോടുള്ള പത്ത് ബാധ്യതകള്\nപിന്നീട് വന്ന ഭരണാധികാരികള് ഈ രീതിയെ സഞ്ചരിക്കുന്ന ആതുരാലയമാക്കി മാറ്റിയെടുത്തു. ഡോക്ടര്‍മാര്, ഫാര്‍മസിസ്റ്റുകള്, മരുന്നുകള് എന്നിവക്ക് പുറമെ ഭക്ഷണവും വസ്ത്രവുമെല്ലാം അതിന്‍റെ ഭാഗമായുണ്ടായിരുന്നു. പട്ടണങ്ങളില് നിന്നും സുസ്ഥരിമായ ചികിത്സാ സൗകര്യങ്ങളില് നിന്നും വിദൂരത്തുള്ള സമൂഹങ്ങളുടെ ആവശ്യങ്ങള് മുന്നില് കണ്ടായിരുന്നു ഇങ്ങനെയൊരു പദ്ധതി അവര് തയ്യാറാക്കിയത്. രാജാക്കന്മാരും ഈ പദ്ധതിയുടെ ഭാഗമായി ചികിത്സ നേടിയിരുന്നു. പന്ത്രണ്ടാം നൂറ്റാണ്ടിന്‍റെ ആദ്യത്തില് സല്‍ജൂഖി ഭരണാധികാരി മുഹമ്മദ് സല്‍ജൂഖി അധികാരിത്തിലേറുമ്പോഴേക്കും സഞ്ചരിക്കുന്ന ആതുരാലയങ്ങള് വളരെ വ്യാപകമായിത്തീര്‍ന്നിരുന്നു. ഈ പദ്ധതിക്ക് നാല്‍പതോളം ഒട്ടകങ്ങള് വരെ ഉപയോഗിച്ചിരുന്നുവെന്ന് ചരിത്രത്തില് കാണാം.\nഇസ്ലാമിക ചരിത്രത്തിലെ ആദ്യ ഹോസ്പിറ്റല് കുഷ്ഠരോഗികള്‍ക്ക് വേണ്ടി മാത്രമായി നിര്‍മ്മിച്ചതായിരുന്നു. എട്ടാം നൂറ്റാണ്ടിന്‍റെ ആദ്യത്തില് അമവി ഖലീഫ വലീദ് ബ്ന് അബ്ദുല് മലിക്കിന്‍റെ മേല്‍നേട്ടത്തില് ഡമസ്കസിലായിരുന്നു അത് നിലവില് വന്നത്. അവിടെ നിയോഗിക്കപ്പെട്ട വൈദ്യന്മാര്‍ക്ക് ഉയര്‍ന്ന ശമ്പളവും സമ്പത്തും ഖലീഫ വലീദ് നല്‍കി. കുഷ്ഠരോഗമല്ലാതെ അന്ധത പോലെയുള്ള വൈകല്യങ്ങള് അനുഭവിക്കുന്നവര്‍ക്ക് ഗാര്‍ഹിക ചെലവുകള്‍ക്ക് പ്രത്യേക സ്റ്റൈപന്‍റുകളും ഖലീഫ ഉറപ്പാക്കിയിരുന്നു.\nചരിത്രത്തില് ലിഖിതമായ ആദ്യ ജനറല് ഹോസ്പിറ്റലും ബഗ്ദാദില് തന്നെയായിരുന്നു പണികഴിക്കപ്പെട്ടിരുന്നത്. ക്രി. 805ല് ഖലീഫ ഹാറൂന് റഷീദിന്‍റെ മന്ത്രിയാണ് അതിന് നേതൃത്വം കൊടുത്തത്. അതിനെക്കുറിച്ചുള്ള ചരിത്ര വിവരങ്ങള് വളരെ വിരളമാണ്. എന്നിരുന്നാലും, ജുന്ദിഷാപൂരിലെ പേര്‍ഷ്യന് മെഡിക്കല് അക്കാദമിയുടെ മുന്‍കാല മേധാവികളായിരുന്ന ബക്തിഷു കുടുംബത്തിലെ കൊട്ടാര വൈദ്യന്മാര്‍ക്ക് അതിന്‍റെ വികസനത്തിലും പരിപാലനത്തിലും സുപ്രധാന പങ്കുണ്ടായിരുന്നെന്ന് പറയപ്പെടുന്നു.\nAlso read: സംവാദരഹിതമായ ജനാധിപത്യം\nതുടര്‍ന്നുള്ള ദശകങ്ങളില് മുപ്പത്തിനാലോളം ഹോസ്പിറ്റലുകളാണ് മുസ്ലിം ലോകത്ത് നിര്‍മ്മിക്കപ്പെട്ടത്. പിന്നീടുള്ള ഓരോ വര്‍ഷവും അതിന്‍റെ എണ്ണം വര്‍ദ്ധിച്ചു കൊണ്ടേയിരുന്നു. ഒമ്പതാം നൂറ്റാണ്ടില് ഖയ്റുവാനിലും മക്കയിലും മദീനയിലും ഓരോ ഹോസ്പിറ്റലുകള് നിര്‍മ്മിക്കപ്പെട്ടു. പേര്‍ഷ്യയിലും നിരവധി ഹോസ്പിറ്റലുകളുണ്ടായിരുന്നു. ബഗ്ദാദിലെ അഭ്യസ്തവിദ്യനായ മുഹമ്മദ് ബിന് സക്കരിയ്യ അര്‍റാസിയായിരുന്നു റയ്യിലുണ്ടായിരുന്ന ഹോസ്പിറ്റലിന്‍റെ നടത്തിപ്പു ചുമതല ഏറ്റെടുത്തിരുന്നത്.\nപത്താം നൂറ്റാണ്ടോടെ ബഗ്ദാദില് പുതിയ അഞ്ച് ഹോസ്പിറ്റലുകള് കൂടി മുസ്ലിം ഭരണാധികാരികള് പണികഴിപ്പിച്ചു. അതില് ആദ്യത്തേത്, ഒമ്പതാം നൂറ്റാണ്ടിന്‍റെ അവസാനത്തില് ഖലീഫ മുഅ്തദിന്‍റെ കാലത്തായിരുന്നു. സക്കരിയ്യ അര്‍റാസിയെ തന്നെയായിരുന്നു അതിന്‍റെ നിര്‍മ്മാണ പ്രവര്‍ത്തനങ്ങളുടെ മേല്‍നേട്ടം ഖലീഫ ഏല്‍പിച്ചിരുന്നത് . രോഗികള്‍ക്ക് സ്വാസ്ഥ്യം നല്‍കുന്ന ഒരു സ്ഥലമായിരുന്നു ഹോസ്പിറ്റലിന് വേണ്ടി സക്കരിയ്യ അര്‍റാസി അന്വേഷിച്ചത്. അതിനായി അദ്ദേഹം അല്‍പം മാംസ കഷ്ണങ്ങള് എടുത്ത് നഗത്തിലെ പലയിടങ്ങിലും ഉപേക്ഷിച്ചു. അതില് ഏറ്റവും അവസാനമായി അഴുകിയ മാംസമുള്ള സ്ഥലത്താണ് അദ്ദേഹം ഹോസ്പിറ്റല് നിര്‍മ്മിക്കാന് കല്‍പിച്ചത്. ചികിത്സയുടെ പ്രാരംഭഘട്ടത്തില് നേത്രം, എല്ല്, ശാസ്ത്രക്രിയ എന്നിവയുടെ സ്പെഷലിസ്റ്റുകളടക്കം ഇരുപത്തഞ്ച് ഡോക്ടര്‍മാര് ആ ഹോസ്പിറ്റലിലുണ്ടായിരുന്നു. 1258ല് മംഗോളുകള് ബഗ്ദാദ് നശിപ്പിക്കുന്നത് വരെ ധാരാളം ചികിത്സാ വിദഗ്ദര് അവിടെ നിന്നും വളര്‍ന്നു വന്നു.\nAlso read: സമീപനങ്ങളിലെ മാന്ത്രിക സ്‌പര്‍ശം\nThe Nur al-Din Bimaristan,ahospital and medical school in Damascus, was founded in the 12th century. Today it is the Museum of Medicine and Science in the Arab World.\nപത്താം നൂറ്റാണ്ടിന്‍റെ ആദ്യത്തില് ബഗ്ദാദിലെ മന്ത്രിയായിരുന്ന അലി ബിന് ഈസ ബ്ന് ജറാഹ് ബ്ന് സാബിത്ത് ബഗ്ദാദിലെ മെഡിക്കല് ഓഫീസര്‍ക്ക് എഴുതിയ ഒരു കുറിപ്പില് അദ്ദേഹം പറയുന്നു: ‘തടവുകാരെക്കുറിച്ച് എനിക്ക് വലിയ ആശങ്കയായിരുന്നു. അവരുടെ വലിയ ജനസംഖ്യയും ജയിലുകളുടെ അവസ്ഥയും കാരണം അവര്‍ക്കിടയില് രോഗികളുണ്ടാകുമെന്ന് എനിക്ക് ഉറപ്പായിരുന്നു. അതിനാല്‍തന്നെ, അവരെ മാത്രം ചികിത്സിക്കാനും വേണ്ട മരുന്നുകള് നല്‍കാനും സ്പെഷല് വൈദ്യന്മാര് അനിവാര്യമാണെന്ന അഭിപ്രായമായിരുന്നു എനിക്ക്. അവര് നിത്യം ജയിലില് വരികയും തടവുകാരിലെ രോഗികളെ ചികിത്സിച്ച് അവരുടെ ആരോഗ്യം ഉറപ്പുവരുത്തുകയും വേണം’. ആ കുറിപ്പ് കാരണം താമസിയാതെ തന്നെ കുറ്റവാളികള്‍ക്ക് മാത്രമായി ഒരു ഹോസ്പിറ്റല് നിര്‍മ്മിക്കപ്പെട്ടു.\nഈജിപ്തില് 872ലാണ് ആദ്യ ഹോസ്പിറ്റല് നിലവില് വരുന്നത്. ഈജിപ്തിലെ അബ്ബാസി ഗവര്‍ണ്ണറായിരുന്ന അഹ്മദ് ബ്ന് ത്വൂലൂന്‍റെ നേതൃത്വത്തിലായിരുന്നു ഇപ്പോഴത്തെ ഓള്‍ഡ് കയ്റോയുടെ ഭാഗമായ തെക്കുപടിഞ്ഞാറന് ഫുസ്ത്വാത്തില് ആ ഹോസ്പിറ്റല് പണിതത്. പൊതുവായ രോഗങ്ങള്‍ക്ക് പുറമെ മാനസിക പ്രശ്നങ്ങള്‍ക്കും ചികിത്സ ഉറപ്പുവരുത്തിയ ആദ്യ ആതുരാലയമായിരുന്നുവത്. പന്ത്രണ്ടാം നൂറ്റാണ്ടില് സുല്‍ത്താന് സ്വലാഹുദ്ദീന് കയ്റോയില് തന്നെ നാസിരി ഹോസ്പിറ്റലിന് തറക്കല്ലിട്ടു. വലിപ്പത്തിലും പ്രാധാന്യത്തിലും ഇതര ആതുരാലയങ്ങളെക്കാള് മുന്‍പന്തിയിലായിരുന്ന നാസിരി ഹോസ്പിറ്റലിന്‍റെ നിര്‍മ്മാണം 1284ലാണ് പൂര്‍ത്തിയാകുന്നത്. പതിനഞ്ചാം നൂറ്റാണ്ടു വരെ കയ്റോയിലെ പ്രാഥമിക ചികിത്സാ കേന്ദ്രമായി പരിഗണിക്കപ്പെട്ടിരുന്നത് നാസിരിയായിരുന്നു. പിന്നീടതിന് ഖലാവൂന് ഹോസ്പിറ്റലെന്ന് പുനര്‍നാമകരണം ചെയ്തു. നേത്രരോഗ വിഭാഗമായിരുന്നു അവിടെ പ്രവര്‍ത്തിച്ചിരുന്നത്.\nപന്ത്രണ്ടാം നൂറ്റാണ്ടില് നിര്‍മ്മാണം പൂര്‍ത്തീകരിക്കപ്പെട്ടത് മുതല് പതിനഞ്ചാം നൂറ്റാണ്ടു വരെ നൂരി ഹോസ്പിറ്റലായിരുന്നു ഡമസ്കസിലെ സുപ്രധാന ഹോസ്പിറ്റലുകളിലൊന്ന്. അന്ന് ഡമസ്കസില് അഞ്ചോളം ചികിത്സാ കേന്ദ്രങ്ങളാണുണ്ടായിരുന്നത്.\nAlso read: മഹാത്മാഗാന്ധി എന്ന അഹിംസാവാദി ഇവിടെ ജീവിച്ചിരുന്നു\nഐബീരിയന് ഉപദ്വീപികളില് കൊര്‍ദോവയില് മാത്രം അമ്പതോളം പ്രധാന ഹോസ്പിറ്റലുകളുണ്ടായിരുന്നു. അതില് ചിലത് സൈന്യത്തിന് വേണ്ടി മാത്രമുള്ളതായിരുന്നു. അവിടെയുണ്ടായിരുന്ന ഡോക്ടര്‍മാര് സൈന്യത്തന് പുറമെ ഖലീഫയുടെ അടുത്ത ആളുകള്‍ക്കും സൈനിക കമ്മാന്‍ററുകള്‍ക്കുമെല്ലാം പ്രത്യേകം ചികിത്സ നല്‍കി.\nആധുനിക ഹോസ്പിറ്റലുകളിലെല്ലാം കാണുന്നത് പോലെ പൊതു രോഗ വിഭാഗം, സര്‍ജറി, ഒഫ്താമോളജി, ഓര്‍ത്തോപീഡിക്സ്, മാനസിക വിഭാഗം തുടങ്ങിയ ഡിപ്പാര്‍ട്ടുമെന്‍റുകള് അക്കാലത്തുതന്നെ ഇസ്ലാമിക വൈദ്യന്മാര് സംവിധാനിച്ചിരുന്നു. ഇസ്ലാമിക ആതുരാലയങ്ങളിലെ പൊതു രോഗ വിഭാഗം തന്നെ ഇന്നത്തെ ഇന്‍റേര്‍ണല് മെഡിസിന് ഡിപ്പാര്‍ട്ട്മെന്‍റിന് തുല്യമായിരുന്നു. അതുതന്നെ പനി, ദഹന പ്രശ്നങ്ങള്, അണുബാധ തുടങ്ങിയ ഉപവിഭാഗങ്ങളായിട്ടായിരുന്നു വിഭജിക്കപ്പെട്ടിരുന്നത്. വലിയ ഹോസ്പിറ്റലുകള്‍ക്ക് ധാരാളം വകുപ്പുകളും ഉപവകുപ്പുകളും തയ്യാറാക്കിയിരുന്നു. മാത്രമല്ല, ഓരോ വിഭാഗത്തിലും സൂപ്പര്‍വൈസിംഗ് സ്പെഷ്യലിസ്റ്റിന് പുറമെ പ്രിസൈഡിംഗ് ഓഫീസറെയും ഓഫീസര് ഇന്-ചാര്‍ജിനെയും അവര് നിയമിച്ചു.\nഓരോ ഹോസ്പിറ്റലും അതിന്‍റെ പരിസരവും വൃത്തിയായി സൂക്ഷിക്കാന് പ്രത്യേകമായി ഒരു സാനിറ്ററി ഇന്‍സ്പെക്ടറുമുണ്ടായിരുന്നു. അതുപോലെ, ഹോസ്പിറ്റലിന്‍റെ സാമ്പത്തികവും അല്ലാത്തതുമായ കാര്യങ്ങള് മെച്ചപ്പെടുത്തി ഗുണനിലവാരം നിലനിര്‍ത്താന് അക്കൗണ്ടന്‍റുകളും അഡ്മിനിസ്ട്രേറ്റീവ് സ്റ്റാഫുകളും നിയമിതരായി. ഇതനെല്ലാം പുറമെ, സ്ഥാപനം മുഴുവന് നോക്കി നടത്താന് ഉത്തരവവാദിത്വമേല്‍പിക്കപ്പെട്ട ഒരു സൂപ്രണ്ടും ഓരോ ഹോസ്പിറ്റലിനുമുണ്ടായിരുന്നു.\nഓരോ വൈദ്യന്മാര്‍ക്കും അവരവരുടെ ഡിപ്പാര്‍ട്ട്മെന്‍റുകളില് മാത്രമായി നിശ്ചിത സമയം മാത്രമേ ജോലിയുണ്ടായിരുന്നുള്ളൂ. അതുപോലെത്തന്നെ ഓരോ ഹോസ്പിറ്റലിനും അവരുടെ സ്വന്തം ഫാര്‍മസിസ്റ്റുകളും(സ്വയ്ദലാനി) നഴ്സുമാരും ഉണ്ടായിരുന്നു. നിയമാടിസ്ഥാനത്തിലായിരുന്നു മെഡിക്കല് സ്റ്റാഫുകള്‍ക്കുള്ള ശമ്പളം നിശ്ചയിക്കപ്പെട്ടിരുന്നത്. വൈദ്യ മേഖലയില് പ്രാഗത്ഭ്യമുള്ളവരെ ആകര്‍ശിക്കാന് വേണ്ടി കഴിവുള്ളവര്‍ക്ക് അധിക പ്രതിഫലവും നല്‍കിയിരുന്നു.\nAlso read: ഹാഥറസിലെ ചുട്ടെരിച്ച ആ പെൺകുട്ടി…?\nവഖ്ഫ് സ്വത്തില് നിന്നായിരുന്നു ഇസ്ലാമിക ആതുരാലയങ്ങള്‍ക്ക് വേണ്ടിയുള്ള മൂലധനം കണ്ടെത്തിയിരുന്നത്. നിര്‍മ്മിക്കപ്പെട്ട ചികിത്സാലയങ്ങള് മുന്നോട്ട് കൊണ്ടുപോകാനും പുതിയവ നിര്‍മ്മിക്കാനും സമ്പന്നരും ഭരണാധികാരും അവരുടെ സമ്പത്തില് നിന്നും ധര്‍മ്മം നല്‍കി. നികുതിയായി ലഭിക്കുന്ന ധനം പുതിയ ബില്‍ഡിംങ് നിര്‍മ്മാണങ്ങള്‍ക്കും നടത്തിപ്പു ചെലവുകള്‍ക്കുമായി നീക്കിവെക്കുകയും ചെയ്തു. പലചരക്കു കടകള്, മില്ല്, വഴിയമ്പലങ്ങള് എന്നിവയില് നിന്നും മുഴുവന് ഗ്രാമങ്ങളില് നിന്നും നികുതി പിരിച്ചിരുന്നു. നികുതി വകയില് ലഭിക്കുന്ന വരുമാനത്തില് നിന്നും ആശുപത്രി വിട്ടുപോകുന്ന രോഗികള്‍ക്ക് സ്റ്റൈപന്‍റായി നല്‍കി. രാജ്യ ബജറ്റില് നിന്ന് അല്‍പം ആതുരാലയങ്ങളുടെ നടത്തിപ്പിനായി നീക്കിവെക്കാന് ഭരണാധികാരികള് ശ്രദ്ധിച്ചിരുന്നു. ചില വൈദ്യന്മാര്‍ക്ക് നല്‍കേണ്ട നിശ്ചിത ഫീസ് ഒഴികെ മറ്റെല്ലാം സേവനങ്ങളും രോഗികള്‍ക്ക് സൗജന്യമായാണ് നല്‍കിയിരുന്നത്.\nബീമാരിസ്ഥാന്‍റെ സേവനം ഇരുപത്തിനാല് മണിക്കൂറും ലഭ്യമായിരുന്നു. പുരുഷന്മാരെ പുരുഷ വൈദ്യന്മാരും സ്ത്രീകളെ സ്ത്രീ വൈദ്യന്മാരുമായിരുന്നു ചികിത്സിച്ചിരുന്നത്. ഗുരുതരമല്ലാത്ത രോഗങ്ങള് ചികിത്സിക്കാന് വൈദ്യന്മാര് ഔട്ട്പേഷ്യന്‍റ് ക്ലിനിക്കുകള് നടത്തുകയും വീട്ടില് നിന്നും കഴിക്കാനുള്ള മരുന്നുകള് കുറിച്ചുകൊടുക്കുകയും ചെയ്തു.\nഅണുബാധ തടയാന് പ്രത്യേക നടപടികള് തന്നെ സ്വീകരിച്ചിരുന്നു. രോഗികളല്ലാത്തവര്‍ക്ക് ഹോസ്പിറ്റലിന്‍റെ സപ്ലൈ ഏരിയയില് വെച്ച് ഹോസ്പിറ്റല് വസ്ത്രങ്ങള് നല്‍കുകയും അതേസമയം അവരുടെ വസ്ത്രങ്ങള് പ്രത്യേകം തയ്യാറാക്കിയ സ്റ്റോറുകളില് സൂക്ഷിക്കുകയും ചെയ്തു. വൃത്തിയുള്ള ബെഡ്ഷീറ്റുകളും നന്നായി സ്റ്റഫ് ചെയ്ത മെത്തകള് വിരിച്ച കിടക്കകളും വാര്‍ഡുകളില് രോഗികള്‍ക്കായി തയ്യാറാക്കിയിരുന്നു. മാത്രമല്ല, ഹോസ്പിറ്റല് മുറികളും വാര്‍ഡുകളും എപ്പോഴും വൃത്തിയായി സൂക്ഷിക്കുകയും സൂര്യപ്രകാശം ലഭ്യമാകുന്ന രീതിയില് സംവിധാനിക്കുകയും ചെയ്തിരുന്നു. സാനിറ്ററി ഇന്‍സ്പക്ടര് ദിനേന നിരീക്ഷിക്കുന്നതിനാല് എല്ലായിടവും എപ്പോഴും വൃത്തിയുള്ളതായി തന്നെ നിലനിന്നു. നാട്ടിലെ ഭരണാധികാരികളുടെ രോഗി സന്ദര്‍ശനങ്ങള് പതിവായിരുന്നു. അവര് ഹോസ്പിറ്റലുകളില് ഇടക്കിടെ വരികയും രോഗികളെയും മേധാവികളെയും കണ്ട് സുഖവിവരങ്ങള് അന്വേഷിക്കുകയും ചെയ്തിരുന്നു.\nAlso read: കറുത്ത മുസ്‌ലിംകളുടെ ചരിത്രത്തെപ്പറ്റി അഞ്ച് പുസ്തകങ്ങൾ\nഹോസ്പിറ്റലില് എത്തിയ ഉടനെ രോഗികള്‍ക്ക് അനുയോജ്യമായ ചികിത്സ വൈദ്യന്മാര് ആരംഭിക്കും. രോഗത്തിന് അനുസരിച്ച് പ്രത്യേക ഭക്ഷണക്രമവും അവര് നിര്‍ദ്ദേശിക്കും. പച്ചക്കറികളും പഴങ്ങളും ആട്, കോഴി, പോത്ത് എന്നിവയുടെ മാംസവും അടക്കം വളരെ മേന്മയേറിയ ഭക്ഷണമായിരുന്നു രോഗികള്‍ക്ക് നല്‍കിയിരുന്നു. നിശ്ചിത അളവ് ബ്രഡും ഒരു പക്ഷിയെ മുഴുവന് പൊരിച്ചെടുത്ത മാംസവും കഴിച്ച് അതിന്‍റെ ദഹനം എങ്ങനെയാണെന്ന് നോക്കിയായിരുന്നു അസുഖം ഭേദമാകുന്നുണ്ടോ എന്ന് നോക്കിയിരുന്നത്. വൈകാതെത്തന്നെ ദഹനപ്രക്രിയ നടക്കുകയാണെങ്കില് രോഗം ഭേദമായെന്ന് ഉറപ്പുകൊടുത്ത് രോഗികളെ ഹോസ്പിറ്റലില് നിന്നും ഡിസ്ചാര്‍ജ് ചെയ്യും. അസുഖം മാറുകയും എന്നാല് പൂര്‍ണ്ണ ആരോഗ്യം കൈവരിക്കാത്തതുമായ രോഗികളെ ആരോഗ്യം പ്രാപിച്ചുകൊണ്ടിരിക്കുന്നവര്‍ക്കായി തയ്യാറാക്കിയ വാര്‍ഡിലേക്ക് മാറ്റും. പാവപ്പെട്ട രോഗികളില് വസ്ത്രം ആവശ്യമുള്ളവര്‍ക്ക് വസ്ത്രവും ഹോസ്പിറ്റല് വിട്ടു പോകും നേരം ഉപജീവനത്തിനായി അല്‍പം തുകയും സഹായ തുകയായി നല്‍കിയിരുന്നു.\nപത്താം നൂറ്റാണ്ടിലെ കൊര്‍ദോവ ഹോസ്പിറ്റലില് നിന്നും ഒരു ഫ്രഞ്ചുകാരന് എഴുതിയ കത്ത്:\nഎന്‍റെ മരുന്നുകള്‍ക്ക് ആവശ്യമായ തുക അയക്കാമെന്ന് സൂചിപ്പിച്ചത് മുമ്പെഴുതിയ കത്തുകളില് ഞാന് കണ്ടു. ഈ ഇസ്ലാമിക ആതുരാലയത്തില് ചികിത്സയിലായിരിക്കുന്ന കാലത്തോളം എനിക്കതിന്‍റെ ആവശ്യമില്ല. ഇവിടെയെല്ലാം സൗജന്യമാണ്. എടുത്തു പറയേണ്ട വേറെയും ചില പ്രത്യേകതകള് ഈ ഹോസ്പിറ്റലുകള്‍ക്കുണ്ട്. അസുഖം സുഖപ്പെട്ട രോഗികള്‍ക്ക് പൂര്‍ണ്ണ ആരോഗ്യം പൂര്‍വ്വസ്ഥിതിയിലെത്തുന്നത് വരെ താമസിക്കാനുള്ള റൂമും അഞ്ച് ദീനാറും സഹായധനമായി നല്‍കുന്നുണ്ട്.\nDepictingascene in the hospital at Cordóba, then in Al-Andalus (Muslim Spain), this 1883 illustration shows the famed physician Al-Zahrawi (called Abulcasis in the West) attending toapatient while his assistant carriesabox of medicines.\nപ്രിയപ്പെട്ട പിതാവേ, നിങ്ങളെന്നെ സന്ദര്‍ശിക്കാന് വരുന്നുണ്ടെങ്കില് സര്‍ജറി ഡിപ്പാര്‍ട്ട്മെന്‍റിലോ സന്ധി ചികിത്സാ ഡിപ്പാര്‍ട്ട്മെന്‍റിലോ എന്നെ അന്വേഷിച്ചാല് മതി. ഹോസ്പിറ്റലിന്‍റെ പ്രധാന കവാടം കടന്ന് തെക്ക് ഭാഗത്തെ ഹാളില് പ്രവേശിച്ചാല് അവിടെ ഫസ്റ്റ് എയ്ഡ് ഡിപ്പാര്‍ട്ട്മെന്‍റും രോഗനിര്‍ണ്ണയ ഡിപ്പാര്‍ട്ടുമെന്‍റും കാണാം. അതിന് തൊട്ടടുത്ത് തന്നെയാണ് സന്ധിവാതങ്ങള്‍ക്കുള്ള ഡിപ്പാര്‍ട്ട്മെന്‍റ്(സന്ധി ചികിത്സ). എന്‍റെ റൂമിന് അടുത്ത് തന്നെ ഒരു ലൈബ്രറിയും നീണ്ട ഹാളുമുണ്ട്. അവിടെവെച്ച് ഡോക്ടര്‍മാരെ കണ്ടു സംസാരിക്കാനും പ്രൊഫസ്സര്‍മാരുടെ ലക്ചറിംങ്ങുകള് കേള്‍ക്കാനുമാകും. ഹോസ്പിറ്റല് അങ്കണത്തിന്‍റെ മറ്റൊരു ഭാഗത്താണ് ഗൈനക്കോളജി ഡിപ്പാര്‍ട്ട്മെന്‍റ്. പുരുഷന്മാര്‍ക്ക് അങ്ങോട്ട് പ്രവേശനമില്ല. അങ്കണത്തിന്‍റെ വലതുഭാഗത്തെ നീണ്ട ഹാള് രോഗം സുഖപ്പെട്ടവര്‍ക്കുള്ളതാണ്. രോഗം സുഖപ്പെട്ടതിന് ശേഷമുള്ള വിശ്രമവേളകള് അവിടെയാണ് തങ്ങുന്നത്. അവിടെയും വിശാലമായ ലൈബ്രറിയും ഒപ്പം ചില വാദ്യോപകരണങ്ങളും അധികൃതര് തയ്യാറാക്കിയിട്ടുണ്ട്.\nപ്രിയപ്പെട്ട പിതാവേ, ഈ ഹോസ്പിറ്റലിന്‍റെ എല്ലാ ഭാഗവും വളരെ വ്യത്തിയും വെടിപ്പുമുള്ളതാണ്. രോഗികള്‍ക്കുള്ള ബെഡും തലയിണകളും ഡമസ്കസ് വൈറ്റ് ക്ലോത്ത് കൊണ്ടാണ് പുതച്ചിരിക്കുന്നത്. ബെഡ് കവറുകളും വളരെ മൃദുമായ കമ്പിളികൊണ്ടാണ് നിര്‍മ്മിച്ചിരിക്കുന്നത്. ഹോസ്പിറ്റലിലെ എല്ലാ റൂമുകളിലും ശുദ്ധജലം ലഭ്യമാണ്. ഹോസ്പിറ്റലിനോട് ചേര്‍ന്നുള്ള വിശാലമായ വെള്ളച്ചാട്ടത്തില് നിന്നും പൈപ് വഴിയാണ് റൂമിലേക്ക് വെള്ളം എത്തിക്കുന്നത്. വെള്ളത്തോടൊപ്പംതന്നെ അത് ചൂടാക്കാനുള്ള ഹീറ്റിംഗ് സ്റ്റൗവ്വുകളും സജ്ജീകരിച്ചിട്ടുണ്ട്. ഭക്ഷണത്തെ സംബന്ധിച്ചെടുത്തോളം പച്ചക്കറിയും കോഴിയും എല്ലായിപ്പോഴും ലഭ്യമാണ്. ആ ഭക്ഷണത്തിന്‍റെ രുചിയും അതിനോടുള്ള സ്നേഹവും കാരണം ചില രോഗികള്‍ക്ക് സുഖം പ്രാപിച്ചതിന് ശേഷവും ഇവിടം വിട്ട് പോകാന് മനസ്സുവരാറില്ല(ദി ഇസ്ലാമിക് സൈന്‍റിഫിക് സുപ്രീമസി, അമീര് ഗഫാര് അല്-അര്‍ശദി, 1990, ബയ്റൂത്ത്, അല്-രിസാല എസ്റ്റാബ്ലിഷ്മെന്‍റ്).\nAlso read: ശൈഖ് നൂറുദ്ധീന് അല് ഇത്റ്; ഹദീസ്ശാസ്ത്രത്തിലെ മഹാ പ്രതിഭ\nനൂരി ഹോസ്പിറ്റലില് ചികിത്സയിലായിരുന്ന സമയത്ത് ഒരു പേര്‍ഷ്യന് യുവാവിന് അവിടുത്തെ ഭക്ഷണത്തോട് തോന്നിയ അടുപ്പത്തെക്കുറിച്ചുള്ള രസകരമായ കഥ പതിമൂന്നാം നൂറ്റാണ്ടിലെ പ്രശസ്ത സഞ്ചാരിയും വൈദ്യനുമായ അബ്ദുലത്തീഫ് അല്-ബഗ്ദാദി വിവരിക്കുന്നുണ്ട്. ഭക്ഷണത്തോടുള്ള യുവാവിന്‍റെ ഇഷ്ടം മനസ്സിലാക്കിയ ഡോക്ടര് അദ്ദേഹത്തിന് മൂന്ന് ദിവസം അവിടെ തങ്ങാനുള്ള അനുവാദം കൊടുത്തു. നാലാം ദിവസവും ഹോസ്പിറ്റല് വിട്ടുപോകാതെ യുവാവ് അവിടെത്തന്നെ റൂമില് തന്നെ ഇരിക്കുന്നത് കണ്ട് ഡോക്ടര് അദ്ദേഹത്തോട് പുഞ്ചിരിച്ചുകൊണ്ട് പറഞ്ഞു: ‘സഹോദരാ, മൂന്ന് ദിവസമാണ് പരമ്പരാഗത അറബ് ആതിഥ്യം. ദയവായി, താങ്കളിപ്പോള് വീട്ടിലേക്ക് തന്നെ തിരിച്ചുപോകണം’.\nഇസ്ലാമിക ഹോസ്പിറ്റലുകളിലെ പരിചരണ നിലവാരത്തെക്കുറിച്ച് എഴുത്തുകാര്‍ക്കിടയില് വലിയ ചര്‍ച്ചകളും അവലോകനവും നടന്നിട്ടുണ്ട്. ‘മആലിമുല് ഖുര്‍ബാ ഫീ ത്വലബില് ഹിസ്ബ’ എന്ന ഗ്രന്ഥത്തില് ഇബ്ന് അല്-ഒഖോവ രേഖപ്പെടുത്തുന്നു: ‘രോഗിയുടെ അസുഖം സുഖപ്പെട്ടാല് മാത്രമേ വൈദ്യന്മാര്‍ക്ക് ഫീസ് കൊടുക്കേണ്ടിയിരുന്നൊള്ളൂ. രോഗി മരിച്ചാല് ബന്ധുക്കള്, വൈദ്യന് എഴുതിക്കൊടുത്ത കുറിപ്പുമായി പ്രധാന ഡോക്ടറുടെ അടുത്ത് ചെന്നത് അവതരിപ്പിക്കും. യാതൊരു പിഴവും കൂടാതെത്തന്നെയാണ് വൈദ്യന് ചികിത്സിച്ചതെന്ന് പ്രധാന ഡോക്ടര്‍ക്ക് വ്യക്തമായല് അദ്ദേഹം ബന്ധുക്കളോട് മരണം സ്വാഭാവികമാണെന്ന് പറയും. ഇനി വൈദ്യന്‍റെ അശ്രദ്ധയാണ് മരണത്തിന് കാരണമായതെങ്കില് വൈദ്യനാണ് അദ്ദേഹത്തെ കൊന്നതെന്നും അതിനുള്ള നഷ്ടപരിഹാരം അദ്ദേഹത്തില് നിന്ന് ഈടാക്കാമെന്നും പ്രധാന ഡോക്ടര് ബന്ധുക്കള്‍ക്ക് ഉറപ്പുനല്‍കും. ഈ രീതിയിലൂടെ രോഗികളെ പരിചരിക്കുന്ന വൈദ്യന്മാരെല്ലാം പരിചയസമ്പന്നരും നന്നായി പരിശീലനം നേടിയവരുമാണെന്ന് ഉറപ്പാക്കാമായിരുന്നു’.\nസുസ്ഥിരമായ ഹോസ്പിറ്റലുകള്‍ക്ക് പുറമെ പ്രധാന പട്ടണങ്ങളിലും നഗരങ്ങളിലും പ്രത്യേക ഫസ്റ്റ് എയ്ഡുകളും കെയര് സെന്‍ററുകളുമുണ്ടായിരുന്നു. വലിയ പള്ളകളുള്ള സ്ഥലങ്ങള് പോലെ ജനത്തിരക്കുള്ള പൊതു ഇടങ്ങളിലായിരുന്നു അവ സ്ഥാപിക്കപ്പെട്ടിരുന്നത്. കെയ്റോയിലെ ഒരു കെയര് സെന്‍ററിനെക്കുറിച്ച് ഈജിപ്ഷ്യന് ചരിത്രകാരന് മഖ്രിസി വിവരിക്കുന്നു: ‘ഈജിപ്തിലെ ലോക പ്രസിദ്ധമായ പള്ളി നിര്‍മ്മിച്ച സമയത്ത് അതിനോട് ചേര്‍ന്നുതന്നെ ശുദ്ധിസ്നാനത്തിനുള്ള ഇടങ്ങളും ചികിത്സാലായങ്ങളും ഇബ്ന് ത്വൂലൂന് സ്ഥാപിച്ചിരുന്നു. ചികിത്സാലയത്തില് എല്ലാവിധ മരുന്നുകളും പരിചാരകരുമുണ്ടായിരുന്നു. വെള്ളിയാഴ്ചകളില് ഡ്യൂട്ടിക്കായി ഒരു ഡോക്ടറെത്തന്നെ അദ്ദേഹം നിയമിച്ചു. ജുമുഅക്ക് വേണ്ടി ജനങ്ങള് കൂടുന്ന സമയത്ത് അത്യാസന്നമായി എന്തെങ്കിലും സംഭവിച്ചാല് ചികിത്സിക്കാന് വേണ്ടിയായിരുന്നു അത്’.\nAlso read: പാശ്ചാത്യലോകത്തെ ഞെട്ടിക്കുന്ന കുടുംബശൈഥില്യങ്ങള്\nമെഡിക്കല് സ്കൂളുകളും ലൈബ്രറികളും\nഹോസ്പിറ്റലുകളുടെ പ്രധാന പ്രവര്‍ത്തനങ്ങളിലൊന്ന് വൈദ്യ പരിശീലനമാണ്. എല്ലാ ഹോസ്പിറ്റലുകളില് ധാരളം വിദ്യാര്‍ത്ഥികളടങ്ങുന്ന ലക്ചര് തിയേറ്ററുകളുണ്ടായിരുന്നു. മുതിര്‍ന്ന വൈദ്യന്മാരുമായും മെഡിക്കല് അതികൃതരുമായും വിദ്യാര്‍ത്ഥികള് ഇടപെട്ട് മെഡിക്കല് പ്രശ്നങ്ങല് ചര്‍ച്ച ചെയ്യുകയും സെമിനാര് സ്റ്റൈലില് പ്രോഗ്രാമുകള് സംഘടിപ്പിക്കുകയും ചെയ്യും. പരിശീലത്തിന്‍റെ പുരോഗതി അനുസരിച്ച് മെഡിക്കല് വിദ്യാര്‍ത്ഥികള് മുതിര്‍ന്ന വൈദ്യന്മാര്‍ക്കൊപ്പം വാര്‍ഡുകളില് പോയി രോഗനിര്‍ണ്ണയവും ചികിത്സയും നടത്തും. ആധുനിക മെഡിക്കല് സംവിധാനങ്ങള്‍ക്ക് സമാനമായിരുന്നു അതെല്ലാം. പുരാതനമായ ഈ ക്ലിനിക്കുകളെക്കുറിച്ചുള്ള വിവരണങ്ങള് ഇബ്ന് അബീ ഉസയ്ബിയയുടെ ‘ഉയൂനില് അമ്പാഇ ഫീ ത്വബഖാത്തില് അത്വിബാഅ് എന്ന ഗ്രന്ഥത്തില് നിന്നും നമുക്ക് വായിച്ചെടുക്കാനാകും. ഭക്ഷണക്രമത്തിനുള്ള പ്രത്യേക നിര്‍ദ്ദേശങ്ങളും പനി, ട്യൂമര്, ചര്‍മ്മ രോഗങ്ങള് തുടങ്ങിയവക്ക് പൊതുവായ ചികിത്സാ രീതികളുമുണ്ടായിരുന്നു. രോഗികളുടെ പ്രവര്‍ത്തനങ്ങള്, മലമൂത്രവിസര്‍ജ്ജനം, വീക്കത്തിന്‍റെയും വേദനയുടെയും സ്വഭാവം എന്നിവയെല്ലാം വിദ്യാര്‍ത്ഥികളെക്കൊണ്ട് മുതിര്‍ന്ന വൈദ്യന്മാര് പരിശോധിപ്പിക്കും. രോഗികളുടെ തൊലിയുടെ നിറവും തൊലി ചൂടാണോ തണുപ്പാണോ നനവുണ്ടോ എന്നെല്ലാം കുറിച്ചുവെക്കാനും വിദ്യാര്‍ത്ഥികളോട് അവര് നിര്‍ദ്ദേശിക്കും. ഇതെല്ലാം അവരുടെ പഠനത്തിന്‍റെ ഭാഗമായിരുന്നു.\nവൈദ്യ ചികിത്സക്കുള്ള അനുമതി ലഭിക്കുന്നതോടെ പരിശീലനം അവസാനിക്കും. പിന്നീട്, മേഖലയിലെ സര്‍ക്കാര് നിയമിച്ച ചീഫ് മെഡിക്കല് ഓഫീസര്‍ക്ക് മുന്നില് അപേക്ഷകള് ഹാജരാക്കണം. വൈദ്യശാസ്ത്രത്തിന്‍റെ ഏത് വിഭാഗത്തിലാണ് താല്‍പര്യം ആ വിഷയത്തില് ഒരു പ്രബന്ധം തയ്യാറാക്കലാണ് ആദ്യ പടി. ഹിപ്പോക്രാറ്റുകള്, ഗാലന്, പതിനൊന്നാം നൂറ്റാണ്ടിന് ശേഷം ഇബ്നു സീന തുടങ്ങി പ്രമുഖരുടെയെല്ലാ ഗ്രന്ഥങ്ങളും കണ്ടെത്തലുകളും ഉദ്ധരിച്ചായിരിക്കണം പ്രബന്ധം തയ്യാറാക്കേണ്ടത്.\nപരമ്പരാഗത ഗ്രന്ഥങ്ങള് പഠിക്കാന് വേണ്ടി മാത്രമായിരുന്നില്ല, അതില് വന്നിട്ടുള്ള തെറ്റുകളെ സൂക്ഷ്മമായി പരിശോധിക്കാന് വേണ്ടി കൂടിയാണ് ഈ പ്രബന്ധം തയ്യാറാക്കാന് നിര്‍ദ്ദേശിക്കപ്പെട്ടിരുന്നത്. മുന്‍കാല രചനകളെ അന്തമായി അനുകരിക്കുന്നതിന് പകരം കൃത്യമായ നിരീക്ഷണങ്ങള്‍ക്കും അനുഭവജ്ഞാനങ്ങള്‍ക്കും ഊന്നല് നല്‍കിയെന്നതായിരുന്നു മധ്യകാല ഇസ്ലാമിന്‍റെ ബൗദ്ധിക ഫെര്‍മന്‍റുകളുടെ പ്രധാന ഉപകരണങ്ങളിലൊന്ന്. പ്രബന്ധം പൂര്‍ത്തിയാകുന്നതോടെ വിദ്യാര്‍ത്ഥികള് ചീഫ് മെഡിക്കല് ഓഫീസറുമായി അഭിമുഖത്തിന് തയ്യാറെടുക്കും. ഭാവിയില് സംഭവിച്ചേക്കാവുന്ന പ്രശനങ്ങല്‍ക്ക് പ്രത്യേക പരിഗണന നല്‍കിയുള്ള ചോദ്യങ്ങളായിരിക്കും ഓഫീസര് ചോദിക്കുക. ചോദ്യങ്ങള്‍ക്ക് തൃപ്തികരമായ മറുപടി നല്‍കുന്നവര്‍ക്ക് ചികിത്സക്കുള്ള ഔദ്യോഗിക അനുമതി ലഭിക്കും.\nAlso read: ജമാല് ഖഷോഗി; രണ്ട് വര്‍ഷത്തിനിപ്പുറവും നീതി പുലര്‍ന്നില്ല\nവിദ്യാര്‍ത്ഥികളുടെയും മെഡിക്കല് അധ്യാപകന്മാരുടെയും വായനകള്‍ക്കും കാഴ്ചപ്പാടുകള്‍ക്കും പ്രാമുഖ്യം നല്‍കിക്കൊണ്ടുള്ള വിശാലമായ ലൈബ്രറികളാണ് ഇതര ഹോസ്പിറ്റലുകളില് നിന്നും ഇസ്ലാമിക ഹോസ്പിറ്റലുകളെ വേറിട്ടു നിര്‍ത്തിയിരുന്നത്. പതിനാലാം നൂറ്റാണ്ടില് ഈജിപ്തിലെ ഇബ്ന് ത്വൂലൂന് ഹോസ്പിറ്റലിന്‍റെ ലൈബ്രറിയില് മെഡിക്കല് സയന്‍സിന്‍റെ വിവിധ മേഖലകളുമായി ബന്ധപ്പെട്ട ഒരു ലക്ഷത്തോളം പുസ്തകങ്ങളുണ്ടായിരുന്നു. അക്കാലത്ത് യൂറോപ്പിലെ ഏറ്റവും വലിയ ലൈബ്രറിയായിരുന്ന പാരിസ് യൂണിവേഴ്സിറ്റി ലൈബ്രറിയില് നാനൂറ് വാള്യം ഗ്രന്ഥങ്ങള് മാത്രമാണുണ്ടായിരുന്നത്.\nഇസ് ലാമിക വൈദ്യശാസ്ത്രത്തിന്‍റെ കളിത്തൊട്ടിലും ആധുനിക ഹോസ്പിറ്റലുകളുടെ മൂലരൂപവുമായിരുന്ന ബീമാരിസ്ഥാനുകള് മധ്യകാല ഇസ്ലാമിക ലോകത്തിന്‍റെ ബൗദ്ധികവും ശാസ്ത്രീയവുമായ അനവധി നേട്ടങ്ങളിലൊന്നായാണ് എണ്ണപ്പെട്ടിരുന്നത്. എന്നാല്, മഹത്തായ പാരമ്പര്യമായൊന്നും ഇന്നതിനെ കണക്കാക്കുന്നില്ലെന്നതാണ് വാസ്തവം.\nവിവ- മുഹമ്മദ് അഹ്സൻ പുല്ലൂർ\nഡേവിഡ് ഡബ്ല്യൂ. ഷാന്‍സ്\nസു‍ഡാൻ ഇസ്രായേലുമായി നയതന്ത്രബന്ധം സ്ഥാപിക്കും- മുഹമ്മദ് ഹംദാൻ ദഗലോ\nഈജിപ്ത്: അറസ്റ്റ് ചെയ്തവരെ വിട്ടയക്കണമെന്ന് ആംനസ്റ്റി ഇന്റർനാഷ്നൽ\nപണമുള്ളവര്‍ക്ക് വേണ്ടിയാണ് ഞങ്ങള് മരുന്നുല്‍പാദിപ്പിക്കുന്നത്\nPingback: മസ്ജിദുകൾ രോഗ ചികിത്സക്കായി ഉപയോഗപ്പെടുത്താമോ? - Fatwa On Islam\nPingback: ആദ്യ ഭാര്യയറിയാതെ രണ്ടാം വിവാഹം കഴിക്കുന്നത്? - Fatwa On Islam\nനീന്തല് അഭ്യാസം: അതിജീവനത്തിന്‍റെ കലയും ചികില്‍സയും


നായകനായും വില്ലനായും വന്ന് മിനിസ്ക്രീൻ പ്രേക്ഷകരുടെ പ്രീതി കൈയ്യിലെടുത്ത താരമാണ് റോൺസൺ വിൻസെൻറ് .നിരവധി സിനിമകളിൽ ബാലതാരമായി അഭിനയിച്ച റോൺസൺ മിനിസ്ക്രീൻ പരമ്പരകളിലൂടെ ആണ് പ്രേക്ഷക ശ്രദ്ധ നേടിയത്. അടുത്തിടെ ആണ് താരം വിവാഹം ചെയ്തത് .മിനിസ്ക്രീൻ താരങ്ങൾ ഉൾപ്പെടെ നിരവധി പേരുടെ സാന്നിധ്യത്തിൽ താരനിബിഡമായാണ് വിവാഹം ആഘോഷിച്ചത്. ബാലതാരമായി മലയാള സിനിമയിൽ സജീവമായിരുന്ന നീരജ യാണ് ജീവിതസഖി,\nഇപ്പോഴിതാ റോണ്‍സന് വിന്‍സെന്റിന് ജന്മദിനാശംസകള് അറിയിച്ച് കൊണ്ട് എത്തിയതായിരുന്നു ഭാര്യയും ഡോക്ടറുമായ നീരജ. തനിക്ക് വേണ്ടി ഈ ലോകത്തിൽ റോണ്‍സനെ സൃഷ്ടിച്ച പ്രപഞ്ചത്തിന് നന്ദി പറഞ്ഞാണ് നീരജ ആശംസകൾ കുറിച്ചത്. നീരജയുടെ പോസ്റ്റ് ചുരുങ്ങിയ വൈറലാവുകയും ചെയ്തിരുന്നു. 2020 ഫെബ്രുവരി2നായിരുന്നു റോണ്‍സനും നീരജയും അടുത്ത ബന്ധുക്കളുടെയും സുഹൃത്തുക്കളുടെയും സാന്നിധ്യത്തിൽ വിവാഹിതരാവുന്നത്. വിവാഹശേഷമുള്ള ചിത്രങ്ങളും വീഡിയോസുമെല്ലാം സോഷ്യൽ മീഡിയയിൽ തരംഗമായിരുന്നു.സംവിധായകന് എ വിന്‍സെന്റിന്റെ സഹോദരനും നടനുമായ റോണി വിന്‍സെന്റിന്റെ മകൻ കൂടിയാണ് റോണ്‍സന്. പ്രേക്ഷകർക്ക് താരം പ്രിയങ്കരനാകുന്നത് ഭാര്യ, സീത, അരയന്നങ്ങളുടെ വീട്, തുടങ്ങിയ പരമ്പരകളിലൂടെയാണ്.\nറോൺ സന് ജന്മദിന ആശംസകൾ അറിയിച്ച് നിരവധി ആരാധകരും സോഷ്യൽ മീഡിയയിൽ എത്തിയിട്ടുണ്ട്. ഇരുവരും സന്തോഷമായി ഒരുപാടുകാലം ജീവിക്കട്ടെ എന്നും ഒരു പാട് അ വസരങ്ങൾ ലഭിക്കട്ടെയെന്നും ആരാധകർ അറിയിക്കുകയാണ്.\nPrevious Articleഇന്ത്യയിലെ ആദ്യ ലെസ്ബിയൻ ക്രൈം ആക്ഷൻ ചിത്രവുമായി രാംഗോപാൽ വർമ്മ; പോസ്റ്ററുകൾ പുറത്തിറങ്ങി\nNext Article ഒരു വർഷം മാത്രമാണ് വിവാഹജീവിതത്തിന് ആയുസ്സ് ഉണ്ടായിരുന്നുള്ളു;വിവാഹത്തെ കുറിച്ച് മനസ്സ് തുറന്ന് ഓർഡിനറി നായിക ശ്രിത


ന്യൂനമര്‍ദം ആറ് മണിക്കൂറിനകം അതിതീവ്രമാകും; മല്‍സ്യത്തൊഴിലാളികള്‍ക്ക് ജാഗ്രത നിർദ്ദേശം -\nന്യൂനമര്‍ദം ആറ് മണിക്കൂറിനകം അതിതീവ്രമാകും; മല്‍സ്യത്തൊഴിലാളികള്‍ക്ക് ജാഗ്രത നിർദ്ദേശം\nചുഴലിക്കാറ്റ് മുന്നറിയിപ്പുമായി കേന്ദ്ര കാലാവസ്ഥ നിരീക്ഷണ കേന്ദ്രം. ലക്ഷദ്വീപിന് 240 കിമീ അകലെ അറബിക്കടലില് ന്യൂനമര്‍ദ്ദം ശക്തിപ്പെട്ടിട്ടുണ്ട്.അടുത്ത ആറ് മണിക്കൂറിനുള്ളില് ഇത് തീവ്ര മര്‍ദ്ദമായി രൂപപ്പെടും. 24 മണിക്കൂറിനുള്ളില് ചുഴലിക്കാറ്റ് വീശാന് സാധ്യതയുണ്ടെന്നാണ് മുന്നറിയിപ്പ്. വായു എന്നാണ് ചുഴലിക്കാറ്റിന് പേരിട്ടിരിക്കുന്നത്. ശക്തമായ മഴയ്ക്കും സാധ്യതയുള്ളതിനാൽ മത്സ്യത്തൊഴിലാളികള് കടലില് പോകരുതെന്നും കേന്ദ്ര കാലാവസ്ഥ നിരീക്ഷണ കേന്ദ്രം അറിയിച്ചു. കാറ്റിന്‍റെ ഗതി വടക്കു – പടിഞ്ഞാറന് ദിശയിലായതിനാല് കേരളത്തിലുള്ളവര് ആശങ്കപ്പെടേണ്ട സാഹചര്യമില്ലെന്നാണ് കാലാവസ്ഥ കേന്ദ്രത്തിന്‍റെ വിലയിരുത്തല്. വ്യാഴാഴ്ച്ചയോടെ കാറ്റ് ഗുജറാത്ത് തീരത്ത് എത്തും.കാറ്റിന്‍റെ സ്വാധീനം മൂലം സംസ്ഥാനത്ത് കാലവര്‍ഷം ദുര്‍ബലമാകാനും ഇടയുണ്ട്. ഒരാഴ്ച വൈകിയാണ് കേരളത്തില് കാലവര്‍ഷമെത്തിയത്. തെക്കന് ജില്ലകളില് ഇന്ന് വ്യപകമായി മഴ പെയ്തു. എറണാകുളത്തും ആലപ്പുഴയിലും ഒറ്റപ്പെട്ട കനത്ത മഴയുണ്ടാകുമെന്നും മുന്നറിയിപ്പുണ്ട്. എന്നാല്, നാളെയും മറ്റന്നാളും ചില ജില്ലകളില് പ്രഖ്യാപിച്ചിരുന്ന ഓറഞ്ച് അലര്‍ട്ട് പിന്‍വലിച്ചു.നാളെ കണ്ണൂരും കോഴിക്കോട്ടും യെല്ലോ അലര്‍ട്ടായിരിക്കും. അതേ സമയം ബുധനാഴ്ച മലപ്പുറത്തും കോഴിക്കോട്ടും ഓറഞ്ച് അലര്‍ട്ട് പ്രഖ്യാപിച്ചിട്ടുണ്ട്. സംസ്ഥാനത്തെ തീരദേശ മേഖലകളില് കടല് പ്രക്ഷുബ്ധമാണ്.\nPrevious Postകത്വ കേസ്: മൂന്നു പേര്‍ക്ക് ജീവപര്യന്തം\nNext Postഒരു വർഷം പത്ത് ലക്ഷത്തിൽ കൂടുതൽ തുക പണമായി പിൻവലിച്ചാൽ നികുതി


ജോലി മാറ്റിവച്ചു പോലും എന്തിനും കൂടെ വരുമായിരുന്നു എന്റെ പപ്പ; ഗ്രേസ് ആന്റണി | Grace Antony Talks about father Mother Family struggle Movies Career dance father's day 2020\nഗ്രേസ് ആന്റണിയെന്ന പെൺകുട്ടിയുടെ സ്വപ്നങ്ങൾ നിറവേറാൻ കട്ടയ്ക്ക് പിന്തുണയുമായി നിന്ന ഒരാളുണ്ടായിരുന്നു പപ്പ, ഗ്രേസിന്റെ സ്വന്തം പപ്പ.... പപ്പ മാത്രമല്ല കേട്ടോ അമ്മയും. ഈ പിതൃദിനത്തിൽ പപ്പയെക്കുറിച്ചാണ് കൂടുതൽ പറയേണ്ടത് എന്നതിനാൽ ഈ ദിവസം പപ്പയ്ക്ക് സമർപ്പിക്കുകയാണ് ഗ്രേസ്....\n''നീ ഒന്നും ആവില്ല, സിനിമ നടി പോയിട്ട് ഒരു കോപ്പുമാവില്ല എന്ന് പറഞ്ഞ ആളുകളുണ്ട്, അവര്‍ക്കുള്ള ഒരു ചെറിയ മറുപടിയാണിതെന്ന്''- ഒരു പുരസ്കാര ദാന ചടങ്ങിനിടെ ഗ്രേസ് ആന്റണി പറഞ്ഞത് പലർക്കും ഓർമയുണ്ടായിരിക്കും. സ്വന്തം ഭാവി എന്തായിരിക്കുമെന്ന് നമുക്ക് പോലും പ്രവചിക്കാൻ പറ്റാത്ത സ്ഥിതിക്ക് മറ്റൊരാളുടെ ജീവിതത്തിൽ കയറി എങ്ങിനെ ഒരാൾക്ക് അഭിപ്രായം പറയാൻ സാധിക്കും. കുത്തുവാക്കുകളും പരിഹാസങ്ങളും കേൾക്കുമ്പോൾ ചിലർ തകർന്നുപോകും എന്നാൽ മറ്റു ചിലരുടെ ജീവിതത്തിലാകട്ടെ അത് അവരുടെ മുന്നോട്ടുള്ള യാത്രയ്ക്ക് ഊർജ്ജമാക്കും. അങ്ങനെയൊരു കഥയാണ് കുമ്പളങ്ങി നെെറ്റ്സിലെ ഷമ്മിയെ വിറപ്പിച്ച സിമിക്ക് പറയാനുള്ളത്. ഈ പെൺകുട്ടിയുടെ സ്വപ്നങ്ങൾ നിറവേറാൻ കട്ടയ്ക്ക് പിന്തുണയുമായി നിന്ന ഒരാളുണ്ടായിരുന്നു പപ്പ, ഗ്രേസിന്റെ സ്വന്തം പപ്പ.... പപ്പ മാത്രമല്ല കേട്ടോ അമ്മയും. ഈ പിതൃദിനത്തിൽ പപ്പയെക്കുറിച്ചാണ് കൂടുതൽ പറയേണ്ടത് എന്നതിനാൽ ഈ ദിവസം പപ്പയ്ക്ക് സമർപ്പിക്കുകയാണ് ഗ്രേസ്....\nസിനിമയെല്ലാം വിദൂര സ്വപ്നമായിരുന്നു. പഠിക്കുന്ന കാലത്തെല്ലാം ആർട്ട്സും സ്പോർട്ടുമായിരുന്നു ഇഷ്ടം. കുട്ടിക്കാലം മുതൽ നൃത്തം പഠിക്കാൻ ആരംഭിച്ചു. പപ്പയും മമ്മയും ചേച്ചിയുമെല്ലാം എന്റെ ആഗ്രഹങ്ങൾക്ക് പിന്തുണയും കരുതലുമായി നിന്നു. ഡാൻസ് മത്സരങ്ങൾക്കെല്ലാം വളരെ ആവേശത്തോടു കൂടി പങ്കെടുക്കാൻ തുടങ്ങി. എന്നാൽ ഇതിനെല്ലാം ഭാരിച്ച ചെലവ് വരുമായിരുന്നു. പപ്പയും അമ്മയും ജോലിക്ക് പോയാണ് ഞങ്ങളെ നോക്കിയിരുന്നത്.\nപപ്പയ്ക്ക് ടെയിൻസ് വർക്ക് കോൺട്രാക്ട് എടുത്തു ചെയ്യുന്ന ജോലിയായിരുന്നു. പണ്ടൊക്കെ അപ്പർക്ലാസ് കുടുംബങ്ങളിലാണ് ടെെൽസൊക്കെ വീട്ടിൽ പതിപ്പിച്ചിരുന്നത്. അതുകൊണ്ടു തന്നെ എല്ലാ ദിവസവും വർക്ക് ഉണ്ടായിരിക്കുകയില്ല. സാമ്പത്തികമായ പിന്തുണ നൽകുന്നതിന് പപ്പയ്ക്കും അമ്മയ്ക്കും അതുകൊണ്ടു തന്നെ ധാരാളം പരിമിതികൾ ഉണ്ടായിരുന്നു. എന്നാൽ മാനസികമായി അവർ എനിക്കൊപ്പം നിന്നു. ഡാൻസിനു വേണ്ട വസ്ത്രങ്ങളും ആഭരണങ്ങളുമെല്ലാം വളരെ ചെലവേറിയതായിരുന്നു. അതുകൊണ്ട് തന്നെ പലപ്പോഴും എന്റെ പ്രിയപ്പെട്ട അധ്യാപികയായ നിഷ മിസ് (നിഷ സുഭാഷ്) എന്നെ സഹായിച്ചിട്ടുണ്ട്.\nവലിയ ക്ലാസിലെത്തിയതോടെ കലോത്സവങ്ങളിൽ കലാതിലക പട്ടം നേടണം എന്നൊക്കെ എനിക്ക് മോഹമുണ്ടായി. എന്നാൽ പല മത്സരങ്ങളിലും വിജയിയെ നേരത്തേ തന്നെ തീരുമാനിച്ചു വച്ചിരിക്കുകയാണെന്ന് എനിക്ക് പിന്നീട് മനസ്സിലായി. നമ്മളൊന്നും എത്ര നന്നായി കളിച്ചിട്ടും കാര്യമില്ല. കാശ് മുടക്കി സമ്മാനം നേടാനുള്ള പ്രാപ്തിയൊന്നും എനിക്കില്ല. മാത്രവുമല്ല അങ്ങനെ ചെയ്യുന്നത് തെറ്റാണെന്ന ഉറച്ച ബോധ്യവും എനിക്കുണ്ടായിരുന്നു. അതുകൊണ്ടു തന്നെ പ്ലസ്ടു ആയപ്പോൾ ഡാൻസ് മത്സരങ്ങൾ വിട്ടു. പകരം നാടകത്തിൽ അഭിനയിച്ചു. ആ നാടകം സ്റ്റേറ്റ് മത്സരത്തിൽ എത്തുകയും മികച്ച നടിക്കുള്ള പുരസ്കാരം എന്നെ തേടിയെത്തുകയും ചെയ്തു. അതിന് ശേഷം ഒരു പ്രൊഫഷണൽ നാടകത്തിൽ അഭിനയിച്ചു. ഡാൻസ് കളിച്ചു ശീലമുള്ളതിനാൽ എനിക്കധികം സ്റ്റേജ് ഫിയറില്ലായിരുന്നു. എന്നാൽ സ്റ്റേജിൽ കയറി ഡയലോഗ് പറയുന്നത് വേറെ അനുഭവമാണല്ലോ. നാടകത്തിൽ അഭിനയിച്ചപ്പോൾ എല്ലാ പേടിയും പമ്പകടന്നു. പിന്നീട് ഡാൻസ് തന്നെ കരിയറാക്കാമെന്ന് കരുതി. അങ്ങനെ നിഷ ടീച്ചറുടെ നിർദ്ദേശ പ്രകാരം കാലടി സർവ്വകലാശാലയിൽ ഭരതാട്യം പഠിക്കാൻ പോയി. സെക്കന്റ് ഇയർ പഠിക്കുമ്പോഴാണ് ഞാൻ ഹാപ്പി വെഡ്ഡിങ്ങില് അഭിനയിക്കുന്നത്. പിന്നെ കുമ്പളങ്ങി നെെറ്റ്സിൽ അഭിയനിച്ചപ്പോൾ ആളുകൾ എന്നെ തിരിച്ചറിയാൻ തുടങ്ങി. അങ്ങനെ ഞാൻ തീരുമാനിച്ചു അഭിനയം തന്നെയാണ് എന്റെ ലോകമെന്ന്...\nഞാൻ ഡാൻസിന് പോകാൻ മടിപിടിച്ച് ഇരുന്ന സാഹചര്യങ്ങൾ ഉണ്ട്. അപ്പോഴൊക്കെ പപ്പ പറയും, വേഗം ചെല്ലൂ, ക്ലാസ് മുടക്കരുതെന്ന്. കഷ്ടപ്പെട്ടിട്ടാണെങ്കിലും പപ്പയും അമ്മയും ഫീസ് തരും. അങ്ങനെ എല്ലാ കാര്യത്തിനും അവർ എനിക്കൊപ്പം നിൽക്കും. പലപ്പോഴും ജോലി മാറ്റിവച്ചിട്ട് പോലും പപ്പ ഡാൻസ് പ്രോഗ്രാമുകൾക്ക് കൂടെ വരാറുണ്ടായിരുന്നു. സിനിമയിൽ എത്തിയതിന് ശേഷം പപ്പയും അമ്മയും മാറി മാറി കൂടെ വരും. പപ്പയുടെ സുഹൃത്തുക്കൾ ഫോണിൽ വിളിക്കുമ്പോൾ അദ്ദേഹം പറയും, ഞാൻ ഇപ്പോ സിനിമാ സെറ്റിലാ... അപ്പോൾ കൂട്ടുകാർ ചോദിക്കും; ''ഓ നീയാണോ അഭിനയിക്കുന്നത് മോളല്ലല്ലേ'' എന്ന്. അത് കേൾക്കുമ്പോൾ പപ്പയ്ക്ക് ചിരിവരും. ഇന്നെനിക്ക് വലിയ സന്തോഷം തോന്നുന്നു, അവർ എനിക്ക് വേണ്ടി ചെയ്തു തന്നതിന്റെ ഒരംശമെങ്കിലും അങ്ങോട്ട് തിരിച്ചു നൽകാൻ സാധിക്കുന്നുണ്ട്. ഇവരെ എനിക്ക് മാതാപിതാക്കളായി നൽകിയതിൽ ദെെവത്തോട് ഞാൻ നന്ദി പറയുന്നു.....\nContent Highlights: Grace Antony Talks about father Mother Family struggle Movies Career dance father's day 2020\nഒറ്റയ്ക്ക്, ആരും കാണാതെ വഴിയിലേക്ക് കണ്ണും നട്ടിരുന്ന ഒരു വേനല്‍ക്കാലത്തെയോര്‍മിപ്പിച്ചുകൊണ്ട് ..


ഒരു നഗരത്തിന്റെ വിശപ്പടക്കുകയാണ് ഒരു കൂട്ടം ഷെഫുകള് | Brazil\nഒരു നഗരത്തിന്റെ വിശപ്പടക്കുകയാണ് ഒരു കൂട്ടം ഷെഫുകള്\nസ്വന്തം ലേഖകൻ November 10, 2017 11:01 AM IST\nഒരു നേരത്തെ ഭക്ഷണം ലഭിക്കാതെ അവഗണിക്കപ്പെടുന്ന ഒട്ടേറെ പേരുണ്ട് നമ്മുടെ നാട്ടില്. എന്നാല് റിയോ ഡി ജനീറോയിലെ തങ്ങളുടെ ഭക്ഷണശാലയിലൂടെ ഒരു നഗരത്തിന്റെ വിശപ്പടക്കുകയാണ് ഒരു കൂട്ടം ഷെഫുകള്.\nഇത് ഗഗന് ആനന്ദ്. ഇന്ത്യയിലെ പ്രശസ്തനായ പാചകക്കാരന്. ഇദ്ദേഹം ഭക്ഷണം തയ്യാറാക്കുന്നത് പണക്കാരനു വേണ്ടിയല്ല. ഒരു നേരത്തെ ആഹാരം പോലും കഴിക്കാന് വകയില്ലാത്ത റിയോ ഡി ജനീറോയിലെ പാവപ്പെട്ടവര്‍ക്കു വേണ്ടിയാണ്. ആനന്ദ് മാത്രമല്ല. ഡേവിഡ് ഹേര്‍ട്സിനേയും മസീമോ ബൊട്ടൂറയേയും പോലുള്ള ലോകോത്തര ഷെഫുകളും ഇവര്‍ക്കായി ആഹാരമുണ്ടാക്കുന്നു.\nഒരു നേരത്തെ ആഹാരം സ്വപ്നതുല്യമായിരുന്ന ഒട്ടേറെപ്പേര്‍ക്ക് ആഡംബര ഹോട്ടലുകളിലെ ഭക്ഷണം ഇവര് സ്നേഹത്തോടെ വച്ചു നീട്ടുന്നു. പാവപ്പെട്ടവനായാണോ പണക്കാരനായാണോ ഭക്ഷണം ഉണ്ടാക്കുന്നത് എന്ന് നോക്കാതെ ഒത്തിരി സ്നേഹം നിറച്ച് അവര് പാകം ചെയ്തു കൊണ്ടിരിക്കുന്നു. റിയോയിലാരും വിശക്കാതിരിക്കാന്.


By സമകാലിക മലയാളം ഡെസ്‌ക് | Published: 27th September 2017 09:31 AM |\nLast Updated: 27th September 2017 04:16 PM | A+A A- |\nകൊച്ചി: വൈക്കം സ്വദേശി അഖില, ഹാദിയ എന്ന പേരില് മതം മാറി വിവാഹം ചെയ്ത കേസില് കോടതി പറയുന്നത് അനുസരിക്കുമെന്ന് അഖിലയുടെ പിതാവ് അശോകന്. കേസില് ദേശീയ അന്വേഷണ ഏജന്‍സിയുടെ റിപ്പോര്‍ട്ടിനു കാത്തിരിക്കുകയാണെന്ന് ഇന്ത്യന് എക്‌സ്പ്രസ് പത്രവുമായുള്ള അഭിമുഖത്തില് അശോകന് പറഞ്ഞു. മതം മാറിയതിലൂടെ താന് തെരഞ്ഞെടുത്ത അപകടകരമായ മാര്‍ഗത്തെക്കുറിച്ച് മകളെ ബോധ്യപ്പെടുത്താന് എന്‍ഐഎ റിപ്പോര്‍ട്ടിനാവുമെന്ന് അശോകന് പ്രതീക്ഷ പ്രകടിപ്പിച്ചു. അടുത്ത മാസം മൂന്നിന് എന്‍ഐഎ റിപ്പോര്‍ട്ട് സമര്‍പ്പിക്കുമെന്നാണ് കരുതുന്നത്.\nഹൈക്കോടതി നിര്‍ദേശപ്രകാരം വീട്ടില് പാര്‍പ്പിച്ചിരിക്കുന്ന അഖില ഹാദിയയെ കാണാന് ആരെയും അനുവദിക്കുന്നില്ലെന്ന പേരില് കടുത്ത വിമര്‍ശനം നേരിടുകയാണ് അശോകന്. ഇതിനെക്കുറിച്ചും അശോകന് അഭിമുഖത്തില് പറയുന്നുണ്ട്. തന്നെ ഒരു ഇടുങ്ങിയ ചിന്താഗതിക്കാരനായാണ് ചിത്രീകരിക്കുന്നത്. അതിന്റെ വേദന പറഞ്ഞറിയിക്കാനാവില്ല. എത്രമാത്രം ഒറ്റപ്പെട്ടതായി തോന്നുവെന്നതും വിശദീകരിക്കാനാവില്ല- അശോകന് പറയുന്നു.\n''എന്റെ മകളാണ് എന്റെ ജീവിതം. എന്റെ സമ്പാദ്യം അവളാണ്. ഞാന് ഒരു മതവിശ്വാസിയല്ല. മതം നോക്കാതെ വിവാഹം ചെയ്യുകയായിരുന്നുവെങ്കില് ഞാന് സന്തോഷത്തോടെ സമ്മതിച്ചേനെ. മതം മാറ്റത്തിനും ഞാന് എതിരല്ല. എന്നാല് ഇതു ദുരൂഹമാണ്. പോപ്പുലര് ഫ്രണ്ടിന് അവരുടെ അജന്‍ഡയുണ്ട്. ആര്‍എസ്എസിന്റെ സഹായത്തോടെ ഞാന് അവളെ തട്ടിയെടുക്കുമെന്നാണ് പോപ്പുലര് ഫ്രണ്ട് നേതാവ് സൈനബ അഖിലയെ വിശ്വസിപ്പിച്ചത്. എന്റെ മകളെ എന്തിനാണ് സൈനബ സംരക്ഷിക്കുന്നത്. അവളുടെ ഫോണ് അവര് പിടിച്ചുവച്ചിരിക്കുകയായിരുന്നു. ഒറ്റ ദിവസം കൊണ്ട് അവര് അവളുടെ വിവാഹം നടത്തിയത് ദുരൂഹമാണെന്ന് കോടതി പോലും ചൂണ്ടിക്കാട്ടിയിട്ടുണ്ട്.''\n19വര്‍ഷം സൈന്യത്തില് ജോലി ചെയ്ത താന് ഭരണഘടനയിലും നീതിപീഠത്തിലും വിശ്വസിക്കുന്നുവെന്നും അശോകന് പറയുന്നു. ഹാദിയ ഹിന്ദു മതത്തിലേക്ക് തിരിച്ചുവരാമെന്ന് സമ്മതിച്ചതായി പുറത്തുവന്ന വാര്‍ത്തകള് അശോകന് നിഷേധിച്ചു.\nഹാദിയയെ ഹിന്ദു മതത്തിലേക്ക് തിരികെ കൊണ്ടുവരാന് തൃപ്പൂണിത്തുറയിലെ ആര്‍ഷ വിദ്യാ സമാജം യോഗ സെന്ററിനെ സമീപിച്ചിരുന്നതായി അശോകന് സമ്മതിച്ചു. 'അവിടെ നിന്ന് ഒരാള് വന്ന് ഹാദിയയെ കൂട്ടിക്കൊണ്ടുപോയി. ഹിന്ദു മതത്തിലേക്ക് തിരികെയെത്തിയ ആതിരയെ ഹാദിയയുമായി സംസാരിക്കാന് ക്ഷണിക്കുകയും ചെയ്തിരുന്നു. ആതിരയുമായുള്ള കൂടിക്കാഴ്ച എന്റെ മകളെ അപകടത്തില് നിന്ന് തിരിച്ചു കയറാന് സഹായിക്കുമെന്ന് ഞാന് കരുതി'-അശോകന് പറയുന്നു.\nതാന് നിരീശ്വരവാദിയാണെങ്കിലും ഭാര്യയും മകളും ക്ഷേത്രങ്ങളില് പോവുന്നതിനെയൊന്നും എതിര്‍ത്തിരുന്നില്ല. എന്നാല് മകള് ഒരു യുക്തിയുമില്ലാതെ സംസാരിക്കാന് തുടങ്ങിയപ്പോള് പരിഭ്രമമായി. അവള് തട്ടമിട്ടു ക്ലാസില് പോവാനും ഇസ്ലാമിക പഠനത്തിനായി സത്യസരണിയെ സമീപിച്ചെന്നും അറിഞ്ഞപ്പോള് ഞെട്ടിപ്പോയി. മകളെ കാണാനില്ലെന്നു ചൂണ്ടിക്കാട്ടിയാണ് 2016 ജനുവരിയില് ഹൈക്കോടതിയില് ആദ്യ ഹേബിയസ് കോര്‍പ്പസ് ഹര്‍ജി നല്‍കിയത്. അവള് അന്ന് പോപ്പുലര് ഫ്രണ്ടിന്റെ കസ്റ്റഡിയില് ആയിരുന്നു. കോടതി ഉത്തരവു പ്രകാരം ഹാജരാക്കിയെങ്കിലും അന്നു മകള് തന്റെ കൂടെ വന്നില്ല. എങ്കിലും ദിവസവും ഞാന് മകളെ വിളിക്കുമായിരുന്നു, പലപ്പോഴും ദിവസം രണ്ടു തവണ വിളിക്കും.\n'2016ല് 21 കേരളീയര് ഐഎസില് ചേര്‍ന്നു എന്ന വാര്‍ത്ത വന്നതിന് പിന്നാലെയാണ് രണ്ടാമത്തെ ഹേബിയസ് കോര്‍പ്പസ് ഫയല് ചെയ്തത്. ജൂലൈയിലോ ഓഗസ്റ്റിലോ മകളോടു സംസാരിച്ചപ്പോള് സിറിയയില് ആട് മേയ്ക്കാന് പോകാന് പദ്ധതിയുണ്ടോയെന്നു ചോദിച്ചിരുന്നു. പോകാന് ഉദ്ദേശിക്കുന്നുണ്ടെന്നാണ് അവള് പറഞ്ഞത്. പഠനം തീരുംവരെ കാക്കാന് കൂട്ടുകാര് ഉപദേശിച്ചതായും അവള് പറഞ്ഞു.\n''ഞാന് ഒരു ചെത്തുകാരന്റെ മകനാണ്. എട്ടു മക്കളില് മൂന്നാന്. പഠിക്കാന് ആഗ്രഹമുണ്ടായിരുന്നെങ്കിലും വീട്ടിലെ ബാധ്യതകള് മൂലം പത്താം ക്ലാസിനു ശേഷം പട്ടാളത്തില് ചേര്‍ന്നു. അഞ്ചു സഹോദരിമാരെ വിവാഹം ചെയ്ത് അയച്ചതിനു ശേഷമാണ് സ്വന്തം ജീവിതത്തെക്കുറിച്ച് ആലോചിച്ചത്. അഖില എന്റെ ഏക മകളാണ്. അവള്‍ക്ക് കഴിയാവുന്നതില് ഏറ്റവും മികച്ച സൗകര്യങ്ങള് നല്‍കണം എന്നതുകൊണ്ടാണ് ഒറ്റ മകള് മതിയെന്നു വച്ചത്. അവളുടെ സൗകര്യങ്ങള് മാത്രമാണ് ഞങ്ങള് നോക്കിയത്. പട്ടാളത്തില്‍നിന്നു വിരമിച്ചതിനു ശേഷം ഞാന് ശിപായി ജോലി ചെയ്യുകയാണ്. എന്റെ എടിഎം കാര്‍ഡ് ഇപ്പോഴും മകളുടെ കൈയിലാണ്- ഇപ്പോഴും.\nഞാന് ഒരു കമ്യൂണിസ്റ്റുകാരനാണ്. എന്നാല് എന്റെ പാര്‍ട്ടിയായ സിപിഐ ഈ കേസില് എന്നെ സഹായിച്ചില്ല. മറ്റു പലരും സഹായവുമായി വന്നു. വക്കീലന്മാര്, ജുഡീഷ്യല് ഉദ്യോഗസ്ഥര്, മറ്റു പാര്‍ട്ടികളുടെ നേതാക്കള്. ബിജെപിയും ആര്‍എസ്എസുമാവാം എന്നെ കൂടുതല് സഹായിച്ചത്. അതുകൊണ്ട് ഞാന് ബിജെപിക്കാരന് ആവണമെന്നില്ല. ഇനി ഞാന് എന്താവുമെന്ന് പറയാനാവില്ല. ഞാന് നിരാശാഭരിതനായ പിതാവാണ്, ആരു സഹായിച്ചാലും ഞാനത് സ്വീകരിക്കും.\nബുദ്ധിജീവികളെയോ മനുഷ്യാവകാശ സംഘടനകളോയെ കാര്യങ്ങള് ബോധ്യപ്പെടുത്തുകയല്ല എന്റെ ഉദ്ദേശ്യം, എന്റെ പ്രശ്‌നം എന്റെ മകളാണ്. പലരും അതില് മുതലെടുപ്പു നടത്താന് ശ്രമിക്കുന്നുണ്ട്- അശോകന് പറഞ്ഞു.\n''എന്നെ തോല്‍പ്പിച്ചാല് ലക്ഷ്യം നേടാമെന്നാണ് മകള് ഇപ്പോള് കരുതുന്നത്. എന്നാല് അവസാനം വരെ ഞാന് കാക്കും. അവസാനത്തെ കോടതി വിധി വരെ. എനിക്കുറപ്പുണ്ട്, അവള് തിരിച്ചുവരും''- അശോകന് പറയുന്നു.\nഹാദിയ അഖില അശോകന് Hadiya Case


mumbai police may release lookout notice for binoyi | ബിനോയി കോടിയേരിയെ അറസ്റ്റ് ചെയ്യാനാകാത്തതിനെ തുടര്‍ന്ന് മുംബയ് പൊലീസ് ഇന്ന് ലുക്ക്ഔട്ട് നോട്ടീസ് പുറപ്പെടുവിച്ചേക്കും - Malayalivartha.com Widgets Magazine\nബിനോയി കോടിയേരിയെ അറസ്റ്റ് ചെയ്യാനാകാത്തതിനെ തുടര്‍ന്ന് മുംബയ് പൊലീസ് ഇന്ന് ലുക്ക്ഔട്ട് നോട്ടീസ് പുറപ്പെടുവിച്ചേക്കും\n25 JUNE 2019 03:02 PM IST\nബീഹാര് യുവതിക്ക് വിവാഹവാഗ്ദാനം നല്‍കി ലൈംഗി ചൂഷണം നടത്തിയ കേസില് ഒളിവില് കഴിയുന്ന ബിനോയി കോടിയേരിയെ അറസ്റ്റ് ചെയ്യാനാകാത്തതിനെ തുടര്‍ന്ന് മുംബയ് പൊലീസ് ഇന്ന് ലുക്ക്ഔട്ട് നോട്ടീസ് പുറപ്പെടുവിച്ചേക്കും. മുംബയ് ഒഷിവാര പൊലീസാണ് ലുക്ക് ഔട്ട് നോട്ടീസ് പുറപ്പെടുവിക്കുന്നത്. അറസ്റ്റ് ഒഴിവാക്കാന് ബിനോയി നല്‍കിയ മുന്‍കൂര് ജാമ്യാപേക്ഷയില് വാദം കേട്ട ശേഷം ഇന്നലെ വിധി പറയേണ്ടതായിരുന്നു. എന്നാല് ജഡ്ജ് അവധിയായതിനാല് വ്യാഴാഴ്ചയേ അക്കാര്യത്തില് തീരുമാനം ഉണ്ടാകൂ. വഞ്ചന, പീഡനം എന്നീ കുറ്റകൃത്യങ്ങള് ചുമത്തിയതിനാല് ജാമ്യം കിട്ടാനുള്ള സാധ്യത കുറവാണെന്ന് നിയമവിദഗ്ധര് പറയുന്നു. ബിനോയി ഹാജരാകണമെന്ന് ആവശ്യപ്പെട്ട് മുംബയ് പൊലീസ് തലശ്ശേരിയിലെ വീട്ടിലെത്തി നോട്ടീസ് നല്‍കിയിരുന്നു. അറസ്റ്റ് ചെയ്യാനായി അവര് കേരളത്തില് കുറേ ദിവസം താമസിക്കുകയും ചെയ്തിരുന്നു.\nകവിയൂര്, കിളിരൂര് പീഡനക്കേസുകളില് ബിനോയിക്കെതിരെ ആരോപണം ഉയര്‍ന്നെങ്കിലും അതൊന്നും തെളിയിക്കാനായില്ല. യു.എ.ഇ പൗരന് മര്‍സൂഖിയില് നിന്ന് പണം കടം വാങ്ങിയ ശേഷം അവിടം വിട്ട സംഭവത്തില് ആദ്യം ബിനോയി യാത്രാ വിലക്ക് നേരിട്ടു. പിന്നീട് മര്‍സൂഖി സി.പി.എം കേന്ദ്രകമ്മിറ്റിക്ക് പരാതി നല്‍കി. അവിടെ നിന്നും നീതി ലഭിക്കില്ലെന്ന് ഉറപ്പായതോടെ കേരളത്തില് പരാതി നല്‍കാന് എത്തുകയായിരുന്നു. വാര്‍ത്താസമ്മേളനം വിളിച്ച സകല കാര്യങ്ങളും വെളിപ്പെടുത്തുമെന്ന് മര്‍സൂഖിയുടെ അഭിഭാഷകന് പറയുകയും തിരുവനന്തപുരം പ്രസ്‌ക്ലബില് അതിനായി പണം അടയ്ക്കുകയും ചെയ്തിരുന്നു. സംസ്ഥാനത്തെ പ്രമുഖ പ്രവാസി വ്യവസായി ഇടപെട്ട് പണം നല്‍കുകയായിരുന്നു. അങ്ങനെയാണ് ആ കേസ് ഒതുക്കി തീര്‍ത്തത്. എന്നാല് അത്തരം ഇടപെടലുകളൊന്നും ബീഹാര് യുവതി നല്‍കിയ കേസില് ഉണ്ടാകില്ലെന്നാണ് അറിയുന്നത്.\nപ്രശ്‌നങ്ങള് ഉണ്ടായപ്പോഴേ ഒതുക്കീതീര്‍ക്കാമായിരുന്നു എന്നാണ് യുവതിയുടെ പരാതിയും അവര് മാധ്യമങ്ങളോട് പറഞ്ഞ കാര്യങ്ങളില് നിന്നും വ്യക്തമാകുന്നത്. മധ്യസ്ഥശ്രമം നടത്തിയ മലയാളി അഭിഭാഷകന് ശ്രീജിത്തിന്റെ പ്രതികരണവും ഇതാണ് ഉറപ്പാക്കുന്നത്. തനിക്കും മകനും ജീവിക്കാന് അഞ്ച് കോടി വേണമെന്നാണ് യുവതി ആവശ്യപ്പെട്ടത്. അത് നല്‍കിയില്ലെന്ന് മാത്രമല്ല, ഭീഷണിപ്പെടുത്തുകയും ചെയ്തു. കോടിയേരി ബാലകൃഷ്ണനെ ഇക്കാര്യം അഭിഭാഷകനായ ശ്രീജിത്ത് അറിയിച്ചിരുന്നു. എന്നാല് പണം നല്‍കാന് ആരും തയ്യാറായില്ല. കോടിയേരിക്കും കുടുംബത്തിനും മാത്രമല്ല സി.പി.എമ്മിനും കൂടിയാണ് അതിന്റെ തലവേദന ഏറ്റുവാങ്ങേണ്ടിവരുന്നത്.


Kerala govt meeting with teachers association representatives ahead of school reopening - സ്കൂൾ തുറക്കൽ: ആദ്യ ഘട്ടത്തിൽ യൂണിഫോമും ഹാജറും നിർബന്ധമാക്കില്ല\nസ്കൂൾ തുറക്കൽ: ആദ്യ ഘട്ടത്തിൽ യൂണിഫോമും ഹാജറും നിർബന്ധമാക്കില്ല\nവിദ്യാർത്ഥി, യുവജന, തൊഴിലാളി സംഘടനകളുടെ യോഗവും സർക്കാർ വിളിച്ചിട്ടുണ്ട്\nUpdated: September 30, 2021 4:22:27 pm\nPhoto- Vishal Srivastav\nതിരുവനന്തപുരം: സംസ്ഥാനത്ത് സ്‌കൂളുകൾ തുറക്കുമ്പോൾ ആദ്യ ഘട്ടത്തിൽ യൂണിഫോമും ഹാജറും നിർബന്ധമാക്കില്ല. ആദ്യ ഘട്ടത്തിൽ നേരിട്ട് പഠനത്തിലേക്കു കടക്കില്ല. സ്കൂൾ തുറക്കുന്നതു സംബന്ധിച്ച മാർഗനിർദേശങ്ങൾക്ക് അന്തിമ രൂപം നൽകുന്നതിന് മുന്നോടിയായി വിദ്യാഭ്യാസ മന്ത്രി അധ്യാപക സംഘടന പ്രതിനിധികളുമായി നടത്തിയ യോഗത്തിലാണ് ഈ തീരുമാനമുണ്ടായത്.\nഒരു ക്ലാസില് പരമാവധി 30 കുട്ടികളെ മാത്രം പ്രവേശിപ്പിച്ചുകൊണ്ട് ക്ലാസ് നടത്തണമെന്നാണ് അധ്യാപക സംഘടനകളുടെ നിര്‍ദേശം. ഇത് അംഗീകരിക്കപ്പെട്ടാൽ ഒന്നിടവിട്ട ദിവസങ്ങളിലായിരിക്കും ക്ലാസുകൾ. ഇങ്ങനെ ആഴ്ചയില് മൂന്ന് ദിവസംയിരിക്കും ക്ലാസ് ഉണ്ടാകുക. അതേസമയം, ഹയർ സെക്കൻഡറി ക്ലാസുകൾ ബാച്ചുകളായി ഒന്നിടവിട്ട ദിവസങ്ങളിലായിരിക്കും നടക്കുക.\nകുട്ടികളുടെ ആരോഗ്യസുരക്ഷ ഉറപ്പാക്കി, കോവിഡ് മാനദണ്ഡങ്ങൾ പാലിച്ചായിരിക്കും സ്കൂളുകളുടെ പ്രവർത്തനം. ആരോഗ്യപ്രശ്നങ്ങളുള്ള കുട്ടികള് സ്കൂളിൽ വരേണ്ടതില്ല. ആദ്യ ഘട്ടത്തിൽ നേരിട്ട് പഠനത്തിലേക്കു കടക്കാതെ ഹാപ്പിനസ് കരിക്കുലം വേണമെന്ന നിർദേശമാണ് അധ്യാപക സംഘടനകൾ യോഗത്തിൽ മുന്നോട്ടുവച്ചത്.\nസ്കൂള് തുറക്കുന്നതു സംബന്ധിച്ച കാര്യങ്ങളുടെ ജില്ലാതല ഏകോപനം കലക്ടര്‍മാര്‍ക്കായിരിക്കും. പ്രധാനാധ്യാപകര്, ജനപ്രതിനിധികള്, വിവിധ വകുപ്പ് പ്രതിനിധികള് എന്നിവരുടെ യോഗം കലക്ടർ വിളിച്ചുചേര്‍ക്കും. സ്കൂള് തലത്തില് ജാഗ്രതാ സമിതികള്‍ക്കു രൂപം നല്‍കും. എല്ലാ അധ്യാപകരും ജീവനക്കാരും വാക്സിന് സ്വീകരിക്കണം.\nവിദ്യാർത്ഥി, യുവജന, തൊഴിലാളി സംഘടനകളുടെ യോഗവും സർക്കാർ വിളിച്ചിട്ടുണ്ട്. ഇന്ന് വൈകുന്നേരമാണ് യുവജന സംഘടനകളുടെ യോഗം. ശനിയാഴ്ച രാവിലെ വിദ്യാഭ്യാസ സംഘടനകളുടെയും ഉച്ചയ്ക്ക് സ്‌കൂൾ തൊഴിലാളി സംഘടനകളുടെയും യോഗവും നടക്കും. ശനിയാഴ്ച വൈകുന്നേരം മേയർമാർ, ജില്ലാ പഞ്ചായത്ത് പ്രസിഡന്റുമാർ എന്നിവരുടെ യോഗവും ഞായറാഴ്ച എഇഒ, ഡിഇഒമാരുടെ യോഗവും സർക്കാർ വിളിച്ചിട്ടുണ്ട്.\nAlso Read: ഇന്ധനവില കുതിക്കുന്നു; പെട്രോൾ, ഡീസൽ വില ഇന്നും വർധിപ്പിച്ചു\nയോഗങ്ങളിൽ ഉയരുന്ന നിർദേശങ്ങൾ കണക്കിലെടുത്ത് വിദ്യാഭ്യാസ, ആരോഗ്യ സെക്രട്ടറിമാർ ഞായറാഴ്ചയോടെ സർക്കാരിന് മാർഗനിർദേശങ്ങൾ നൽകും. ഒക്ടോബർ അഞ്ചിനായിരിക്കും വിദ്യാഭ്യാസ വകുപ്പ് മാർഗരേഖ പുറത്തിറക്കുക.\nWeb Title: Kerala govt meeting with teachers association representatives ahead of school reopening


വോട്ടിംങ് മെഷീനുമായി നേതാവിന്റെ വീട്ടില് കിടന്നുറങ്ങി; പോളിങ് ഓഫീസര്‍ക്ക് സസ്‌പെന്‍ഷന്\n2021-04-06 06:10:08 pm IST\nകൊല്‍ക്കത്ത: വോട്ടിംഗ് മെഷീനുമായി തൃണമൂല് കോണ്‍ഗ്രസ്സ് നേതാവിന്റെ വീട്ടില് കിടന്നുറങ്ങിയെന്ന ആരോപണത്തില് പോളിങ്് ഓഫീസറിനെ സസ്‌പെന്‍ഡ് ചെയ്തു. വോട്ടിങ് മെഷീനും വി.വി പാറ്റും വാങ്ങി ഹൗറയിലെ തന്റെ ബന്ധു കൂടിയായ തൃണമൂല് നേതാവിന്റെ വീട്ടിലാണ് ഉദ്യോഗസ്ഥന് പോയി കിടന്നത്.\nഇയാള് കൊണ്ടുപോയ ഇലക്ട്രോണിക് വോട്ടിംഗ് മെഷീനും വി.വി പാറ്റും തെരഞ്ഞെടുപ്പിന് ഉപയോഗിക്കില്ലെന്ന് തെരഞ്ഞെടുപ്പ് കമ്മീഷന് വ്യക്തമാക്കി. ഇയാള്‍ക്കെതിരെ കര്‍ശന നടപടികള് സ്വീകരിക്കുമെന്ന് അധികൃതര് അറിയിച്ചിട്ടുണ്ട്. അവിടെ സുരക്ഷാ ചുമതലുയള്ള പോലീസ് ഉദ്യോഗസ്ഥരും നടപടി നേരിടേണ്ടി വരുമെന്ന് അധികൃതര് വ്യക്തമാക്കി.\nഹൗറ ജില്ലയിലെ ഉലുബേറിയ ഉത്തര് എ.സി 177ലെ സെക്ടര് 17ലെ സെക്ടര് ഓഫീസര് ആയ തപന് സര്‍ക്കാരിനെതിരെയാണ് നടപടിയെടുത്തിട്ടുള്ളത്. ഇയാള് വോട്ടിങ് മെഷിനുമായി ഒരു ബന്ധു വീട്ടില് എത്തി കിടന്നുറങ്ങുകയായിരുന്നു. ഇത് തിരഞ്ഞെടുപ്പ് കമ്മീഷന്റെ നിര്‍ദ്ദേശങ്ങള്‍ക്ക് എതിരാണ്. തൃണമൂല് നേതാവിന്റെ വീട്ടിലേക്ക് കൊണ്ടുപോയ വോട്ടിങ് മെഷീന് പരിശോധിച്ച് വരികയാണ്. ഒരു പ്രത്യേക മുറിയില് തെരഞ്ഞെടുപ്പ് നിരീക്ഷകന്റെ കസ്റ്റഡിയിലാണ് ഈ ഇവിഎം എന്നും കമ്മീഷന് പുറത്തിറക്കിയ പ്രസ്താവനയില് കുറിച്ചു.\nസംഭവം പ്രതിപക്ഷ പാര്‍ട്ടികള് പശ്ചിമബംഗാളില് വലിയ വിവാദ വിഷയമാക്കി ഉയര്‍ത്തിയിട്ടുണ്ട്. അസമില് ബിജെപി നേതാവിന്റെ വാഹനത്തില് വോട്ടിങ് മെഷീന് കൊണ്ടുപോയതിന് പിന്നാലെയാണ് പശ്ചിമബംഗാളിലെ പുതിയ സംഭവം.\nVVPAT evm voting mechine trinamul congress leader house polling officer suspention


അര്‍ജുന് ആയങ്കിയുടെ ഭാര്യക്ക് കസ്റ്റംസിന്‍റെ നോട്ടീസ് - Bharath News Live\nരാമനാട്ടുകര സ്വര്‍ണക്കടത്ത് കേസില് പ്രതി അര്‍ജുന് ആയങ്കിയുടെ ഭാര്യ അമലക്ക് കസ്റ്റംസിന്‍റെ നോട്ടീസ്. തിങ്കളാഴ്ച കസ്റ്റംസ് ഓഫീസില് ഹാജരാകണമെന്നാണ് നോട്ടീസ്. കേസുമായി ബന്ധപ്പെട്ട കാര്യങ്ങൾ ചോദിച്ചറിയുവാൻ കൊച്ചിയിലെ ഓഫീസിൽ ഹാജരാകാനാണ് അമലയ്ക്ക് ലഭിച്ചിരിക്കുന്ന നിർദേശം.\nഅതേസമയം സ്വര്‍ണക്കടത്തിന് പിന്നില് ടി. പി കേസ് പ്രതികളായ കൊടി സുനിയും ഷാഫിയും ആണെന്ന് അര്‍ജുന് ആയങ്കി പറഞ്ഞതായി ഷെഫീഖ് കസ്റ്റംസിന് മൊഴി നല്‍കി. സ്വര്‍ണം കവര്‍ച്ച ചെയ്തിട്ടുണ്ടെന്ന് കസ്റ്റംസിനോട് അര്‍ജുന് സമ്മതിച്ചു. ഇതാദ്യമായാണ് സ്വര്‍ണക്കടത്തിലെ ബന്ധം സമ്മതിച്ചുള്ള മൊഴി അര്‍ജുന് നല്‍കുന്നത്.\nദുബൈയില് നിന്ന് കൊണ്ടുവരുന്ന സ്വര്‍ണം ഒരു തവണ കവര്‍ച്ച ചെയ്തിട്ടുണ്ട്. 21ാം തിയതി കരിപ്പൂരില് എത്തിയത് പൊട്ടിക്കല് പ്ലാനുമായാണ്. പൊട്ടിക്കലിന് സഹായിക്കുന്നത് ദുബൈയിലെ സുഹൃത്താണെന്നും അര്‍ജുന് മൊഴി നല്‍കി. കണ്ണൂരിലെ തെളിവെടുപ്പിന് ശേഷം അര്‍ജുനെ ഇന്ന് രാത്രിയോടെ കൊച്ചിയില് എത്തിക്കും.\nഷെഫീഖിന്‍റെ മൊഴിയുടെ അടിസ്ഥാനത്തില് വരും ദിവസങ്ങളില് അര്‍ജുനെ വിശദമായി ചോദ്യം ചെയ്യും. ചൊവ്വാഴ്ച വരെയാണ് അര്‍ജുന് കസ്റ്റംസിന്‍റെ കസ്റ്റഡിയില് ഉള്ളത്.


സാര്‍ക്ക് രാജ്യങ്ങള്‍ക്കുള്ള ഇന്ത്യയുടെ സമ്മാനം; ജിസാറ്റ്9ഇന്ന് വിക്ഷേപിക്കും | Reporter Live\nBy Web Desk\tMay 5, 2017 10:41 am A+ A-\nശ്രീഹരിക്കോട്ട: സാര്‍ക്ക് രാജ്യങ്ങള്‍ക്കുള്ള ഇന്ത്യയുടെ സമ്മാനം സൗത്ത് ഏഷ്യന് ഉപഗ്രഹം ഇന്ന് ശ്രീഹരിക്കോട്ടയില് നിന്നും വിക്ഷേപിക്കും. വൈകീട്ട് അഞ്ച് മണിക്ക് ശ്രീഹരിക്കോട്ടയില് നിന്ന് ജിഎസ്എല്‍വി9 റോക്കറ്റ് ഉപയോഗിച്ചാണ് ഉപഗ്രഹം വിക്ഷേപിക്കുക. ഉപഗ്രഹത്തിലൂടെ ലഭിക്കുന്ന വിവരങ്ങള് സാര്‍ക്കിലെ പാകിസ്താന് ഒഴികെയുള്ള7അംഗരാജ്യങ്ങല് പര്‌സപരം പങ്കുവക്കും. ദക്ഷിണേഷ്യയിലെ മുഴുവന് രാജ്യങ്ങളുമായുള്ള സഹകരണമാണ് ഇതിലൂടെ ലക്ഷ്യമിടുന്നത്. ഒപ്പം ഈ രംഗത്ത് ചൈനയെ കവച്ചു വക്കുക എന്ന ഉദ്ദേശ്യവും ഇന്ത്യക്കുണ്ട്.\nവാര്‍ത്താവിനിമയം, ടെലിവിഷന് സംപ്രേക്ഷണം, ഡിടിഎച്ച്, വിദ്യാഭ്യാസം, ടെലിമെഡിസിന് ഉള്‍പ്പെടെയുള്ളവയ്‌ക്കെല്ലാം പ്രയോജനപ്പെടുന്ന ഉപഗ്രഹമാണ് ജിസാറ്റ്-9. വാര്‍ത്താവിതരണത്തിനൊപ്പം പ്രകൃതി ദുരന്തത്തെക്കുറിച്ചുള്ള മുന്നിറിയിപ്പും ഉപഗ്രഹം നല്‍കും. ഏകദേശം 2250 കിലോയാണ് ഇതിന്റെ ഭാരം. നിര്‍മ്മാണ ചെലവായ 235 കോടി രൂപ വഹിക്കുന്നത് ഇന്ത്യയാണ്. സൗത്ത് ഏഷ്യന് രാജ്യങ്ങള്‍ക്ക് വാര്‍ത്താ വിനിമയ രംഗത്ത് 12 വര്‍ഷത്തോളം ഈ ഉപഗ്രഹത്തിന്റെ സേവനം ലഭ്യമാകും.\nബഹിരാകാശ രംഗത്ത് വലിയ നേട്ടങ്ങള് സ്വന്തമാക്കുന്നതിനിടയിലാണ് 2014ല് കാഠ്മണ്ഡുവിലെ സാര്‍ക് ഉച്ചകോടിക്കിടെ പ്രധാനമന്ത്രി നരേന്ദ്ര മോദി അയല്‍ക്കാര്‍ക്കുള്ള ഇന്ത്യയുടെ സമ്മാനം എന്ന നിലയിലുള്ള ഉപഗ്രഹ വിക്ഷേപണത്തിന്റെ കാര്യം പ്രഖ്യാപിച്ചത്. ദക്ഷിണേഷ്യന് രാജ്യങ്ങള്‍ക്കായി ഒരു പൊതു ഉപഗ്രഹം വിക്ഷേപിക്കുമെന്ന പ്രധാനമന്ത്രി ആ വാഗ്ദാനമാണ് ഇന്ന് യാഥാര്‍ത്ഥ്യമാകുന്നത്.


വ്യാജ ഹർത്താൽ സന്ദേശം പ്രചരിപ്പിച്ച എറണാകുളം സ്വദേശിയെ തിരിച്ചറിഞ്ഞു; സംഘത്തിൽ കൂടുതൽ പേർ..!! - FUTURELINE\nജമ്മു കാശ്മീരിലെ കത്വ പീഡന കേസുമായി ബന്ധപ്പെട്ട് സംസ്ഥാനത്ത് വ്യാജ ഹര്‍ത്താല് സന്ദേശം പ്രചരിപ്പിച്ചവരില് ഒരാളെ അന്വേഷണസംഘം തിരിച്ചറിഞ്ഞു. എറണാകുളം സ്വദേശിയാണ് ഇയാള്. ഹര്‍ത്താലുമായി ബന്ധപ്പെട്ട പൊലീസ് അന്വേഷണത്തില് നിര്‍ണ്ണായക വഴിത്തിരിവാണിത്.\nസംഘത്തില് കൂടുതല് പേരുളളതായാണ് സംശയം. ഇതുമായി ബന്ധപ്പെട്ട് കൂടുതല് ഫെയ്‌സ്ബുക്ക് ഐഡികള് പൊലീസിന്റെ നിരീക്ഷണത്തിലാണ്. അതേസമയം വ്യാജ ഐഡി ഉപയോഗിച്ചാണ് ഹര്‍ത്താല് വാര്‍ത്ത പ്രചരിപ്പിച്ചതെന്ന് പൊലീസ് കണ്ടെത്തി. ഇതോടെ സംഭവത്തിന് പിന്നില് ശക്തമായ ഗൂഢാലോചന നടന്നെന്ന സംശയമാണ് പൊലീസിനുള്ളത്.\nസോഷ്യല് മീഡിയവഴി മതസ്പര്‍ദ്ധ വളര്‍ത്താന് ശ്രമിച്ചതിന് കടുവള്ളി സ്വദേശി മുനീറിനെതിരെ പൊലീസ് കേസെടുത്തു. മുസ്ലീം ലീഗ് ഗ്രൂപ്പുകളിലൂടെയാണ് ഇത്തരത്തില് മതസ്പര്‍ദ്ധ വളര്‍ത്തുന്ന ഓഡിയോ പരാമര്‍ശങ്ങള് പ്രചരിച്ചത്. വാട്സ് ആപ് ഗ്രൂപ്പുകള് വഴി നടത്തിയ ഇത്തരം പ്രചരണങ്ങളെക്കുറിച്ച് പൊലീസ് കൂടുതലായി അന്വേഷിച്ച് വരികയാണ്.\nമുന്‍കൂട്ടി ആസൂത്രണം ചെയ്ത അക്രമമാണ് അപ്രഖ്യാപിത ഹര്‍ത്താലിന്റെ ഭാഗമായി ഉണ്ടായതെന്നാണ് പൊലീസിന്റെ കണ്ടെത്തല്. യുവാക്കളുടെ വലിയ ശൃംഖലയെ ഇതിന് സജ്ജരാക്കിയിരുന്നു. പിന്നില് പ്രവര്‍ത്തിച്ച സംഘടനകളുടെ രാഷ്ട്രീയസ്വാധീനം വര്‍ധിപ്പിക്കുകയായിരുന്നു ലക്ഷ്യം. ഇതിന്റെ ഭാഗമായി ഇനിയും ബോധപൂര്‍വമുള്ള സംഘര്‍ഷങ്ങള്‍ക്ക് സാധ്യതയുണ്ടെന്ന് രഹസ്യാന്വേഷണ വിഭാഗം മുന്നറിയിപ്പുനല്‍കി.\nരഹസ്യാന്വേഷണ വിഭാഗം മുന്നറിയിപ്പ് നല്‍കിയതിനെത്തുടര്‍ന്നാണ് കോഴിക്കോട് നിരോധനാജ്ഞ പ്രഖ്യാപിച്ചിരിക്കുന്നതെന്ന് സിറ്റി പൊലീസ് കമ്മീഷണര് എസ് കാളിരാജ് മഹേഷ് കുമാര് വ്യക്തമാക്കി. ഇന്നു വൈകിട്ട് നാലു മുതല് ഏഴു ദിവസത്തേക്കാണ് നിരോധനാജ്ഞ പ്രഖ്യാപിച്ചിരിക്കുന്നത്.\nഹര്‍ത്താലിന്റെ തൊട്ടുപിന്നാലെ മലപ്പുറം ജില്ലയുടെ ചില ഭാഗങ്ങളില്‍നിരോധനാജ്ഞ പ്രഖ്യാപിച്ചിരുന്നു. കേരളാ പൊലീസ് നിയമം 78,79 വകുപ്പ് പ്രകാരം മലപ്പുറം ജില്ലാ പൊലീസ് മേധാവി ദേബേഷ് കുമാര് ബെഹ്റയാണ്‌നിരോധനാജ്ഞ പ്രഖ്യാപിച്ചിരുന്നത്. ജില്ലയിലെ താനൂര്, തിരൂര്, പരപ്പനങ്ങാടി പൊലീസ് സ്റ്റേഷന് പരിധികളിലാണ് നിരോധനാജ്ഞ പ്രഖ്യാപിച്ചിരുന്നത്.\nPrevious: എന്തായാലും ലോകകപ്പിനെത്തുമെന്ന് ആവര്‍ത്തിച്ച് പറഞ്ഞ് സൂപ്പര്‍താരം…!!\nNext: ഇന്ത്യ – നേപ്പാള് – ചൈന സാമ്പത്തിക ഇടനാഴിയുമായി ചൈന..!!\nവണ്ടിപ്പെരിയാറില് ഒന്നാംക്ലാസ് വിദ്യാര്‍ത്ഥിക്ക് അധ്യാപികയുടെ ക്രൂരമര്‍ദ്ദനം..!!


‘പെണ്‍കുട്ടിയെ വിവാഹം ചെയ്യണം’; കൊട്ടിയൂർ കേസ് പ്രതി റോബിനും സുപ്രീം കോടതിയിൽKannur Varthakal Online\nന്യൂഡല്‍ഹി: കൊട്ടിയൂര് പീഡനക്കേസില് ശിക്ഷ അനുഭവിക്കുന്ന മുന് വൈദികന് റോബിന് വടക്കുംചേരി ജാമ്യം അനുവദിക്കണമെന്ന് ആവശ്യപ്പെട്ട് സുപ്രീംകോടതിയില് ഹര്‍ജി നല്‍കി. ഇരയായ പെണ്‍കുട്ടിയെ വിവാഹം കഴിക്കുന്നതിനാണ് ജാമ്യം അനുവദിക്കണമെന്ന ആവശ്യം ഉന്നയിക്കുന്നത്. ഹര്‍ജി ജസ്റ്റിസ്മാരായ വിനീത് ശരണ്, ദിനേശ് മഹേശ്വരി എന്നിവരടങ്ങിയ സുപ്രീംകോടതി ബെഞ്ച് നാളെ പരിഗണിക്കും.\nകഴിഞ്ഞ ദിവസം റോബിന് വടക്കുംചേരിയെ വിവാഹം കഴിക്കാന് അനുമതി തേടി ഇരയും സുപ്രീംകോടതിയില് ഹര്‍ജി സമര്‍പ്പിച്ചിട്ടുണ്ട്. നാല് വയസുള്ള മകനെ സ്‌കൂളില് ചേര്‍ക്കുമ്പോള് അച്ഛന്റെ പേര് രേഖപ്പെടുത്തുന്നതിന് വിവാഹം അനിവാര്യമാണെന്ന് വ്യക്തമാക്കിയാണ് ഇര സുപ്രീംകോടതിയെ സമീപിച്ചിരിക്കുന്നത്. ഈ ഹര്‍ജിയും നാളെ പരിഗണിക്കുന്ന കേസുകളുടെ ലിസ്റ്റില് സുപ്രീംകോടതി ഉള്‍പ്പെടുത്തിയിട്ടുണ്ട്.\nവിവാഹത്തിനായി ജാമ്യം അനുവദിക്കണമെന്ന റോബിന് വടക്കുംചേരിയുടെ ആവശ്യം നേരത്തെ ഹൈക്കോടതി തള്ളിയിരുന്നു. ജാമ്യം അനുവദിക്കുന്നത് വിവാഹത്തിന് നേരിട്ടോ അല്ലാതെയോ നിയമാനുമതി നല്‍കുന്നതു പോലെയാകും. അതിനാല്, ഈ വിഷയത്തില് അഭിപ്രായമൊന്നും രേഖപ്പെടുത്താതെ അകന്നു നില്‍ക്കുയാണെന്നാണ് ഹൈക്കോടതി ജാമ്യ അപേക്ഷ തള്ളിക്കൊണ്ട് വ്യക്തമാക്കിയിരുന്നത്. ഇതിന് എതിരെയാണ് റോബിന് വടക്കുംചേരി സുപ്രീംകോടതിയെ സമീപിച്ചത്.\nPrevious കർണാടകത്തിലേക്ക് വരുന്നവർക്ക് ആർ.ടി.പി.സി.ആർ. സർട്ടിഫിക്കറ്റ് നിർബന്ധമാക്കി.\nNext കേരളത്തില് ഇന്ന് 20,728 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 12.14%


Emalayalee.com - മധുബാല തെലുങ്ക് ചിത്രത്തിലൂടെ തിരിച്ചുവരവിന്\nമധുബാല തെലുങ്ക് ചിത്രത്തിലൂടെ തിരിച്ചുവരവിന്\nFILM NEWS 03-Apr-2013\nറോജ എന്ന മണിരത്‌നം ചിത്രത്തില് തകര്‍ത്ത് അഭിനയിച്ച നടി മധുബാല തെലുങ്ക് ചിത്രത്തിലൂടെ തിരിച്ചുവരവിന് ഒരുങ്ങുന്നു. തൊണ്ണൂറുകളില് മിന്നുന്ന താരമായി മാറിയ മധുബാല തെന്നിന്ത്യയിലും ബോളിവുഡിലും തിരക്കുള്ള നടിയായിരുന്നു.\nവിവാഹശേഷം അഭിനയ ജീവിതത്തിന് ഇടവേള നല്‍കിയ താരം ഹിന്ദിയില് ചില സിനിമകള് ചെയ്‌തെങ്കിലും തെലുങ്കില് ഒരുപാട് കാലത്തിനു ശേഷമാണ് അഭിനയിക്കാന് പോകുന്നത്. ഇന്ദ്രഗാന്തി മോഹനകൃഷ്‌ണ സംവിധാനം ചെയ്യുന്ന അന്തകു മുന്തു ആ തരുവാത എന്ന സിനിമയില് സുമാന്ത് അശ്വിന്രെ അമ്മ വേഷത്തിലാണ് താരം അഭിനയിക്കുക.\nവെങ്കടേഷ് നായകനായ ഗണേഷ് എന്ന സിനിമയാണ് താരം അവസാനമായി അഭിനയിച്ച തെലുങ്കു ചിത്രം. ഒറ്റയാള് പട്ടാളം എന്ന മലയാളം സിനിമയിലൂടെയാണ് നടി അഭിനയ ലോകത്തേയ്‌ക്ക് എത്തിയത്.


‘വസന്തയെ അറസ്റ്റ് ചെയ്യണം’; അമ്പിളിയുടെ മൃതദേഹം തടഞ്ഞ് നാട്ടുകാര്, പ്രതിഷേധം\n‘വസന്തയെ അറസ്റ്റ് ചെയ്യണം’; അമ്പിളിയുടെ മൃതദേഹം തടഞ്ഞ് നാട്ടുകാര്, പ്രതിഷേധം\nനെയ്യാറ്റിന്‍കരയില് മരിച്ച ദമ്പതികളില് അമ്പിളിയുടെ മൃതദേഹം തടഞ്ഞ് നാട്ടുകാര്. അയല്‍വാസിയായ വസന്തയെ അറസ്റ്റ് ചെയ്യണമെന്ന് ആവശ്യപ്പെട്ടാണ് പ്രതിഷേധം. മൃതദേഹം കൊണ്ടുവന്ന ആംബുലന്‍സ് നാട്ടുകാര് തടഞ്ഞിരിക്കുകയാണ്. രാജന്റെയും അമ്പിളിയുടെയും മക്കള്‍ക്ക് ജോലി ഉറപ്പാക്കണമെന്നും നാട്ടുകാര് ആവശ്യപ്പെട്ടു. നിലവില് വസന്തയെ വീട്ടില്‍നിന്നും പൊലീസ് കസ്റ്റഡിയിലെടുത്ത് മാറ്റിയിരിക്കുകയാണ്. രാഹുലിനും രഞ്ജിത്തിനും ഭൂമി വിട്ടുകൊടുക്കില്ലെന്നാണ് പരാതിക്കാരികൂടിയായ വസന്ത അറിയിച്ചിരിക്കുന്നത്.ഭൂമി ആര്‍ക്കും വിട്ടുകൊടുക്കില്ലെന്നും ഭൂമി തന്റേതാണെന്ന് തെളിയിക്കും. ഭൂമി വേറെ ആര്‍ക്കെങ്കിലും എഴുതി കൊടുക്കുമെന്നും എന്നാല് ഗുണ്ടായിസം കാണിച്ചവര്‍ക്ക് ഭൂമി നല്‍കില്ലെന്നും വസന്ത പറഞ്ഞു. […]\n29 Dec 2020 5:58 AM GMT\nനെയ്യാറ്റിന്‍കരയില് മരിച്ച ദമ്പതികളില് അമ്പിളിയുടെ മൃതദേഹം തടഞ്ഞ് നാട്ടുകാര്. അയല്‍വാസിയായ വസന്തയെ അറസ്റ്റ് ചെയ്യണമെന്ന് ആവശ്യപ്പെട്ടാണ് പ്രതിഷേധം. മൃതദേഹം കൊണ്ടുവന്ന ആംബുലന്‍സ് നാട്ടുകാര് തടഞ്ഞിരിക്കുകയാണ്.\nരാജന്റെയും അമ്പിളിയുടെയും മക്കള്‍ക്ക് ജോലി ഉറപ്പാക്കണമെന്നും നാട്ടുകാര് ആവശ്യപ്പെട്ടു.\nനിലവില് വസന്തയെ വീട്ടില്‍നിന്നും പൊലീസ് കസ്റ്റഡിയിലെടുത്ത് മാറ്റിയിരിക്കുകയാണ്. രാഹുലിനും രഞ്ജിത്തിനും ഭൂമി വിട്ടുകൊടുക്കില്ലെന്നാണ് പരാതിക്കാരികൂടിയായ വസന്ത അറിയിച്ചിരിക്കുന്നത്.\n”ഭൂമി ആര്‍ക്കും വിട്ടുകൊടുക്കില്ല. ഭൂമി എന്റേതാണെന്ന് തെളിയിക്കും. നിയമത്തിന്റെ വഴിയിലൂടെയാണ് ഞാന് പോയത്. ഒരു കുറ്റവും ചെയ്തിട്ടില്ല. കഴുത്ത് അറുത്താലും ഈ കുടുംബത്തിന് ഭൂമി നല്‍കില്ല. ഗുണ്ടായിസം കാണിച്ചാണ് ഇവര് വസ്തു കൈക്കലാക്കിയത്. ഇങ്ങനെ ഗുണ്ടായിസം കാണിച്ചവരോട് ഒരു വിട്ടുവീഴ്ചയുമില്ല. മക്കള് നല്‍കിയ പണം കൊണ്ടാണ് വസ്തു വാങ്ങിയത്. പാവപ്പെട്ട മറ്റാര്‍ക്ക് നല്‍കിയാലും ഇവര്‍ക്ക് ഭൂമി നല്‍കില്ല. പട്ടയം, ആധാരം എല്ലാം എന്റെ കയ്യിലുണ്ട്’, വസന്ത പറഞ്ഞു.\nസംഭവത്തില് പൊലീസിന് മനുഷ്യാവകാശ കമ്മീനും നിര്‍ദ്ദേശം നല്‍കിയിട്ടുണ്ട്.


കുടുംബം ഒരു ഇൻസ്റ്റിറ്റ്യൂഷണൽ ക്വാറന്റൈൻ - Boolokam\nHome Family കുടുംബം ഒരു ഇൻസ്റ്റിറ്റ്യൂഷണൽ ക്വാറന്റൈൻ\nകുടുംബം എന്ന ഇൻസ്റ്റിറ്റ്യൂഷണൽ ക്വാറന്റൈൻ. ഇന്നലെ പിതാവ് 54 ദിവസം പ്രായമായ സ്വന്തം പെൺകുഞ്ഞിനെ തല നിലത്തടിച്ചു മാരക പരിക്ക് ഏൽപ്പിച്ചു. ഇടുക്കി കുമളിയിലെ ഷെരീഫ് എന്ന കുട്ടിയുടെ അവസ്ഥ നമുക്ക് അറിയാം. 54 ദിവസം പ്രായമായ കുഞ്ഞിന് തലക്കു പരിക്കേറ്റാലുള്ള അവസ്ഥ. 😰😰\nകുടുംബ മഹത്വം വിളിച്ചു കൂവുന്ന അംഗസംഖ്യ വർധിപ്പിക്കാൻ വടിവാൾ സമ്മാനിക്കുന്ന മതങ്ങളുടെ അനുയായികളാണ് ഇത്തരം ക്രൂരതകൾ കൂടുതലും നടത്തുന്നത്. കഴിഞ്ഞ ദിവസം കാർത്തിക പള്ളിയിൽ അമ്മയുടെ പീഡനം സഹിക്കാതെ 12 വയസുകാരി ആത്മഹത്യ ചെയ്തു. നേരത്തെ അമ്മയുടെ പീഡനത്തിനെതിരെ നാട്ടുകാരും പിങ്ക് പോലീസും ഇടപെട്ടെങ്കിലും കുടുംബം എന്ന ഇരുമ്പു മറ കാണിച്ചു അവരെ പേടിപ്പിച്ചു ഓടിച്ചു. കുട്ടികളും സ്ത്രീകളും മറ്റ് ദുർബല വിഭാഗങ്ങളും ഏറ്റവും കൂടുതൽ പീഡനം അനുഭവിക്കുന്നത് സ്വന്തം വീട്ടിൽ വച്ചോ വീട്ടിൽ നിന്നോ അല്ലെങ്കിൽ അടുത്ത ബന്ധുക്കളിൽ നിന്നോ ആണ് എന്നത് കൃത്യമായി ഡാറ്റ ഉള്ളതാണ്.\nഎത്ര കേസുകൾ ഇപ്രകരം ഉള്ളത് അറിയാതെ പോകുന്നു. കുട്ടികളുൾപ്പെടെ എത്ര പേർ ദുരിതം അനുഭവിച്ചു കൊണ്ടിരിക്കുന്നു. കുടുംബ സംവിധാനത്തിൽ ഉണ്ടാകുന്ന ഇത്തരം അതിക്രമങ്ങൾ കുടുംബാംഗങ്ങൾ തന്നെ മൂടി വയ്ക്കുന്നു ഇടപെടുന്നവരെ ഒറ്റപ്പെടുത്തി ആക്രമിക്കുന്നു. ആർക്കെന്തു വന്നാലും കുടുംബ മഹത്വം കുറക്കുന്നത് മോശമല്ലേ?\nഏതായലും കേരളത്തിൽ കുടുംബ സംവിധാനങ്ങളിൽ നടക്കുന്ന അതിക്രമങ്ങൾതടയാൻ ഇല്ലാതാക്കാൻ ഉണ്ടായാൽ പുറത്തു കൊണ്ടുവരാൻ ഇരകളെ രക്ഷിക്കാൻ പ്രതികളെ നിയമത്തിന്റ മുമ്പിൽ കൊണ്ടുവരാൻ ഏറെ സംവിധാനങ്ങൾ സർക്കാർ കോടികൾ ചിലവഴിച്ചു സംവിധാനങ്ങൾ ഉണ്ടാക്കിയിട്ട് ഉണ്ടെങ്കിലും അവയെല്ലാം കുടുംബമെന്ന തടവറക്കു മുമ്പിൽ മുട്ടുവിറക്കുന്ന സാഹചര്യമാണ് നടന്നു വരുന്നത്. അതിനു മാറ്റം ഉണ്ടായേ തീരൂ.. അല്ലെങ്കിൽ ഇത്തരം ദുരന്തങ്ങൾ വീണ്ടും ആവർത്തിക്കും.\nPrevious articleഈ വർഷത്തെ ആദ്യത്തെ സൂര്യഗ്രഹണം നാളെ ( ജൂൺ 21 ) നടക്കും\nNext articleഅംഗൻവാടി പരാമർശത്തിൽ ശ്രീനിവാസൻ പറഞ്ഞതിലെന്താണ് തെറ്റെന്ന് വാദിക്കുന്നവരുണ്ട് !


പി.എസ്.സി പരീക്ഷയുടെ ചോദ്യങ്ങള് ഇനി മലയാളത്തിലും; ഐക്യമലയാള പ്രസ്ഥാനത്തിന്റെ സമരത്തിന് ഉജ്ജ്വലവിജയം\nതിരുവനന്തപുരം: പി.എസ്.സി പരീക്ഷകള് മലയാളത്തിലാക്കണമെന്ന ആവശ്യത്തിന് തത്വത്തില് അംഗീകാരം. സര്‍ക്കാരിനും പി.എസ്.സിക്കും ഇക്കാര്യത്തില് യോജിപ്പാണെന്ന് പി.എസ്.സി ചെയര്‍മാന് അറിയിച്ചു. പി.എസ്.സി പരീക്ഷകളെല്ലാം മലയാളത്തിലും നടത്തണമെന്നാവശ്യപ്പെട്ട് ഐക്യമലയാളപ്രസ്ഥാനം നിരാഹാരസമരം നടത്തുന്ന പശ്ചാത്തലത്തില് മുഖ്യമന്ത്രിയുമായുള്ള ചര്‍ച്ചയ്ക്ക് ശേഷം മാധ്യമങ്ങളോട് സംസാരിക്കുകയായിരുന്നു പി.എസ്.സി ചെയര്‍മാന് എം.കെ.സക്കീര്.\nപി.എസ്.സിയുടെ കീഴില് നടക്കുന്ന മുഴുവന് പരീക്ഷകളും മലയാളത്തിലാക്കണമെന്ന നിലപാടാണ് മുഖ്യമന്ത്രിയുമായുള്ള യോഗത്തില് പി.എസ്.സി ചെയര്‍മാന് അറിയിച്ചത്. ഇതിന്റെ പ്രായോഗിക വശങ്ങള് പരിശോധിക്കാനായി ഒരു സമിതി രൂപീകരിക്കാനാണ് ഇപ്പോള് യോഗത്തിലെടുത്തിരിക്കുന്ന തീരുമാനം. ഇതില് ഒരു സര്‍വ്വകലാശാല അധ്യാപകന് കൂടിയുണ്ടായിരിക്കും. കെ.എസ്.എസ് ഉള്‍പ്പെടെയുള്ള പരീക്ഷകള് മലയാളത്തില് നടത്താമെന്നാണ് ധാരണയായിരിക്കുന്നത്.\nഅതേസമയം ഇക്കാര്യത്തില് ഔദ്യോഗികമായ അറിയിപ്പ് ലഭിക്കുന്നതുവരെ സമരം തുടരുമെന്നാണ് ഐക്യമലയാള പ്രസ്ഥാനം അറിയിച്ചിരിക്കുന്നത്. മലയാളത്തിലും പരീക്ഷ വേണമെന്ന ആവശ്യമുന്നയിച്ച് കഴിഞ്ഞ കഴിഞ്ഞ മാസം 29 മുതലാണ് ഐക്യമലയാള പ്രസ്ഥാനം പി.എസ്.സി ആസ്ഥാനത്ത് സമരം ആരംഭിച്ചത്. അടൂര് ഗോപാലകൃഷ്ണന്, എം.ടി വാസുദേവന് നായര്, സുഗതകുമാരി തുടങ്ങി സാഹിത്യ- സാംസ്‌കാരിക രംഗത്തെ നിരവധി പ്രമുഖര് സമരത്തിന് ഐക്യദാര്‍ഢ്യം പ്രഖ്യാപിച്ച് രംഗത്തെത്തിയിരുന്നു.\nകവി കിളിമാനൂര് മധുവിന് ആദരാഞ്ജലികള്


മിക്ക സംസ്ഥാനങ്ങളിലും 60% നു മുകളിൽ ജനങ്ങൾക്കും കോവിഡ് ബാധിച്ചു കഴിഞ്ഞു എന്നാണ് മനസിലാക്കാൻ കഴിയുന്നത്:ആരോഗ്യ വിദഗ്ധൻ ഡോ. എസ്.എസ്. സന്തോഷ്‌കുമാർ എഴുതുന്നു | Kairali News | kairalinewsonline.com\nമിക്ക സംസ്ഥാനങ്ങളിലും 60% നു മുകളിൽ ജനങ്ങൾക്കും കോവിഡ് ബാധിച്ചു കഴിഞ്ഞു എന്നാണ് മനസിലാക്കാൻ കഴിയുന്നത്:ആരോഗ്യ വിദഗ്ധൻ ഡോ. എസ്.എസ്. സന്തോഷ്‌കുമാർ എഴുതുന്നു\nകോവിഡ് മഹാമാരി ലോകത്തെ കാൽക്കീഴിലാക്കിയിട്ട് ഒരു വർഷം പിന്നിടുന്നു. നിരന്തരമായ ലോക്ഡൗണുകളും നിയന്ത്രണങ്ങളും മൂലം ഏതാണ്ടൊക്കെ നിർജീവമായ ഒരു വർഷമാണ് നമ്മെ കടന്നുപോകുന്നത്. ഇനിയും ഇതിനൊരു അറുതിവന്നിട്ടില്ല. പല രാജ്യങ്ങളിലും രണ്ടാംതരംഗം പൊട്ടിപ്പുറപ്പെടുന്നു.\nശാസ്ത്രം വളരെയേറെ പുരോഗമിച്ച ഒരു കാലഘട്ടത്തിൽ, ദീർഘകാലം മനുഷ്യരാശിക്ക് അതിജീവിക്കേണ്ടിവന്ന ഒന്നായിട്ടായിരിക്കും ചരിത്രം കോവിഡിനെ രേഖപ്പെടുത്തുക. വാക്സിനുകൾ വരുന്നതോടുകൂടി മാത്രമേ കോവിഡ്-19 മഹാമാരിയെ പൂർണമായും ലോകത്തിന് വരുതിയിലാക്കാൻ സാധിക്കുകയുള്ളൂ എന്ന സത്യം നാം തിരിച്ചറിഞ്ഞുകഴിഞ്ഞു.ഏറ്റവും ലളിതവും വിശദവുമായി കോവിഡ് വാക്ക്സിനുകളെക്കുറിച്ച് തിരുവനന്തപുരം മെഡിക്കൽ കോളേജ് സൂപ്രണ്ട് ഡോ എസ് എസ് സന്തോഷ് കുമാർ പറയുന്നത് ഇങ്ങനെ .\nമഹാരാഷ്ട്രയിൽ നിർത്തി വച്ച കോവിഡ് വാക്‌സിനേഷൻ നാളെ മുതൽ പുനരാരംഭിക്കും\nഎന്തായാലും മാസങ്ങൾ നീണ്ട കാത്തിരിപ്പിനൊടുവിൽ വാക്സിനെത്തുകയാണെന്നതും 2021 പുലരുന്നത് കോവിഡിനെതിരായ വ്യാപകമായ വാക്സിനേഷനോടെയായിരിക്കുമെന്നതും ശുഭപ്രതീക്ഷ നൽകുന്ന വിവരമാണ്.\nടെറ്റനസ്, വില്ലൻചുമ, ഡിഫ്തീരിയ, മീസിൽസ്, പോളിയോ, ഹെപ്പറ്റൈറ്റിസ്-ബി തുടങ്ങി ഒട്ടേറെ രോഗങ്ങൾക്കെതിരേ വാക്സിനുകൾ വികസിപ്പിച്ചിട്ടുണ്ട്. രോഗമുണ്ടാക്കുന്ന അണുക്കളെ നിർവീര്യമാക്കിയോ ശേഷി കുറച്ചോ ശരീരത്തിൽ ഏതെങ്കിലും വിധത്തിൽ കടത്തിവിടുന്നതാണ് ഈ വാക്സിനുകൾ. ഇവയെ ക്ലാസിക്കൽ വാക്സിനുകളെന്നാണ് വിശേഷിപ്പിക്കുന്നത്. നിർവീര്യമായവയാണെങ്കിൽപോലും ശരീരം വാക്സിനുകളിലെ രോഗാണുഘടകങ്ങളെ തിരിച്ചറിയുകയും അതിനെതിരേ പ്രതിരോധം തീർക്കാൻ ആന്റിബോഡികളോ സെൽ മീഡിയേറ്റഡ് ഇമ്യൂണിറ്റിയോ സൃഷ്ടിക്കുകയും ചെയ്യും.\nആന്റിബോഡിയെന്നാൽ പ്രോട്ടീനുകളാണ്. ശരീരത്തിന് ഒരു പ്രത്യേക വൈറസിനോടോ രോഗാണുക്കളോടോ പ്രതിരോധശേഷി ഉണ്ടാക്കുകയാണ് അവ ചെയ്യന്നത്. സെൽ മീഡിയേറ്റഡ് ഇമ്യൂണിറ്റി അല്പംകൂടി സങ്കീർണമാണ്. വാക്സിനിലൂടെ ഉള്ളിലെത്തുന്ന രോഗാണുക്കളുമായി പ്രതിപ്രവർത്തിച്ച് ടി-സെല്ലുകൾ രൂപംകൊള്ളുകയും പിന്നീട് ശരീരത്തിൽ കയറുന്ന യഥാർഥരോഗാണുക്കളെ ഇവ പലരീതിയിൽ ആക്രമിച്ചു കീഴ്‌പ്പെടുത്തുകയുമാണ് ചെയ്യുന്നത്. വാക്സിനുകളുടെ പ്രവർത്തനത്തെ പ്രാഥമികമായും ലളിതമായും ഇങ്ങനെയേ വിശദീകരിക്കാനാകൂ.\nനവജാത ശിശുക്കൾക്ക് നിശ്ചിത പ്രായ ഇടവേളകളിൽ ഈ പ്രതിരോധ മരുന്നുകളെല്ലാം നൽകുന്നതിലൂടെയാണ് ഭാവി തലമുറകളെ രോഗവിമുക്തമാക്കാൻ ശാസ്ത്രലോകത്തിന് സാധിക്കുന്നത്. കുട്ടികൾക്ക് നിർദേശാനുസരണം പ്രതിരോധവാക്സിനുകൾ കൃത്യമായി നൽകണമെന്ന് ആരോഗ്യപ്രവർത്തകർ നിരന്തരം ഓർമിപ്പിക്കുന്നതും ഇതിനാലാണ്. രോഗം വരാതിരിക്കുക എന്നതിനുമപ്പുറം പകർത്താതിരിക്കുക എന്നതുകൂടിയാണ് വാക്സിനേഷന്റെ ലക്ഷ്യം.\nകോവിഡിനെതിരേ പലതരത്തിലുള്ള വാക്സിനുകളെപ്പറ്റി വാർത്തകൾ പൂറത്തുവരുന്നുണ്ട്. ഇതിൽ ഏതു വാക്സിനാണ് കൂടുതൽ ഫലപ്രദമെന്നും ചെലവു കുറഞ്ഞരീതിയിൽ ആളുകളിലേക്കെത്തിക്കാനാകുകയെന്നുമാണ് ആരോഗ്യരംഗവും ഭരണസംവിധാനങ്ങളും നിരീക്ഷിച്ചുവരുന്നത്. ആസ്ട്രാെസനെക്ക ഓക്സ്‌ഫഡ്, ഫൈസർബയോൺടെക്, മോഡേണ എന്നിവയാണ് കോവിഡിനെതിരേ വാക്സിനുകൾ വികസിപ്പിച്ചെടുത്തിരിക്കുന്ന പ്രധാന കമ്പനികൾ. സ്ഫുട്‌നിക് എന്ന പേരിൽ റഷ്യ വാക്സിൻ വികസിപ്പിച്ചിട്ടുണ്ടെങ്കിലും അതിന്റെ വിശദമായ പരീക്ഷണഫലങ്ങൾ ലഭിച്ചിട്ടില്ലാത്തതിനാൽ ഇന്ത്യ ഉൾപ്പെടെയുള്ള രാജ്യങ്ങൾ ഇതിന് അനുമതി നൽകിയിട്ടില്ല. ഇന്ത്യൻ കൗൺസിൽ ഫോർ മെഡിക്കൽ റിസർച്ചിന്റെ അനുമതിയോടെ ഭാരത് ബയോടെക് വികസിപ്പിക്കുന്ന കോവാക്സിൻ ആണ് ഇന്ത്യയുടെ വാക്സിനെന്നു പറയാം.\nഫൈസർ ബയോൺടെക്കിന്റെ വാക്സിനും ആസ്ട്രസെനെക്ക-ഓക്സ്‌ഫഡിന്റെ കോവിഷീൽഡും ഭാരത് ബയോടെക് കോ വാക്സിനും ആയിരിക്കും ഇന്ത്യയിൽ ആദ്യം ഉപയോഗിച്ചുതുടങ്ങുക. ഈ മൂന്ന് വാക്സിനുകളുടെയും ഉപയോഗത്തിനായുള്ള അപേക്ഷ സർക്കാരിന്റെ പരിഗണനയിലാണ്. രണ്ടും അടുത്ത ആഴ്ച അനുവദിക്കപ്പെടാനാണ് സാധ്യത. ഫൈസർ ബയോൺ ടെക് വാക്സിൻ ബ്രിട്ടനിൽ ഉപയോഗിച്ചുതുടങ്ങിയിട്ടുണ്ട്. ആസ്ട്രസെനെക്ക-ഓക്സ്‌ഫഡ് ഇന്ത്യയിൽ സിറം ഇൻസ്റ്റിറ്റ്യൂട്ടുമായി ചേർന്ന് കോവിഷീൽഡ് എന്ന പേരിലാണ് വാക്സിൻ പുറത്തിറക്കുന്നത്.\nഇതുവരെ വികസിപ്പിച്ച പ്രധാനപ്പെട്ട മൂന്നു വാക്സിനുകളും പതിവു ക്ലാസിക് വാക്സിനുകളിൽനിന്ന് വ്യത്യസ്തമായവയാണ്. ആസ്ട്രാെസനെക്ക-ഓക്സ്‌ഫഡ് വാക്സിൻ അഥവാ കോവിഷീൽഡ് ഒരു ഡി.എൻ.എ. വാക്സിനാണ്. കോവിഡ് രോഗാണുവിനെ നേർപ്പിച്ചോ നിർവീര്യമാക്കിയോ അല്ല ഇതുണ്ടാക്കുന്നത്. മനുഷ്യശരീരത്തിൽ ഇതുവരെ പ്രവേശിച്ചിട്ടില്ലാത്ത ചിമ്പാൻസി അഡിനോ വൈറസിന്റെ സഹായമാണ് ഇതിനുപകരം ഉപയോഗിക്കുന്നത്.\nകൊറോണ വൈറസ് ശരീരകോശങ്ങളുമായി സമ്പർക്കത്തിലേർപ്പെടുന്നത് മുള്ളുകൾപോലെ ഉയർന്നുനിൽക്കുന്ന പ്രോട്ടീൻ നിർമിതമായ പ്രത്യേക ഭാഗങ്ങൾ (സൈക്) ഉപയോഗിച്ചാണ്. ഇവയുടെ ഡി.എൻ.എ. കോഡുകൾ ജനറ്റിക് എൻജിനിയറിങ് വഴി ഉത്‌പാദിപ്പിക്കുന്നു. ചിമ്പാൻസി അഡിനോ വൈറസിന്റെ ഡി.എൻ.എ. യിലെ ഭാഗങ്ങൾ നീക്കംചെയ്ത് അവിടെ ജനറ്റിക് എൻജിനിയറിങ്ങിലൂടെ ഉത്‌പാദിപ്പിച്ച കൊറോണ വൈറസിന്റെ സ്പൈക് പ്രോട്ടീൻ ഡി.എൻ.എ. കോഡുകൾ സംയോജിപ്പിച്ചാണ് ആസ്ട്രസെനെക്ക-ഓക്സ്‌ഫഡ് വാക്സിൻ ഉണ്ടാക്കുന്നത്. ഡി. എൻ.എ. വാക്സിനുകൾ രണ്ടുമുതൽ എട്ടുവരെ സെന്റിഗ്രേഡ് താപനിലയിൽ സാധാരണ ഫ്രിഡ്ജുകളിൽ സൂക്ഷിക്കാമെന്നതാണ് ഏറ്റവും വലിയ പ്രത്യേകത.\nബ്രസീലിലെ ഏകദേശം ഒൻപതിനായിരം പേരിലും യു.കെ.യിൽ മൂവായിരം പേരിലും ഈ വാക്ലിൻ പരീക്ഷിച്ചിരുന്നു. ബ്രസീലിൽ വാക്സിൻ സ്വീകരിച്ച 62 ശതമാനവും യു.കെ.യിൽ 90 ശതമാനവും രോഗപ്രതിരോധശേഷി ആർജിച്ചതായാണ് കണ്ടെത്തിയത്. ഇന്ത്യയിലെ പരീക്ഷണത്തിൽ 90 ശതമാനത്തിനുമേൽ ഫലപ്രാപ്തി ലഭിച്ചതായാണ് കമ്പനി പറയുന്നത്. 50 ശതമാനത്തിനുമേൽമാത്രം ഫലപ്രദമാണെങ്കിൽപ്പോലും അടിയന്തര സാഹചര്യങ്ങളിൽ വാക്സിൻ നൽകാൻ അനുവാദമുണ്ട്.\nഫൈസർ ബയോൺടെക്, മോഡേണ വാക്സിനുകൾ എം.ആർ.എൻ.എ. വാക്സിനുകളാണ്. വൈറസിന്റെ സൈക്കുകളിലെ എം.ആർ.എൻ.എ. എന്ന ഘടകമാണ് ഇതിനായി ഉപയോഗിക്കുന്നത്. ശരീരകോശത്തിലെ ന്യൂക്ലിയസിന് ഉള്ളിലുള്ള ഡി.എൻ.എ.യും പുറത്ത് പ്രോട്ടീനുണ്ടാക്കുന്ന ഘടകമായ റൈബോസോമും തമ്മിൽ പ്രോട്ടീനുണ്ടാക്കാനുള്ള സന്ദേശം കൈമാറുന്ന ആർ.എൻ.എ. ആണ് എം.ആർ.എൻ.എ. ഡി. എൻ.എ. അതിന്റെ ഏതെങ്കിലും ചെറിയ ഭാഗത്തുനിന്ന് ഒരു എം.ആർ.എൻ.എ. ഉണ്ടാക്കുകയും അവ പുറത്തുകടന്ന് റൈബോസോമുമായി കൂടിച്ചേർന്ന് പ്രോട്ടീൻ ഉണ്ടാക്കുകയുമാണ് സാധാരണയായി ചെയ്യുന്നത്.\nഎം.ആർ.എൻ.എ.യിൽ കോഡു ചെയ്യപ്പെട്ടിരിക്കുന്നതിനനുസരിച്ചള്ള പ്രോട്ടീനുകളാണ് റൈബോസോം ഉത്‌പാദിപ്പിക്കുക. അതു ചിലപ്പോൾ ആന്റിബോഡി ആയിരിക്കും. ന്യൂക്ലിയസിനുള്ളിൽനിന്ന് പുറത്തുവരുന്ന സാധാരണ എം.ആർ.എൻ.എ.ക്കു പകരം കൃത്രിമമായി ഒരു എം.ആർ.എൻ.എ. കടത്തിവിടുകയാണ് ഇത്തരം വാക്സിനുകളിൽ ചെയ്യുക. കൊഴുപ്പു കുമിളകൾക്കുള്ളിൽ (Lipid bilayer) കൊറോണ വൈറസിന്റെ െെസ്പക് പ്രോട്ടീനിനെ കോഡുചെയ്യുന്ന ഭാഗങ്ങൾ എം. ആർ.എൻ.എ. രൂപത്തിലാക്കി ശരീരത്തിൽ കടത്തിവിടുമ്പോൾ റൈബോസോം െെസ്പക് പ്രോട്ടീനിന്റെ പല ഘടകങ്ങളെ ഉത്‌പാദിപ്പിക്കും അവ വൈറസായി തിരിച്ചറിഞ്ഞ് ശരീരം അതിനെതിരേ ആന്റിബോഡി ഉണ്ടാക്കുകയുമാണ് ചെയ്യുന്നത്.\nവിവിധ പ്രായത്തിലും വർഗത്തിലുംപെട്ട 30,000 പേരിൽ ഈ വാക്സിനുകൾ പരീക്ഷിച്ചിട്ടുണ്ട്. ഫൈസർ വാക്സിൻ 90 ശതമാനവും മോഡേണ 94.5 ശതമാനവും ഫലപ്രാപ്തിയുള്ളതായാണ് തെളിഞ്ഞിരിക്കുന്നത്. എം.ആർ.എൻ.എ. വാക്സിനുകൾ മൈനസ് 20 ഡിഗ്രി സെൽഷ്യസ് മുതൽ മൈനസ് 70 ഡിഗ്രി സെൽഷ്യസ് വരെ താഴ്‌ന്ന താപനിലയിൽ മാത്രമേ കൈകാര്യം ചെയ്യാനാകൂ.\nഇന്ത്യയിൽ ആദ്യം ലഭിക്കാൻ ഏറ്റവുമധികം സാധ്യത തെളിഞ്ഞ കോവിഷീൽഡ് ലാഭമുണ്ടാക്കാനല്ല ഉത്‌പാദിപ്പിക്കുന്നതെന്ന് നിർമാതാക്കൾ വ്യക്തമാക്കിക്കഴിഞ്ഞു. ബിൽ ഗേറ്റ്‌സ് ഫൗണ്ടേഷനും മറ്റും ഇത് സ്പോൺസർ ചെയ്യുന്നുമുണ്ട്. ലോകത്താകമാനം വിതരണം ചെയ്യാനായി ഏകദേശം മൂന്നു ബില്യൺ ഡോസുകളാണ് തയ്യാറാകുന്നത്. സാമ്പത്തികശേഷി കുറഞ്ഞ രാജ്യങ്ങളിലേക്ക് ഇതായിരിക്കും ആദ്യമെത്തുക. ഫൈസർ ബയോൺടെക്കിനും മോഡേണയ്ക്കും വില കൂടുതലാണ്. പ്രതിരോധത്തിന് ആവശ്യമായ രണ്ടുഡോസിനുംകൂടി 20,000 രൂപയ്ക്കായിരിക്കും ഫൈസർബയോൺടെക് വാക്സിൻ ഇന്ത്യയിൽ വിപണിയിലെത്തിക്കുക. ഇത് സ്വകാര്യ ആശുപത്രികൾ വഴി വിതരണം ചെയ്യാനാണ് സാധ്യത. ഇത്രയും പണം നൽകി വാക്സിൻ എടുക്കാനാകുന്നവർക്ക് സ്വകാര്യ ആശുപത്രികൾ വഴി ഫൈസർ ബയോൺടെക് വാക്സിൻ സ്വീകരിക്കാനായേക്കും.\nഫൈസർ ബയോൺടെക്, മോഡേണ വാക്സിനുകൾക്ക് ഏറെ താഴ്ന്ന താപനില നിലനിറുത്താൻ (Cold Chain) പണച്ചെലവു കൂടുതലായതിനാലാണ് വിലയും കൂടുന്നത്. ഇവ ഉത്‌പാദനകേന്ദ്രത്തിൽനിന്ന് ശീതശൃംഖലയിലേക്ക് മാറ്റിക്കഴിഞ്ഞാൽ ആളുകളിലെത്തുംവരെ അഞ്ചുതവണയിൽ കൂടുതൽ ഒരു ഫ്രീസറിൽനിന്ന് മറ്റൊന്നിലേക്ക് മാറ്റാനുമാകില്ല. കോവിഷീൽഡ് 1000 മുതൽ 1400 രൂപയ്ക്കുവരെ ഇന്ത്യയ്ക്കു ലഭിക്കുമെന്നാണ് നിഗമനം. കോവിഷീൽഡ് വാക്സിന്റെ ആദ്യ ഡോസ് നൽകിക്കഴിഞ്ഞാൽ പിന്നെ ഇരുപത്തെട്ടാമത്തെ ദിവസം രണ്ടാമത്തെ ഡോസ് എടുക്കണം. ഫൈസർ ബയോൺടെക്കിന്റേത് 22 ദിവസത്തെ ഇടവേളകളിലാണ് രണ്ടു ഡോസ് കൊടുക്കുന്നത്. 29 ദിവസത്തെ ഇടവേളയിലാണ് മോഡേണ വാക്സിൻ ശരീരത്തിൽ കുത്തിവെക്കേണ്ടത്. രണ്ടു ഡോസും സ്വീകരിച്ചാൽ മാത്രമേ ശരീരത്തിൽ രോഗപ്രതിരോധശേഷി ഉണ്ടാവുകയുള്ളൂ. അതായത് ആദ്യ ഡോസിനും രണ്ടാം ഡോസിനും ഇടയ്ക്കുള്ള സമയത്തും മാക്സിമം സാമൂഹിക അകലവും സാനിെറ്റെസേഷനും ഉൾപ്പെടെയുള്ള മുൻകരുതലുകൾ എടുക്കണമെന്നർഥം.\nഭാരത് ബയോടെക് എന്ന ഇന്ത്യൻ കമ്പനി ഉത്‌പാദിപ്പിക്കുന്ന കോവാക്സിൻ ജീവനില്ലാത്ത വൈറസുകളെ ഉപയോഗിച്ച് ഉണ്ടാക്കുന്ന ക്ലാസിക് വാക്സിനാണ്. സാർസ്-2 കോവിഡ് വൈറസിനെയാണ് ഇതിനായി ഉപയോഗിക്കുന്നത്. വാക്സിനോടൊപ്പം പ്രതിരോധശേഷി കൂട്ടാനുള്ള അഡ്ജുവന്റുകളും ചേർക്കുന്നു. ഇതിന്റെ മൂന്നാംഘട്ട പരീക്ഷണം ഇന്ത്യയിൽ 12 സ്ഥലങ്ങളിലായി നടന്നുകൊണ്ടിരിക്കുകയാണ്. കോവാക്സിന്റെ ഫലപ്രാപ്തി ഉൾപ്പെടെയുള്ള വിവരങ്ങൾ ഇതുവരെ പുറത്തുവന്നിട്ടില്ലെന്നതിനാൽ അതേപ്പറ്റി ഇപ്പോഴൊരു നിഗമനത്തിലെത്തുക സാധ്യമല്ല. ഈ വാക്ലിനുകളുടെയെല്ലാം പ്രതിരോധശേഷി എത്രകാലം നീണ്ടുനിൽക്കുമെന്നകാര്യത്തിൽ ഇപ്പോഴും കൃത്യമായ ധാരണയില്ല. അതുകൊണ്ടുതന്നെ ഇടക്കാലത്ത് പ്രതിരോധശേഷി വീണ്ടും പരീക്ഷിച്ച് ബൂസ്റ്റർ ഡോസുകൾ നൽകേണ്ടിവന്നേക്കാം. ഹ്രസ്വകാല പ്രശ്നങ്ങളൊന്നും ഈ വാക്ലിനുകൾ ഉണ്ടാക്കില്ല. ദീർഘകാല പ്രശ്നങ്ങളെന്തെങ്കിലും ഉണ്ടാകുമോ എന്ന കാര്യം നിരീക്ഷണത്തിലൂടെ മാത്രമേ വ്യക്തമാകുകയുള്ളൂ. വാക്സിനിൽ വൈറസ് ഒരു ഘടകമല്ലാത്തതിനാൽ ദീർഘകാല പ്രശ്നങ്ങൾ ഉണ്ടാകാൻ സാധ്യതയില്ലെന്നാണ് നിഗമനം.\nനമ്മുടെ നിലവിലുള്ള കണക്കുകൾ അനുസരിച്ചു സമൂഹത്തിൽ 55 ശതമാനം ജനങ്ങൾക്ക് കോവിഡ് ബാധിച്ചു കഴിഞ്ഞാൽ രോഗം പടരുന്ന നിരക്ക് കുറഞ്ഞു വരുന്നതായാണ് കണ്ട് വരുന്നത്. ഇപ്പോൾ ലഭ്യമായ പരിമിതമായ സിറോ പ്രിവലൻസ് പഠനങ്ങൾ വച്ചു നോക്കുമ്പോൾ മിക്ക സംസ്ഥാനങ്ങളിലും 60% നു മുകളിൽ ജനങ്ങൾക്കും കോവിഡ് ബാധിച്ചു കഴിഞ്ഞു എന്നാണ് മനസിലാക്കാൻ കഴിയുന്നത്.\nവാക്സിനുകളുടെ ദീർഘാകാല പ്രശ്നങ്ങളെ കുറിച്ച് കൂടുതൽ വിവരങ്ങൾ അറിയേണ്ടത് ആവശ്യമായതിനാൽ, വിശദമായ ഒരു സീറോ പ്രിവലൻസ് പഠനങ്ങൾ കഴിഞ്ഞിട്ട് വാക്സിനുകൾക്ക് അനുമതി നൽകിയാൽ പോരെ എന്ന വാദം വിദഗ്ധർക്കിടയിൽ ഉണ്ട് എന്നുള്ളത് സത്യമാണ്. 60ശതമാനത്തിന് മുകളിൽ ജനങ്ങൾക്ക് രോഗം ബാധിച്ചിട്ടുണ്ടെങ്കിൽ സ്വാഭാവികമായ community immunity ( സാമൂഹിക രോഗ പ്രതിരോധ ശേഷി ) ഉണ്ടായിട്ടുണ്ടെന്ന് അനുമാനിക്കാം. ഒരു പക്ഷെ വാക്സിനുകളെ കുറിച്ചുള്ള കൂടുതൽ പഠനങ്ങക്ക് ഇത് കൊണ്ട് സമയം ലഭിച്ചു എന്ന് വരും.\nTags: Covid vaccinedr s s santhosh